
ley pa apela caso di impuesto aproba 




Embeyecemento Surfslde Beach 

Lo cuminsa cu proyectonan pa mehora y embeyece 
Surfside Beach. Ayera a firma e acuerdo pa e proyecto- 
nan aki. 

Lesa mas riba pagina A4 



Sistema di cuido ta pega 


Ainda no a yega un acuerdo cu gobierno, relaciona cu 
placa cu gobierno debe e fundacion. 

Lesa mas riba pagina A2 



Awo cu 2florin mas, bo por gana 

Pronostico di tempo 

Parcialmente nubia cu chens chikito pa awasero 


ORANJESTAD- Pro- 
nostico di tempo ta indica 
cu tempo ta parcialmente 
nubia cu chens pa algun 
yobidanan chikito. Tem- 
peratura maximo 31 grado 
Celsius y 

temperatura minimo 26 gra- 


do Celsius. Solo ta sali 06:51 
di mainta y ta baha 06:16 di 
atardi. 

Situacion general:. E shelo 
ta parcialmente te levemente 
nubia y tin suficiente hume- 
dad pa induci algun yobi- 


danan leve y local. E biento 
ta keda modera te fuerte te 
diahuebs y ta mengua despu- 
es debi na un area di presion 
abou cu ta desayorando riba 
lama Atlantico. 

Situacion di lama : Olanan di 


lama ta biniendo di direccion 
oost cu haltura di 5 te 6 pia. 
temperatura di superficie di 
lama 28 grado Celsius. 

Tene cautela riba lama debi 
na labaderanan biniendo di 
direccion noord.Q 


Directora di Casa Cuna: 


Pa falta di placa sistema di cuido ta pega 


ORANJESTAD- Pa 
varios luna caba tin 
un discusion entre 
Casa Cuna y gobi- 
erno pa e placa cu 
gobierno debe e 
fundacion. Aunke 
e directiva a manda 
carta pa gobierno 
ainda no a yega na 
un acuerdo. Awor e 
sistema di cuido pa 
mucha den prob- 
lema ta pega. 

Directora Quilin Ar- 
ends ta splica Bon Dia 
Aruba cu actualmente 
Casa Cuna tin 12 mu- 
cha y esaki no ta pa- 
sobra no tin luga pa 
mas, si no pasobra cu 
e sistema di cuido ta 
pega na Aruba y debi 
na falta di personal 




Coffi. Pues no ta 
intencion di nan 
pa pleita gobierno 
pa 12 florin pa dia 
cu ta esun cu go- 
bierno mester paga 
pa cada mucha 
cu ta wordo poni 
den Casa Cuna. E 
fundacion aki ta 
atende un averahe 
di 15 pa 20 mu- 
cha, ya cu nan tin 
mucha den Casa 
Cuna mes y pafo 
tambe cu ta den 
guia di e instancia 
concerni. 


muchanan no por wordo saca 
di peliger. Voogdijraad no 
por traslada e muchanan den 
necesidad pa Casa Cuna ya 
cu fundacion Guiami no tin e 
personal necesario pa Onder 
Toezicht Stelling (OTS) y 
nan a pone un stop na OTS. 
Prome cu e problema di per- 
sonal di fundacion Guiami, 
mientras e mayornan tabata 
bou di OTS e muchanan 
ta keda na Casa Cuna pero 
awo cu e problema di per- 
sonal ta andando, aunke cu 
Hues duna orden pa OTS, 
e muchanan no por wordo 
tuma den Casa Cuna ya cu 
no tin guia pa e mayornan. 


Reaccion di 
minister 

Riba dia 24 di sep- 
tember Bon Dia 
Aruba a publica, cu 
di su banda e man- 
datario Paul Croes 
cual ta e minister encarga di 
asuntonan social a laga sa cu 
locual sr. Coffi ta bisa “cu nos 
no ta mantene Casa Cuna, 
informa di e direccion cu nos 
ta bayendo cu e decision riba 
Casa Cuna y e forma pa re- 
solve nan situacion fmancie- 
ro, no ta cuadra.” Minister 
Croes a agrega cu su oficina 
ta den contacto cu e directora 
di Casa Cuna informando e 
di e pasonan cu su Ministerio 
a tuma, concerniente na Casa 
Cuna. 


E1 a bisa cu su ministerio a 
manda dos carta pa Minister 
di Financia riba e situacion 
di Casa Cuna, pa asina yega 
na un solucion pragmatico y 
den cuadro di ley. E1 a añadi 
cu pa desconta di e cuentanan 
anual sosode, mester tin un 
control di un accountant. 
Den e caso aki e instancia 
indica pa haci esaki ta CAD 
(Centraal Accountant Di- 
enst), pero debi na falta di 
capacidad, esaki no por a 
wordo ehecuta. Sin embar- 
go, sra. Arends a comenta na 
Bon Dia Aruba, cu nan no ta 
tende di gobierno aunke nan 
ta habri pa dialoga riba un po- 
sibel solucion.Q 


Conflicto pago 

Casa Cuna ta para riba e echo 
cu gobierno mester paga e 
debe, cu na december 2013 
tabata para riba 888.528 mil 
florin y esaki ta sin interes. 
Asina e directora ta bisa. Es- 
aki kiermen cu pa e aña aki e 
suma mester a subi rond di 
un 900.000 mil florin. E debe 
ta eynan ainda y ta pa e mo- 
tibo aki e fundacion lo sigui 


cu su proceso legal, 
segun sra. Arends 


Den edicion an- 
terior Bon Dia 
Aruba a publica 
cu den un entrev- 
ista cu presidente 
di directiva di Casa 
Cuna esta Henry 
Coffi. Sr. Coffi a 
duna di conoce cu 
e placa aki no ta pa 
e directiva sino pa 
e fundacion mes. 
Sr. Coffi a declara 
cu como presiden- 
te di e fundacion 
a wordo stipula cu niun cen 
di e fundacion no ta wordo 
uza pa e directiva mes. “Ora 
nos bay un comemento di 
hende di Casa Cuna nos ta 
paga esun di nos. Nos no ta 
uza e placa cu ta drenta Casa 
Cuna pa nos mes, absoluta- 
mente” sr. Coffi a subraya. E 
la remarca cu nan tin hende 
profesional den e directiva cu 
ta realisa e trabou aki pa amor 
pa e muchanan y no pa bay 
busca placa di gobierno. E ta 
indica cu esaki no ta e inten- 
cion di Casa Cuna. “E inten- 
cion ta pa cuida e muchanan 
pa nos percura pa tur cos por 
wordo haci bon”, segun sr. 


Sra. Arends ta enfatisa cu 
Casa Cuna ainda ta habri pa 
papia cu gobierno pa e prob- 
lema di e debe wordo resolvi. 
Pero si gobierno no ta laga 
tende di nan, Casa Cuna no 
por keda warda. 

Ley pa apela casonan di impuesto a keda aproba 


ORANJESTAD — Parla- 
mento a vota unanimam- 
ente ayera pa cambia ley 
di apelacion di casonan 
di impuesto, asina aco- 
modando personanan pa 
apela contra decisionnan 
di SIAD te cu Hof. 

E cambio di ley aki tambe ta 
percura pa e gastonan di corte 
ta stipula di antemano y pa 
casonan di apelacion wordo 
trata lihe y efectivamente. 
Ley aki originalmente a yega 
parlamento na 2010. Tempo 
aya tabatin cierto restriccion 
ainda den tipo di apelacion 
cu por haci. Sinembargo tur 
tres fraccion den parlamento 
a boga pa habri e posibilidad 
pa apela den tur caso di im- 
puesto. 

Na fmal a haci mas cambio y 
e ley cu a wordo trata ayera 
efectivamente a reemplasa e 
concepto cu a wordo entrega 
na di 2010. Mas importante 
ainda ta e hecho cu e ley aki ta 
acomoda e amienda di lider di 
Partido Democracia Real An- 
din Bikker cu Tweede Kamer 
a aproba pa loke ta e Rijkswet 
cassatierechtspraak. Cu apro- 
bacion di e ley, Aruba awo ta 
e prome pais den parti Cari- 
bense di Reino cu ta acomoda 
pa personanan por bay cassa- 
tie den casonan di impuesto. 
Corsou y St. Maarten falta ai- 


nda. Ley ta bay na vigor dia 1 
di januari y no mester warda 
riba e otro paisnan introduci 
nan mesun cambio di ley pa 
e ta valido. 

Academia legislativo 

Ya cu fraccionnan ta di acuer- 
do, partidonan a tuma 
nan oportunidad pa 
amplia riba diferente 
topico cu kisas ta toca 
e agenda di e reunion 
mas tanto indirecta- 
mente. Andin Bikker 
en todo caso a expresa 
su deseo pa mira mas 
reunion na unda no 
tin controversia en- 
tre e fraccionnan, ya 
cu ta trata legislacion 
cu no ta politico. E 
lider di partido cora a 
mustra riba e retraso 
grandi cu ainda tin pa 
loke ta validez di ley- 
nan. Hopi ley ta an- 
ticua y Aruba mester 
di hurista pa asina por 
update nan. Bikker a 
mustra riba e pasonan cu a 
wordo tuma riba su iniciativa 
den reunionnan tripartiet cu 
parlamentarionan di Corsou 
y St. Maarten pa introduci un 
academia legislativo den parti 
Caribense di Reino. Aruba 
ainda ta conoce leynan cu ta 
data for 1878. 

Raad van State 


Lider di fraccion di AVP 
Rene Herdé a haci uzo di su 
discurso den prome tanda 
pa mustra un biaha mas riba 
e posicion di su partido pa 
loke ta e crisis constitucional, 
specificamente e asina yama 
intern appél y e derecho di 


pidi conseho cerca Raad van 
State. Herdé a compara e po- 
sibilidad pa por apela caso di 
belasting na e derecho aki, 
cu segun e parlamentario a 
wordo nenga na Aruba dor 
di Conseho di Minister di 
Reino, Eerste y Tweede Ka- 
mer na Den Haag pa loke ta e 
nengamento di pone firma di 
gobernador riba presupuesto 


di 2014 na juli ultimo. Eerste 
y Tweede Kamer lo a condi- 
ciona pidi conseho legal serca 
Raad van State riba posicion 
politico di Conseho di Min- 
ister di Reino, siendo cu den 
Statuut di Reino pidi conseho 
na e organo aki ta algo cu no 


ta rekeri condicion y ta parti 
di e ‘checks and balances’ den 
Reino segun Herdé. “Ainda 
falta mehoracion di e sistema 
cu nos ta asina orguyoso di di 
dje”, el a clausura. 

CFT 

Lider di MEP Evelyn Wever 
Croes a tuma palabra y pun- 
tra minister di Financia Angel 


Bermudez kico exactamente 
ta e base legal di e acuerdo 
di cooperacion cu antayera a 
wordo anuncia entre Aruba y 
CFT. 

E1 a mustra riba e resistencia 
cu tabatin contra e KB di juli 
y involucracion di CFT. Awo 
Aruba mes ta pidi pa CFT cay 
aden, y lider di MEP kier sa 
dicon. Minister Bermudez 
duna di conoce cu parti gran- 
di di e consehonan di CFT a 
wordo incorpora den presu- 
puesto di 2015. 

E minister ta haya cu ta na 
su luga pa CFT dobbelcheck 
esaki for di comienso caba di 
e trayecto pa evita tardansa y 
discusion. CFT no tin laso 
formal cu Aruba, pues mester 
a pidi su doño cual ta Hu- 
landa pa haya participacion di 
CFT.. 

Bon ambiente 

Ambiente durante e reunion 
aki tabata sumamente ameno 
y constructivo, na unda dife- 
rente biaha parlamentarionan 
a duna cuenta di nan deseo pa 
mas tipo di tratamento asina 
na unda no tin issue politico 
y ta bay puramente riba con- 
tenido di ley. Lider di MEP 
na fmal a duna elogio tambe 
na presidente suplente Chris 
Dammers pa manera con el a 
dirigi e reunion.Q 



Atraco arma riba luga di number na Moko 



ORANJESTAD - Diaran- bende number dilanti di di polis na e sitio, na yegada 
son anochi ta sucede un Moko Minimarket. nan ta bin compronde cu ta 

biaha mas un atraco arma, trata di un persona masculino 

e biaha aki riba e luga di Mesora a manda un patruya di habla Spaño, a drenta arma 



cu un arma di candela preto 
y a exigi placa, despues cu el 
a ricibi placa el a bay na pia 
direccion pa zuid. 

E persona tabata bista na pre- 
to cu jeans y su cara tapa cu 
un paña preto. No ta conoci 
cu cuanto placa el a logra 


bay cu ne. Un otro patruya 
a bay busca den e bisindario 
pa mira si nan por topa cu 
un persona cu ta cuadra cu e 
descripcion. Mientras a pidi 
slachtofferhulp pa asisti e 
dama cu tabata e victima di 
atraco y e team di recherche 
di atraco pa yega na e sitio. Q 

Haci negoshi cu informacion di gobierno 


Na Hulanda e ley di trans- 
parencia pa cu informa- 
cion di gobierno a crea 
casi un sector economico 
nobo. Hasta a lanta com- 
panianan specialisa den 
e procedura yama WOB 
( Wet Openbaarheid van 
Bestuur). 

Cu e ley aki cada ciudadano 
por haci un peticion pa haya 
informacion di gobierno. Por 
ehemplo riba permisonan 
duna, plan, maneho, tanten e 
no ta haci daño grave manera 
trece na peliger e siguridad di 
e pais. Segun e ley aki gobi- 
erno tabata obliga di contesta 
den un periodo stipula (6 si- 
man). Si gobierno no a duna 
un contesta na tempo, e per- 
sona cu a haci e peticion por 
exigi un suma perhuicio te cu 
1260 euro. 

Awor gobierno Hulandes ta 
birando victima di e areglo cu 
netamente ta uno cu ta yuda 
ciudadano por busca/haya su 
derecho. Manera bisa, hasta a 
lanta compania pa probecha 
di e areglo, mandando asina 
hopi peticionnan (a parti 
di ciudadano) cu gobierno 


(municipal) no por cumpli 
cu nan. Y tin cu ta manda sol- 
amente pa haya e suma per- 
huicio, abusando e sistema. 
Por ehemplo nan ta manda 
un carta di solicitud y den dje 
ta sconde e peticion pa haya 
informacion. 

Cambio di ley 

E daño pa gobierno Hulandes 
ta core di 8 pa 14 miyon euro 
anualmente. Pues kier cam- 
bia e areglo aki, pa elimina e 
abuso. Esaki no ta bay asina 
facil; e ley di WOB ta un ley 
importante pasobra ta un 
derecho fundamental y ta pa 
promove bon gobernacion. 

Transparencia ta algo hopi 
importante den un democ- 
racia: menos transparencia, 
menos derecho pues un de- 
mocracia cu funcionando 
menos bon. Pa cambia e ley, 
mester bin un otro ley. E 
minister encarga a bisa cu lo 
bin cu e ley di cambio e aña 
aki ainda. Tin critica di cierto 
instancia riba e cambio (tin 
mas) riba e ley di WOB. In- 
stancia halto riba tereno hu- 
ridico manera Raad van de 
Rechtspraak. E Conseho aki 


ta haya cu si a elimina e suma 
perhuicio esaki lo perhudica 
esunnan cu no ta abusando e 
sistema. Un alternativa ta pa 
bin cu formulario specifico 
pa haci peticion di WOB y 
duna gobierno mas tempo pa 
contesta. 

Den e discusion aki ta algo 
mas importante andando. Pa- 
sobra aunke tin un suma pre- 
huicio pa stimula gobierno 
contesta lihe, proceduranan 
di WOB por tuma hopi tem- 
po (añanan) pa un ciudadano 
por haya e informacion pidi. 
Parlamento Hulandes a apro- 
ba un mocion unanime pa 
gobierno lo publica informa- 
cion automaticamente (via 
internet). 

Pues no mester ‘WOB’ asina 
hopi mas. Y e Defensor Pu- 
blico Nacional di Hulanda ta 
haya cu mester elimina e ley 
di WOB completo y bin cu 
uno nobo cu ta regla cu tur 
informacion di gobierno lo 
wordo publica, cu excepcion 
esun marca secreto. 

LOB 

Kico esaki tin di haber cu 


Aruba? Anos tambe tin nos 
WOB, cu ta yama LOB aki. 
Hopi hende no sa pues tin 
poco peticion. Esun cu si sa, 
sa cu nan mester warda hopi 
tempo pa haya un contesta. 
Mayoria biaha cartanan pa 
minister no ta wordo con- 
testa. Pero mayoria di e esun 
cu a entrega e peticion no ta 
sigui y bay hues. 

Esun cu si a bay hues, mester 
warda mas y den caso ta gana, 
e informacion hopi biaha no 
ta bal mas. Por ehemplo si 
kier informacion pa determi- 
na si gobierno a actua corecto 
den un destaho publico pa un 
proyecto comercial grandi. 
Un suma perhuicio por yuda 
pone presion riba e proce- 
dura. 

Pero miho por sigui e ultimo 
desaroyo na Hulanda; cum- 
insa publica tur informacion 
cu no ta oficialmente secreto 
(tin regla specifico pa marca 
nan secreto, no por pone e 
stempel riba tur documento). 
Pasobra na Aruba, manera 
Bon Dia Aruba ya publica, 
ta falta hopi transparencia ai- 
nda. Q 


Acuerdo a wordo firma 

Embeyecimento y mehoracion di Surfside Beach 

lo dura 160 dia 


ORANJESTAD - Manera 
cu aña habri lo cuminsa 
cu proyectonan pa me- 
horacion y embeyecimen- 
to di Surfside Beach. Esaki 
ta un proyecto financia pa 
Fondo Desaroyo Aruba 
(FDA) pa pais Aruba. Ed- 
win Roos, Presidente di 
FDA a firma e acuerdonan 
cu Anthony Thiel di BIC, 
minister encarga cu turis- 
mo Otmar Oduber y min- 
ister encarga cu financia 
Angel Bermudez. 

“Pa mi ta un momento hopi 
orguyoso pa ta para akinan 
y mi ta sigur cu bosonan tur 
ta wak e fruto di e trabounan 
cu ta wordo haci”, Sr. Roos a 
duna di conoce. 

Mientras tanto sr. Thiel di 
BIC a indica cu e proyecto 
di mehoracion y embeyeci- 
mento di e Surfside Beach 
lo ta uno cu tin un duracion 


di 160, trabounan lo mester 
cuminsa den luna di januari 
2015 

Trabounan 

Lo inicia aproximadamente 
20 di januari y lo sigui ehecu- 
sion pa fmalisa fin di septem- 
ber, cuminsamento di octo- 
ber. E trabounan principal lo 
ta construccion di caretera, 
parkinglot y ponemento di 
klinkers pa e pas cu e fase I 
di Linear Park. E proyecto 
lo tuma luga for di Rotonde 
Las Americas te na e beach di 
Surfside y ta encera sistema 
di drenahe pa awa di yobida, 
duikers, grapels, iluminacion, 
banki pa hende sinta, barinan 
di sushi y ta bay embeyece e 
caminda di acceso cu matan- 
an local specialmente druif, 
coco y kawara spaño. Lo crea 
tambe facilidadnan di parkeo 
adicional y un muraya di pro- 
teccion pa separa beach for di 


trafico. 

Sr. Oduber a indica cu ta 
trata aki di un otro proyecto 
grandi pa Aruba cu ta wordo 
fmancia pa e FDA E1 a bisa cu 
a papia hopi riba desaroyo di 
nos beachnan y e dia a yega pa 
anuncia e trabounan di me- 
horacion di Surfside Beach, 
cual ta un alivio tambe pa e 
congestion cu tin na dife- 
rente beach dilanti hotelnan. 

Beach policy 

Tambe el a menciona cu 
dentro di poco lo cuminsa 
cu ehecusion di e Beach Pol- 
icy y e proyecto di Surfside 
Beach lo yuda complementa 
esaki unda ta crea facilidad- 
nan nobo. E proyecto lo ta 
conectando Fase I y Faase II 
di Linear Park pa crea un area 
completamente nobo. “Lo 
rehabilita e area aki como un 
beach cu tin parkeo, cu tin 


facilidadnan di baño, cu tin 
F&B y naturalmente recrea- 
cion cu mester tin pa famia”, 
Minister Oduber a indica. 

Mas proyecto 

Den mesun rosea e manda- 
tario a informa cu diabierna 
awor lo anuncia e compania 
cu lo bay realiza e trabounan 
di mehoracion na Arashi, cual 
tambe ta un proyecto grandi 
cu lo conta cu facilidadnan di 
baño, douche, F&B, ademas 
di otro trabounan cu mester 
wordo haci pa percura pa e 
beach por wordo proteha. 

Esaki ta banda di e trabounan 
di mehoracion realiza caba pa 
e mesun compania BIC na 
Baby Beach unda a crea e fac- 
ilidadnan necesario y cu den- 
tro di poco lo bin cu e fase 
II. Adicionalmente tin dos 
proyecto mas, esun di Eagle 
Beach y esun di Zeewijk.Q 
























































Persona cu a maltrata 
su mama formal 
dilanti Hues 


ORANJESTAD - Diabi- 
erna awor e sospechoso 
Giovanni Kock lo mester 
presenta dilanti Hues pa e 
caso penal cu Ministerio 
Publico a cuminsa con- 
tra dje. Ta increibel cu 
un persona ta bay asina 
leu pa maltrata su propio 
mama di e forma aki. 

E acusacion cu Ministerio 
Publico lo presenta con- 
tra Kock ta cu entre 14 y 15 
April 2014, el a maltrata su 
mama formal. Kock a maltra- 
ta su mama di tal forma cu e 
mama a sufri contusion cel- 
ebral (hersenschudding). For 
di e acusacion di Ministerio 
Publico por compronde cu 
aparentemente e maltrato lo a 
sosode den un auto, caminda 
Kock intencionalmente, cu 
forsa y varios biaha a dal su 
mama cu mokete na cabes 
y cara. Despues, Kock a bay 
asina leu di dal su mama su 
cabes contra e stuurwiel di e 
auto. 


Posesion di arma y droga 
Ora cu Polis a bay atende e 
caso aki, nan a bin constata cu 
Kock tabata den posesion di 
un of mas arma di candela y 
bala. Ademas el a wordo haya 
cu cocaina y marihuana. 

Na September e sospechoso 
a presenta caba dilanti Hues 
caminda Fiscal a bisa Hues 
cu e proces-verbaal oficial 
no ta cla. P’esey Fiscal a pone 
e caso pro forma. E1 a bisa 
Hues cu e proces-verbaal lo 
keda cla un ora pa otro pero 
e problema ta sinta cu e rap- 
port di psicologo y psychiater 
ainda no ta cla. 

Fiscal a mustra cu el a haya un 
carta di psychiater cu a laga sa 
cu lo bay tarda pa e rapport 
ta cla. Fiscal a propone pa 
pospone e caso pa algun luna, 
pa asina tin e rapport di psy- 
chiater y asina tin un bista cla 
di e estado mental di Kock. 
Hues a bisa cu ta pospone e 
caso pa 12 December 2014. 


Agente di Polis cu a tira riba 
auto na Hulanda condena 


ORANJESTAD - Corte di 
Husticia na Rotterdam a 
duna un interesante sen- 
tencia ayera, caminda a 
condena un agente di Po- 
lis na 1 luna di prizon pa- 
sobra el a tira tres biaha 
riba chauffeur di un auto 
cu tabata bou influencia 
di alcohol. 

Ta asina cu e incidente aki 
a sosode durante Zomer na 
2012, caminda e chauffeur 
kier a core bay despues cu el a 
wordo deteni. E agente di Po- 
lis a los tres tiro y e chauffeur 
a sufri un lesion permanente. 
Corte di Husticia ta haya cu 
e agente no a tene su mes na 
reglanan pa uza un arma di 
candela y no tabatin motibo 
pa a tira. Corte di Husticia ta 
haya cu e situacion no tabata 
di tal forma cu por papia di 
un hecho castigabel serio ca- 
minda maltrato a wordo uza. 
E ora ey lo por a hustifica e 
tiramento. Ademas e situa- 
cion no tabata forma peliger 
ni pa e agente y tampoco pa 
su colega cu tabata para di- 
lanti e auto. Tampoco esaki 
tabata forma un peliger pa 
comunidad. Corte a rechasa 
e ponencia di e agente cu el a 
actua den defensa propio. 

Bon Dia Aruba a publica e 


sentencia aki pa mustra con 
severo Corte di Husticia na 
Hulanda ta evalua actuacion 
di Polis. Mirando e tempo- 
rada cu nos ta aden actual- 
mente, chauffeurnan mester 
tene nan mes na reglanan di 
trafico debidamente y tambe 
evita consumo di alcohol. 

Ta increibel e cantidad di 
casonan di accidente bou 
influencia cu ta sosodiendo 
riba nos isla. Ta hustamente 
chauffeurnan bou influencia, 
nan comportacion ta laga di 
desea y hopi biaha Polis ta 
hay’e ta uza forsa pasobra e 
chauffeur ta resisti contra su 
detencion. Aki ta caminda 
cu cos for bay for di man. 
Na Aruba e dicho: “Faya bo 
haya”, ta hopi conoci. Danki 
Dios cu te ainda no tin caso 
di tiramento di parti di Polis 
pero e articulo aki ta mustra 
cu Polis mester ta super cau- 
teloso pasobra un exceso di 
violencia por causa caso pe- 
nal den Corte. Esey a yega di 
sosode caba aki na Aruba, ca- 
minda Ministerio Publico ta 
condena totalmente e exceso 
di violencia di parti di Polis 
cu mester sa miho con pa 
actua. Den mayoria di e ca- 
sonan, e Polis a haya castigo 
combina y boet. □ 

Hues a puntra e sospechoso 
si ya el a papia cu psicologo 
y psychiater. E sospechoso a 
bisa cu el a papia caba cu psi- 
cologo y tambe psychiater. 

Hues a puntra Fiscal si e 
mama, cu ta e victima, lo bay 
ta presente. Fiscal a splica 


Hues cu e mama ta bibando 
na Hulanda y e no kier haci 
demanda di daño. Fiscal a 
bisa cu e tin contacto cu fa- 
miliar di e mama y asina e 
mama ta keda informa. 

Por a nota cu e sospechoso ta 
actua no normal pero ta keda 


na psychiater pa determina si 
e ta sufri di problema mental 
y si e ta responsabel pa loke el 
a haci of no. 

Mañan mainta durante trata- 
mento di e caso lo haya sa e 
estado mental di e sospecho- 
so y con Ministerio Publico 
lo bay reacciona.Q 

Parkeerwachter ta cuminsa cu practica riba caya, pendiente ley 



ORANJESTAD - Ayera 
e parkeerwachters a ter- 
mina nan estudio na 
Scol di polis. E simannan 
venidero lo cuminsa cu e 
parti practica riba caya. 
Mirando cu e proyecto di 
parkeermeter ta planifica 
pa cuminsa den luna di 
februari 2015. 

Segun Sannin Daou vocero 
di Arubus, lo bay cuminsa 
analisa y set up e forma di op- 
era. Tambe lo confirma tur e 
zonanan y “parkeervakken” 
den coordinacion cu Depar- 
tamento di Obranan Publico 
(DOW). Lo continua esaki e 
prome simannan di januari 
despues e parkeerwachters lo 
tuma e curso di “mi compro- 


miso” pa asina ta prepara pa 
cuminsa opera debidamente, 
sr. Daou a splica. 

100% graduado 

E entregamento di diploma a 
tuma luga na Scol di Polis cu 
un grupo di 18 graduado. E 
estudio aki a wordo haci den 
un periodo di dos luna, cual ta 
un periodo hopi cortico, se- 
gun minister encarga cu tur- 
ismo, Otmar Oduber. “100% 
di tur esunnan cu a participa, 
a gradua, y awo por eherce e 
trabou di Parkeerwachters, pa 
e proyecto di parkeermeter 
cu lo cuminsa den e proximo 
dos lunanan nos dilanti,” sr. 
Oduber a bisa. 

Ley 


E ley di parkeermeter a keda 
fmalisa den su concepto, cual 
a keda aproba pa conseho di 
minister y e ta na conseho 
di consulta na e momentona 
aki. Ta spera cu prome cu fin 
di januari por trata e ley aki 
den parlamento, sr. Oduber a 
duna di conoce. 

Informa comunidad 

Sr. Oduber a sigui splica cu e 
trabou cu mester tuma luga 
hunto cu cuerpo policial ta 
uno cu hopi importancia pa 
comunidad. 

“Hopi informacion lo wordo 
duna na comunidad, den e 
proximo dianan nos dilanti 
riba tur loke ta encera e func- 
ionamento, debernan y auto- 


ridad di e parkeerwachters.” 

Algo nobo 

E grupo di parkeermeter ta- 
bata un sorpresa pa cuerpo 
policial, segun hefe di Scol di 
Polis sra. Jeanette Richardson 
- Baars, pasobra el a bin di 
un dia pa otro. Pues a mira e 
posibilidad pa uza material di 
un otro estudio, pa traha ma- 
terial pa e estudio di parkeer- 
wachter. “Esaki ta e prome di 
su sorto aki na Aruba,” sra. 
Richardson - Baars a enfati- 
sa. E1 a sigui bisa, cu e par- 
ticipantenan a wordo bisa cu 
esaki lo ta un proyecto piloto, 
como cu ta e prome biaha cu 
ta haci e estudio aki, y no sa 
con e ta wordo hinca den otro 
etc. Na fmal el a bay bastante 


bon sr. Richardson - Baars a 
bisa, teniendo na cuenta sola- 
mente 8 siman, cu tabatin pa 
prepara tur hende. 

Director di Arubus Teo 
Croes a bisa cu den e prox- 
imo siman lo tin e parti di 
practica riba caya, manera cu 
e ley ta cla, por cuminsa traha. 
E proyecto a wordo otorga na 
Arubus, pues Arubus lo haci 
su maximo posibel pa man- 
tene e proyecto aki y crece 
cune, sr. Croes a bisa. Lo bay 
tin un total di 1922 parkeer- 
vakken cu ta encera 94 par- 
keermeter, segun sr. Croes, 
ta cuminsa cu esaki den e 
area di Oranjestad y ta sigui 
despues den e area di “hi- 
rise” hotel,el a conlcui. Q 


Sospechoso deteni den caso tiramento 

San Nicolas 


ORANJESTAD - Ayera al 
rededor di llor di mainta 
polis a logra detene un 
sospechoso cu a los tiro 
na San Nicolas, cual a 
alcansa un cabayero na 
e bar Chesterfield dia- 
domingo marduga, segun 
Lito Lacle vocero policial. 


Manera Bon Dia Aruba a 
trece dilanti, tabatin un ti- 
ramento den caya principal 
na San Nicolas, cu a laga un 
persona herida na su heup. E 
victima a bay Centro Medico, 
unda cu polis a presenta pa 
tuma e datonan for di e vic- 
tima. Recherche a bay na e 
sitio di e tiramento pa inves- 


tigacion. 

Na e ocasion no tabatin 
mucho informacion disponi- 
bel di e motibo di e tiramen- 
to. Awo cu a logra pone man 
riba un sospechoso e pro- 
ceso di investigacion ta sigui 
cana su caminda, sr. Lacle a 
fmalisa.Q 




















ORANJESTAD - E fun- 
dacionnan na Aruba ta 
pasando den un situacion 
basta preta ora cu gobi- 
erno a dicidi di reduci 
nan subsidio. Fundacion 
Pa Persona cu un Limi- 
tacion Intelectual Aruba 
(SVGA) no ta un excep- 
cion. 

Actualmente e fundacion 
aki, cu ta traha cu un pobla- 
cion hopi vulnerabel di nos 
comunidad, ta realisando un 
gran esfuerso pa sigui atende 
un total di 280 cliente debi- 
damente; y cumpli cu nan 
compromiso cu alrededor di 
80 trahado. 

Incertidumbre 

Director di SVGA, sr. Arturo 
“Tuyo” Werleman a declara 
cu nan mester bin cu cierto 
cambio pa adapta nan mes na 
e situacion fmanciero cu nan 
ta pasando aden. Ta asina cu 
na cuminsamento di 2014, 
nan a wordo corta cu mas 
of menos 100 mil florin pa 
aña, cu ta un sla pisa pa nan 
presupuesto limita. Cu hopi 
preocupacion sr. Werleman 
a bisa cu luna di december 
a drenta caba, y ainda nan ta 
den un incertidumbre di kico 


eventualmente lo bay sosode 
pa otro aña. 

“Awa ta yobe tur dia yen di 
nubia scur; y scur ta keda col- 
ga, y nos no sa....”, el a bisa. 

Descentralisa cuido pa 
hende cu limitacion 

E ta haya cu tanto den reino 
como den tur parti di mundo 
e cuido ta sigura. E ta trece 
como ehemplo cu manera 
nos tin un seguro medico 
general na Aruba, esta AZV , 
den reino (Corsou y Hulan- 
da) tin un fondo special y e 
cuido no ta den man di gobi- 
erno of di su departamenton- 
an. Sino cu e cuido aki ta den 
man di profesional, el a bisa. 

Cu esaki e kiermen cu e dere- 
chonan humano di e person- 
anan cu limitacion ta garanti- 
sa ya cu e pueblo ta garantisa 
e cuido y e derecho aki. Pues 
e pueblo ta contribui den un 
fondo cu ta fmancia e cuido. 
Director di SVGA ta haya cu 
mester descentralisa e siste- 
ma aki for di gobierno. Di e 
forma aki lo wordo evita pa 
no cay den sistema caminda 
dor di problema di falta di 
likides di gobierno, e cuido 
su calidad pa e hendenan cu 

Director di SVGA, sr. Arturo “Tuyo” Werleman 

Mester crea un fondo descentralisa 
pa sigura cuido di hendenan cu limitacion 



limitacion tambe ta cay. 

Medidanan 

A rais di locual a wordo corta 
na cuminsamento di e aña aki, 
SVGA mester adopta cierto 
medida interno pa mantene 
nan sistema di presupuesto. 
Entre otro nan a cuminsa 
cobra e mayor pa e transpor- 
tacion un suma. Tambe nan 
a corta e cuido extra cu nan 
tabata duna di higiena bocal. 
Di e forma aki nan por a yega 


un tiki cerca na loke a wordo 
corta, aunke nan reduccion ta 
hopi grandi ainda. 

Actualmente e fundacion aki 
-un di e mas bieu cu a wordo 
lanta na Aruba- ta celebra 50 
aña di existencia. Sr. Wer- 
leman ta menciona cu 5 deca- 
da ta un historia basta grandi 
caminda di un “pipita santo a 
bin un fundacion hopi gran- 
di...” Nan ta atendiendo casi 
300 persona cu limitacion ya 


sea fisico of mental tur dia. 

Pa atende nan clientenan nan 
tin varios edificio, entre nan 
Scol Duna un Man, Pasadia 
Briyo di Solo, Centro Man 
na Obra, etc... 

Nan ta brinda nan clientenan 
un atencion, cuido y guia cu 
un calidad hopi halto. P’esey 
e ta haya hopi tristo cu pa 
sistema economico di gobi- 
erno e cuido aki mester cay y 
bin abou.Q 

Den cuadro di su 25 aña di existencia na 2015 

Fundacion C.A.S. lo evalua cambio structural den su organisacion 



ORANJESTAD - Fun- 
dacion Consumidor Aru- 
bano Solidario (C.A.S.) 
na 2015 lo cumpli 25 aña. 
Cinco lustro cu ta invita 
e fundacion aki pa bin cu 
un reflexion interno. Den 
cuadro di esaki, pero pu- 
sha mas ainda pa e desa- 
royonan cu ta obliga tur 
organisacion cu kier como 
cambio crea un sociedad 
husto, ta necesario y ob- 
ligatorio pa evalua pro- 
fundo si ta funcionando 
dirigi den e direccion pa 
lo gran cambio. 

Pa fundacion C.A.S. e re- 
alidad cu nos ta bibando y e 
necesidad di fortalece e ciu- 
dadano pa por asumi su rol 
den forma efectivo ta rekeri 
un transformacion formal di 
e organisacion. 

Hamas un posicion U neu- 
tro” 

Lo mester scoge entre alivia 
situacion of fortalece e posi- 
cion di consumidor den tur 
asunto. C.A.S. ta convenci 
cu e movemento pa cambio 
no por asumi hamas un posi- 
cion “neutro”; cu ta igual na 
“value for your money” o “ 


laissez faire, laissez passer” o 
laga mercado rigi nos destino. 
E posicion mester ta “value 
for people”, balor di hende y 
bida na prome luga. Hecho 
ta cu pa logra esaki cada con- 
sumido mester ta bon in- 
forma y consciente di e ber- 
dad encuanto cada asunto. E 
tarea primordial ta depende 
di informacion, educacion y 
conscientisacion, segun fun- 
dacion C.A.S. 

Cambionan 

Pa por logra yuda den esaki 
fundacion C.A.S. ta prepa- 
rando cambionan cu ta con- 
centra riba 8 puntonan cu 


lo determina si e fundacion 
t’ey of laga di t’ey. Basa riba 
nos realidad di awe, riba e 
indicacionnan fuerte di mas 
uzo di psicologia di masa y 
ilusion pa tene e consumido 
confundi y desinforma. Pero 
basa riba e experencia di ul- 
timo 25 aña di e movemento 
di consumido na Aruba y na 
mundo, lo mester evalua y 
efectua cambionan pa por di 
berdad logra e cambionan in- 
dispensabel. 

Den cuadro di esaki funda- 
cion C.A.S. ta evaluando y 
trahando riba: 

1. Establece un maneho se- 
gun prioridad den e balornan 


cu e organisacion ta carga; 

2. Adapta e principionan 
conforme e balornan; 

3. Revision di vision y 
mision segun balornan; 

4. Structuracion como 
organisacion di cambio den 
cambio; 

5. Un maneho segun regla- 
nan realmente democratico; 

6. Un posicion autonomo 
y soberano den tur asunto; 

7. Ampliacion di partici- 
pacion y sosten di e consumi- 
dor den tur asunto. 

8. Cambio di identidad hu- 
ridicoy statutario si ta resulta 
necesario. 

9. Forma di union y coop- 
eracion cu tur esnan cu me- 
sun meta. 

Ta den e situacion aki, funda- 
cion C.A.S.proximamente lo 
proyecta su funcionamento 
pa 2015. 

Cambio di nos mes 

Experencia adkiri ta mustra 
cu fundacion C.A.S. defmi- 
tivamente kier ta un organi- 
sacion pa cambio y no den 
neutral loke ta haci e traba- 
onan mas dificil. Keda den 
neutral ta mescos cu acepta 
un mal fmal pa humanidad y 
su auto destruccion. 


No ta cambio di gobierno, ta 
cambio den nos mes - den 
cada ciudadano - ta necesa- 
rio pa por asumi posicion, di 
prepara su mes pa tur mo- 
mento por asumi e miho 
posicion y tuma decisionnan 
rasonabel cu ta haci posibel 
un desaroyo sostenibel di 
berdad. 

Den dianan nos dilanti, fun- 
dacion C.A.S. lo bay acerca 
personanan cu nan ta con- 
sidera dispuesto pa yuda y 
duna opinion encuanto e 
cambionan y despues lo tene 
sesionnan special prome cu 
fiha e plan nobo pa futuro. 

Den esaki fundacion C.A.S. 
lo acerca tambe tur esnan cu 
den un forma of otro ya ta- 
bata den contacto cu funda- 
cion C.A.S. Banda di esaki 
fundacion C.A.S. lo aprecia 
masha hopi e aporte di perso- 
nanan cu por tin conseho of 
proposicionnan cu por sirbi e 
organisacion den fiha e cam- 
bionan necesario. 

Por haci esaki pa medio di 
nan oficina tel: 584-3752. Of 
pa medio di e-mail address 
funcas @ setarnet. aw. Q 

ORANJESTAD - E siman 
aki publico a haya sa cu 
hasta Disney ta uza Lux- 
emburgo pa evita di paga 
miyones na impuesto. 
Pues e scandal cu un gru- 
po internacional di peri- 
odista a descubri y ta yama 
É Lux Leaks’ ta continua. Y 
awor Union Europeo ta 
bin cu medida. 

Pa basta aña e paisnan miem- 
bro di Union Europeo kier 
haci un fin na e practico di 
companianan (grandi) pa 
evadi di paga impuesto por 
medio di sistema complica. 


Unda ta lanta companianan 
den paisnan cu ta mas atrac- 
tivo pa motibo di tarifa di im- 
puesto abou y ta move placa 
entre e companianan. E sub- 
sidiarionan aki mayoria biaha 
no ta companianan realmente 
unda ta haci negoshi. Pero 
nan a wordo lanta solamente 
pe beneficionan financiero, 
pues pa evadi di paga im- 
puesto den pais original unda 
e tarifa di impuesto ta mas 
halto. 

Den e caso di Lux Leaks 
Luxemburgo ta e pais cu ta 
facilita tur e companianan 
pa asina por paga menos im- 


puesto posibel. 

E grupo di periodista (80) 
cu ta traha pa e International 
Consortium of Investigative 
Journalists (ICIJ) a descubri 
e scandal aki a base di miles 
documentonan secreto cu a 
lek. Den e ultimo noticia di 
e red aki, a sali cla cu no ta- 
bata solamente e compania di 
consulta fmanciero, Price- 
waterhouseCoopers, cu taba- 
ta crea e areglonan ‘atractivo’ 
pe companianan. Tambe otro 
companianan grandi den e 
mundo consultativo aki ta 
envolvi, esta Ernst & Young, 


Ernst & Young, Deloitte and KPMG 
tambe envolvi 

Hasta Disney a evadi di 
paga impuesto 


KPMG y Deloitte. Tur 4 
compania tambe tin subsid- 
iario na Aruba. 

Den e caso di Disney tabata 
Ernst & Young cu a crea e 
areglo atractivo pe compania 
multinacional. Cual ta encera 
entre otro cu a lanta 3 com- 
pania (subsidiario) cu a nota 
2,3 biyon dollar na ganashi di 
2009 pa 2013. Pero tur e tres 
compania aki tabatin 1 em- 
pleado (total y e mesun) den 
servicio. Nan ta aloca den un 
edificio di vivienda na Lux- 
emburgo unda Disney a aloca 
2 otro compania mas. Riba e 
potret por mira e brievenbus 
y tambe cu a plak un papel 
cu e nomber di Disney CIS 
Holdings, lanta na 2011. 

Ora un periodista cu ta forma 
parti di e ICIJ a bishita e luga 
aki, un homber a habri e por- 
ta y a bisa cu e ta e director 
di tur e 5 compania di Dis- 
ney. E1 a conta tambe cu nan 


ta uza un apartamento como 
oficina y cu no mester mas 
personal. Un persona cuali- 
fica por maneha tur 5 com- 
pania, e director a splica. Mas 
informacion e no kier duna e 
reportero. 

Secreto bancario 

E scandal Tux Leaks’ a causa 
cu Union Europeo a reen- 
forsa su esfuerso contra con- 
struccion fmanciero asina 
y fraude fiscal. Diamars e 
paisnan miembro a dicidi cu 
fin di september na 2017 lo 
elimina e secreto bancario 
existente pa stranheronan cu 
ta bin Union Europeo. Y lo 
intercambia informacion au- 
tomaticamente riba interes, 
dividendo y otro ganashi. Cu 
e medida aki Union Europeo 
ta cumpli cu e standard in- 
ternacional di OESO. E or- 
ganisacion aki a bin cu regla, 
entre otro pa intercambia 
mundialmente informacion 
riba ganashi.Q 

Casa di Fernando Frank 

“Contento cu sosten ricibi” 


ORANJESTAD - Te cu 
awo, un total di 29.795 flo- 
rin a wordo recauda pa 
Fernando Frank. E fon- 
donan aki ta encera dona- 
cionnan haci cash y fon- 
donan recauda na e koffie 
morgen. Ainda falta di 
conta e fondonan recauda 
riba e cuenta di banco, se- 
gun sra. Evelyn Frank. 

“Banda di otro siman, lo tin 


un bista di cuanto fondo a 
wordo recauda riba e cuenta 
di banco, mirando cu algun 
transfer ta tarda.” 

Sra. Frank a bisa cu e ta hopi 
contento cu e cantidad re- 
cauda. E fondo ta uno cu nan 
no tabatin, pues e ta aprecia e 
cooperacion di comunidad. 
“Mi ta consciente di tur e gas- 
tonan cu cada famia tin den e 
temporada di fin di aña.” Sra. 


Frank a remarca cu e hecho 
cu recientemente tabatin re- 
caudamento di fondo pa sr. 
Hildward Croes, unda cu co- 
munidad ya a haci hopi dona- 
cion, nan tambe ta contento 
cu comunidad a sali yuda un 
biaha mas. 

Aworaki na Merca, ya ta pur- 
bando pa mira kico por wor- 
do haci cu 30 mil florin, pa sr. 
Frank ricibi tur su tratamen- 
to, sra. Frank a fmalisa. □ 


Dia 13 di december 

Fundacion Bon Nochi Drumi Dushi ta presenta feria di conta storia 


ORANJESTAD - Funda- 
cion Bon Nochi Drumi 
Dushi (FBNDD) ta pre- 
senta diasabra binidero, 
esta 13 di december e di 
tres di feria di conta sto- 
ria cual tambe lo ta e ac- 


tividad di clausura pa aña 
2014. E feria lo carga como 
tema Pasco di nacemento. 

E feria lo tuma luga na e 
plenchi na Oranjestad cu ta 
situa memey di ex-Interbank 


y Cedehm. Y lo tuma luga di 
4or di atardi te cu 7or di ano- 
chi. Durante e feria lo inau- 
gura un escenario cu musica 
y comedia. Lo tin diferente 
personahe di pesebre pre- 
sente pa e muchanan por saca 

potret cu nan y hopi 
rifa di premionan pa 
esunnan presente. 

Interes 

Bon Dia Aruba a 
puntra presidente di 
e fundacion esta Olga 
Buckley, con e interes 
pa locual ta trata lesa- 
mento ta y kico ta e 

evolucion di e fundacion cu 
tempo. Sra. Buckley a sub- 
raya cu e proyecto a cum- 
insa como grupo di trabou 
na 2007, cu un pilot. Nan a 
traha den e grupo di trabou 
te na 2009 y asina a keda for- 
malisa den un fundacion. 
“Sigur cu por mira un crece- 
mento den lesamento. Esaki 
nos por midi den e interes 
pa e diferente actividadnan 
di e proyecto, nan ta wordo 
bon bishita. Nos a haya hopi 
inscripcion tambe pa bishita 
na cas den e 7 añanan. Otro 
desaroyo ta, cu nos ta wordo 
acerca cu frecuencia pa conta 
storia na actividad pa mucha 
y hacimento di aña. Siendo 
cu un tempo tur fiesta ta 
depende di e Dino Jump pa 
entretene e muchanan. Awo 
ta pidi tambe contamento 
di storia. Mi ta kere cu por 
midi esaki tambe na e interes 
di otro grupo, tambe pafo di 
Aruba pa duna atencion na 
lesamento, despues cu nos a 


lanta. Nos ta hopi conscien- 
te, manera a bisa caba, cu ta 
importante pa keda riba bista 
di comunidad, cu un oferta 
di actividad varia y creativo. 
Loke nos tin ta haci cu bas- 
tante constante desde cu nos 
a lanta como grupo di tra- 
bou.” Sra. Buckley a subraya. 

Pa 2014, FBNDD a tene 
na cuenta creatividad, con- 
stancia y diversificacion pa 
locual ta trata contenido di y 
ehecucion di actividadnan.. 
Durante henter aña, banda di 
nos actividad principal, esta e 
bishita na cas, a tene un var- 
iedad di actividad. 

Quiz di lesamento ta keda 
un actividad hopi gusta pa 
scolnan segun e fundacion. 
Fuera di competencia bou di 
scolnan basico regular, a tene 
e prome competencia bou di 
scolnan basico special, segun 
planificacion di termino lar- 
go y hopi mas. Q 

CASIMO AttD ShOfS 


‘Children’s Museum for Art and Creatmty’ pronto na Aruba 



ORANJESTAD - Aruba 
pronto lo bay tin su pro- 
pio museo di mucha cu 
lo hiba e nomber di Chil- 
dren’s Museum for Art 
and Creativity (MUMA). 
Un proyecto cu ta sali for 
di Aruba Arts Founda- 
tion. Un fundacion cu ta 
traha hopi aña cu arte, 
proyectonan creativo cu 
tin di haci cu educacion 
y cultura, tanto local y in- 
ternacional. 

Fundadonan tras di e 
proyecto aki ta Stan Kuiperi 
y su casa Wilma Kuiperi Jan- 
sen kende nan tin hopi aña 
den arte, educacion y baile. 
Segun sr. Kuiperi, na Aruba 
tin hopi trabou di haci den 
educacion cultural/creativo. 

“Ta hopi importante pa haya 
un tipo di generacion cu ta 
mas creativo y cu por resolve 
problemanan hopi miho,” 
sr. Kuiperi a bisa Bon Dia 
Aruba. Asina a bin riba e idea 
pa traha un centro cu despu- 
es a desaroya den un museo 
pa mucha aki na Aruba. 


Diferente aspecto 

E museo lo bay tin diferente 
aspecto. “E prome aspecto ta 
uno cultural/artistico, di dos 
aspecto ta uno educativo y 
di tres ta un aspecto social y 
di cuater ta e aspecto turis- 
tico,” sr. Kuiperi ta splica. 

Medio di arte 

E museo lo bay uza e medio 
di arte, manera entre otro 
pintura, literatura, pelicula, 
video, baile, teatro, musica. 
“Nos lo traha proyectonan 
cu primeramente ta educati- 


vo y cu ta siña e muchanan pa 
bira mas creativo pa descubri 
nan potencial,” sr. Kuiperi ta 
bisa. Idea ta pa traha hunto cu 
enseñansa, mirando cu tanto 
e como su casa ta bin for di 
enseñansa. “Den enseñansa e 
material di arte ta bin na ulti- 
mo luga ya cu ainda na Aruba 
hendenan no ta compronde 
e necesidad pa incorpora e 
materia di arte den desaroyo 
di e muchanan,” sr. Kuiperi a 
bisa. E parti cultural di Aruba 
tambe lo wordo inclui den 
nan material. 

Pa loke ta e parti social, e 


museo lo bay traha cu gru- 
ponan di mucha cu ta bin di 
diferente bario y situacion 
familiar. Dependiendo di e 
necesidad di e muchanan aki, 
e museo lo traha programa pa 
yuda nan bay dilanti pa me- 
dio di arte. E museo lo tin su 
localidad berdad pero esaki lo 
no nifica cu programanan lo 
solamente tuma luga den e 
museo. Ekipo lo sali y duna 
programanan na centronan 
den bario como tambe na 
scolnan. 

Tocante e aspecto turistico, 


sr. Kuiperi ta bisa cu na Mer- 
ca, e museo di mucha ta algo 
hopi popular, unda famianan 
ta bishita un museo di mucha 
cu nan yiunan. “Esaki lo ta 
algo di hopi balor pa Aruba 
unda nos bishitantenan por 
bishita un museo di mucha 
pa yuda educa nan.” 

Plannan ta pa e museo lo ta 
localisa den e ‘doom’ situa 
central riba di tres piso di 
Royal Plaza, unda trabounan 
ta tumando luga. E museo ta 
poni pa habri su portanan den 
e prome kwartaal di 2015.Q 



Actividad social-educativo cu mayornan 


WEB Aruba ta haci donacion di 
20 mil florin na SABA 


ORANJESTAD- Reci- 
entemente WEB Aruba 
a haci un donacion di 20 
mil florin na Stichting 
Algemene Bejaardenzorg 
Aruba (SABA). E dona- 
cion aki lo wordo uza pa 
optimalisa calidad di nu- 
tricion di e habitantenan 


di centro di cuido na San 
Nicolas y Maris Stella na 
Savaneta. 

No tin duda cu fm di aña ta 
pone un ambiente humani- 
tario den aire, den e luna di 
december ta hopi instancia 
of companianan ta purba di 
colabora cu otro. ‘Kisas in- 


conscientemente nos mundo 
ta pone mas esfuerso den laga 
hende yega un edad avansa. 
Sinembargo nos no a hinca 
mesun esfuerso den laga nan 
disfruta di esaki.’ Asina di- 
rector di WEB Aruba, Oslin 
Boekhoudt a bisa na oca- 
sion di entrega di un dona- 



cion. Sr. Boekhoudt hunto di Cuido na Palisiaweg pa 
cu relacionista publico Asja personalmente nan entrega e 
Dongen, a bishita e Centro cheque.Q 

Manager di Salud Sin Frontera, sra. Clara Heredia: 

“Nos kier bisa boso: Nos t’ey” 




ORANJESTAD - Salud 
Sin Frontera ta e nomber 
di un empresa di repre- 
sentacion internacional di 
servicio medico. Nan ta 
ofrece di un forma masha 
profesional e servicio di 7 
clinicanan y hospitalnan 
mas importante y recon- 
oci na Medellin (Colom- 
bia) y Latino America, 
nan ta: San Vicente fun- 
dacion, Hospital Pablo 
Tobon Uribe; Grupo Em- 
presarial Las Americas, 
Clinica di Oftalmologia 
Sandiego; Clinica Cardio 
VID; Clinica Las Vegas y 
Clinica E1 Rosario. 


existi un vinculo 
estrecho entre 
nos poblacion 
local cu Medel- 
lin. Pa nan e rel- 
acion aki ta ma- 
sha grato. Pesey 
nan a dicidi di 
bishita Aruba pa 
nos hendenan 
local sera conoci 
cu Salud Sin 
Frontera. “Nos 
kier bisa boso: 
Nos t’ey!”, el a 
bisa. 

Pa medio di e 
shete clinica/ 
hospital, nan ta 
ofrece un pakete 
di servicio di 
salud di comple- 
hidad halto. E ta yame “oferta 
exportabel”, entre nan: Car- 
diologia y cirugia cardio vas- 
cular, tratamento integral di 
obesidad, malesa di stoma, 
neurologia y neurocirugia; 
oftalmologia, oncologia, uro- 
logia, ortopedia, cirugia plas- 


pital cu nan ta representa ta 
bin ricibiendo pashentnan 
desde Aruba. Un 12% di nan 
pashentnan internacional ta 
bin di Aruba. 

“Nos tin un aliansa y un fa- 
miliaridad cu e mercado aki. 
Boso nan a confia riba nos y 
mi ta kere cu boso ainda ta 
sigui confia riba nos”, Man- 
ager di Salud Sin Frontera a 
declara na Bon Dia Aruba. E 
facilidad di transporte aereo, 
un total di nuebe vuelo pa 
siman a yuda substancial- 
mente pa e fluho di pashent 
di Aruba pa Medellin ta mas 
grandi. Ademas na Medellin 
nan ta ofrece transporte, ho- 
tel, guia, interprete, y tour, 
pues tur un servicio integral. 

Diferente opcion 

“Ta importante pa nan sa cu 
ta existi diferente opcion ora 
cu nan ta bay pa un interven- 
cion medico”, sra. Clara He- 
redia a bisa. Salud Sin Fron- 
tera ta facilita tur cos. Nan 

ta canalisa tur informacion. 
“Nos a desaroya e sinti di 
scucha bon”, el a laga sa. Di 
e forma aki nan por tende e 
necesidad di e pashent y asina 
selecta bon nan informacion 
pa scoge entre e clinicanan/ 
hospital cu nan ta ofrece, cual 
di nan por yuda e pashent di 
un forma dirigente y efectivo. 

E servicio cu nan ta ofrece 
ta totalmente integral, y es- 
aki pa Salud Sin Frontera ta 
fundamental. Esaki kiermen 
cu tur procedemento desde 
esun mas simpel te esun mas 
compleho ta wordo realisa 
den un institucion ya sea 
clinica of hospital specifico 
y specialisa cu nan ta repre- 
senta. 

“Nos sa cu e pashent interna- 


cional no ta conoce e ciudad, 
y nan no mester ta perdiendo 
tempo den transportacion 
bayendo di un caminda pa 
otro”, el a bisa. 

Igualmente Manager di Salud 
Sin Frontera, sra. Clara He- 
redia a destaca cu Colombia 
ta un pais cu a bira un poten- 
cia riba tereno di procede- 
mento medico , ya cu nan ta 
sigui realisa investigacion y 
nan ta conta cu e miho dok- 
ternan specialisa cu ta un ref- 
erencia mundial pa diferente 
procedemento. 

Esun interesa por tuma con- 
tact cu Salud Sin Frontera na 
e e-mail adres: contactenos@ 
saludsinfronteras.com ; of via 
telefon gratis: 01-8000-423- 
566. □ 


Nan ta institucionnan cu ta 
ofrece mas cu 70 specialidad 
medico di un calidad y cer- 
tificacion nacional y interna- 
cional halto. Nan ta wordo 
yama “Ruta blanco di Salud” 
na Medellin, ya cu nan ta of- 
rece un servicio di calidad, 
teniendo na cuenta e siguri- 
dad y dignidad di e pashent. 

E revista America Economia 
a realisa un ranking anual di e 
miho clinicanan y hospital na 
Latino America, y di e shete 
clinicanan menciona ariba, 
cuater di nan ta aparece den 
e ranking aki. E ranking aki ta 
midi e siguridad y dignidad 
di e pashent, capital humano, 
infrastructura, capacidad di 
inversion , eficiencia y presti- 
gio di cada institucion, etc... 

Salud Sin Frontera y 
Aruba 

Manager di Salud Sin Fron- 
tera, sra. Clara Heredia y sra. 
Ana Maria Arboleda kende ta 
coordinador Administrativo 
y Marketing di e empresa 
Colombiano aki, a bisa cu ta 


tico, pediatria, etc... 

Nan a scoge e principal spe- 
cialidad cu nos mercado ta 
demanda. Pero e “oferta ex- 
portabel” cu nan a bin cu 
ne tin su propio criterionan: 
Nan ta tecnica cientifico y 
comercialmente competitivo 
den e mercado cu nan ta of- 
rece nan servicio. E1 a laga sa 
cu nan no ta pretende di of- 
rece loke ya nos tin na Aruba; 
sino cu nan ta ofrece servicio 
alternativo pa complementa 
loke nos no tin riba nos isla. 
Aunke nan prijs ta uno com- 
petitivo cu un diferente entre 
30% pa 50% mas barata; sra. 
Heredia a haci enfasis cu no 
tur cos ta prijs, sinocalidady 
bon servicio. 

Pashentnan di afo 

Durante e delaster tres añan- 
an, Salud Sin Frontera a yega 
di atende alrededor di 14.600 
pashent, mayoria di nan di 
nos region Caribense. Igual- 
mente durante e ultimo 15 
añanan nan clinicanan y hos- 


Kico ta hepatitis A 


ORANJESTAD - Hepatitis A ta un 
infeccion causa pa medio di un virus 
cu ta ataca bo higra. E malesa aki por 
dura un te cu dos siman. Muchanan 
por pasa e malesa sin sintomanan 
fuerte, compara cu un adulto, cu si 
por bira hopi malo. 

Contagia 

E malesa ta pega via feco-oral. Ora un per- 
sona bay af y e no ta laba su man bon. E 
man ta keda cu sushi, anto pa despues e 
prepara algo pa come of bebe pa un otro 
persona. Of ta duna un otro persona un 
man y esaki ta pasa su man na su boca. 

Kico mi ta sinti 

Bo por sinti e siguiente sintomanan: kein- 
tura, falta di apetit, dolor di bariga, color 
di orina ta scur y bo wowo y cuero ta bira 
geel. Si bo experiencia tur e sintomanan of 
algun di nan, bo mester acudi di biaha na 
bo doctor pa un examen medico. 

Kico ta e efectonan 

E sintomanan por dura te cu cuater siman 
y 20% di e persona infecta por sufri di un 
recaida cu por dura te cu mas of menos 15 
luna. 


Tin personanan cu ta bira asina malo cu 
nan mester wordo hospitalisa. E efectonan 
ta varia di persona pa persona. En gener- 
al por bisa cu mas bieu e persona ta mas 
grave e sintomanan ta. 

Mucha chikito tin biaha no ta mustra e 
sintomanan mes. 

Consehonan 

Si bo ta bay di biahe, esaki ta algun conse- 
honan pa bo tene cuenta cu ne: 

-No come cuminda riba caya 

-No come fruta y/of berdura cu no ta bon 

laba 

-Evita cuminda curu 

-Come fruta cu casca manera apelsina of 
bacoba 

Proteccion 

Laba bo man cu habon y awa specialmente 
ora bo caba di cambia pamper. Tambe ora 
bo caba di bay prepara cuminda y ora bo 
caba di bay af. 

Siña muchanan tambe con pa practica un 
bon higiena personal. Paga tino ora bo 
come pafo di cas y ora bo ta bay cu vakan- 
tie den exterior. E informacion aki a wor- 
do suministra pa Servicio di Malesanan 
Contagioso.Q 

Yakari Gabriel: 

M Stop di sinta riba mannan cu otro hende lo uza si nan haya e oportunidad" 


Creciendo, semper mi 
mama tabata bisa mi cu 
mi tin hopi suerte cu el 
a trece mi aki na Aruba 
y cu e no a laga mi atras 
na Santo Domingo y djis 
manda mi placa manera 
hopi otro mama Latino ta 
haci. 

Ora nos tabata bay bek Santo 
Domingo vakantie, e tabata 
yora ora di bin bek. Nunca 
mi no por a comprende di- 
con, pero e siman cu a pasa 
m’a biaha bay mi so, m’a 



keda pa un siman y porfm mi 
a comprende mi mama. Mi a 
compronde pasobra e biaha 
aki ami ta esun cu a yora. Pa- 
sobra e biaha aki, mi a wak mi 
pais di nacemento pa medio 
di mi propio wowonan. Mi 
a wak e y formula mi mesun 
criterio sin tin mi mama su 
stem bisando mi yen cos den 
mi cabes. Pa prome biaha di 
berdad mi a tuma un mo- 
mento pa soak in e pobresa na 
Santo Domingo, e cayanan 
sushi e muchanan riba caya. 
E no tabata drenta mi cabes, 
con hende tabata riesga nan 
bida djis pa por come algo 
tur dia. Di berdad muchanan 
di 14 y 15 aña memey di un 
autopista caminda autonan ta 
core 100 km pa ora, bendi- 
endo cos dushi, labando glas, 
etc. Muhenan cu ta haya mas 
yiu cu nan por cria, scolnan 
cu ta asina chikito y limita, 
salarionan mediocre pa tra- 
bounan duro y un costo di 
bida, cu segun mi lo keda 
subi. 

Awo, akinan ami ta na Aruba, 
mescos hopi otro, tin ora mi 
ta sinta riba mannan cu hopi 
otro hende lo uza si sola- 
mente nan lo tin e oportuni- 
dad. Mi a bin bek y awo mi 
ta demanda di mi mes, haci 
cosnan na un miho manera, 
no pasobra mi por miho, si 



un trabou y e mesun Rubia- 
no nan no? Na mi opinion, 
ta p’esey. Pasobra nos ta sinta 
riba mannan cu otro lo uza si 
nan tabata tin e oportunidad. 
Pasobra nos asina custumbra 
na un calidad di bida M halto M 
y sigur, cu tin ora nos no ta 


no pasobra mi tin tur recurso 
pa haci miho. Pa ora mi kier a 
sali di mavo na 2010, hopi di 
mi amiganan a cuminsa sali 
na estado caba. Pa ora mi kier 
sali di Colegio na 2012, hopi 
tabata na caminda pa tin baby 
number dos caba y asina tiki 
tiki mayoria di mi amiganan 
a bira estadistica. Manera nan 
ta bisa cu e averahe di ma- 
manan hoben ta haya un otro 
yiu den e prome dos añanan 
despues di a haya e prome. Y 
pakico? Kico ta e necesidad 
di tin 20 aña y tin 2 of 3 yiu? 


Nan cu ta asina yena cu privi- 
legio, cu tin 4 idioma den nan 
boca, cu tin oportunidadnan 
pa un bon studio y un bon 
calidad di bida. Claro, cu 
no ta tur mucha muhe cu ta 
bira un mama hoben ta laga 
scol y bay traha pa un sala- 
rio minimo. Pero e ta duro, 
e ta sumamente duro. Hopi 
di e mucha muhenan aki, ta 
wordo laga nan so cu nan yi- 
unan y e ta duro. Y mi no ta 
bisa esaki manera un mama 
hoben, pasobra mi no ta un. 
Pero mas bien mi ta papia di 
e punto di bista di e yiu di 
un mama cu tambe mester a 
cria su so. E no ta facil, wak 


aspira pa tin algo mas. 

Na Santo Domingo, tin un 
muhe cu hamas lo sa con e 
ta sinti pa habri un cranchi y 
bebe un awa cu no lo dun'e 
dolor di bariga. Tin un muhe 
cu por ta hamas lo siña papia 
Ingles y comunica manera 
nos ta haci akinan. E Do- 
minicano ta sali di su pais y ta 
pasa trabou pasobra e no tin 
un bon forma pa comunica, 
pasobra su pais no ta yena cu 
mesun hopi privilegio. Pa- 
sobra e no ta asina desaroya 
manera akinan na Aruba. E 
isla aki, pa chikito cu e ta, e 
ta duna bo tur locual bo mes- 
ter pa por eleva bo mes. No 
solamente pa locual ta trata 
estudio, pero pasobra bo ta 
nace cu un nacionalidad y un 
paspoort cu ta habri tur porta 
di mundo pa bo, pasobra bo 
no tin cu bay para tur dia 
den solo dilanti di DIMAS 
wardando un beurt pa bo por 
yena un permiso, pasobra bo 
no tin cu roga un otro hende 
casa cu bo pa duna bo dere- 
chonan cu ya caba bo a nace 
cu ne. Rubiano, bo ta privi- 
legia, bo ta bendiciona na un 
manera inmenso. Stop di sin- 
ta riba mannan y oportunidad 
cu hopi ta bringa pa tin.Q 


mi mama traha 2 trabou pa 
hiba su mes y ami dilanti, e 
no ta facil. Pasobra mi mama 
tambe, mescos cu hopi otro 
mama soltero of mamanan 


cia studio pa esunnan cu no 
tin modo, e ta bin di un bario 
chikito caminda nan ta mata 
hende den pleno luz di dia 
y tur cos ta sigui manera cu 


hoben mester a sacrifica 
tur cos pa por sobrevivi. Mi 
mama no tabata tin, ni hamas 
lo tin, tur e privilegio cu hopi 
muhenan Rubiano tin. E no 
tin 4 idioma, e no ta bin di un 
luga unda gobierno ta fman- 


nada no a pasa. 

Dicon nos ta kedando atras? 
Dicon nos ta sinti mescos cu 
e isla ta cayendo den otro? 
Dicon nos ta keha cada bes cu 
Latino bin di afo y e si haya 


Aclaracion 

Den e edicion di ayera 10 di december Bon Dia Aruba a lubida di menciona cu e con- 
tribucion riba pagina di Opinion (A13) riba derecho humano ta di Charlene Oduber. E1 
a contribui desde 22 di october tur diaranson cu un topico en conexion cu derechonan 
humano te cu 10 december. Riba e dia aki ta celebra Dia internacional di derechonan 
humano. Pues ayera tabata su ultimo contribucion. Q 

Celebracion di 50 aña di SVGA a sigui cu fietstocht /caminata 




ANUNCIQ/BLBA/201/14 


Mediador di Gobierno na Aruba ta anuncia cu a base di articulo 1 
inciso 2 di “Arbeidsvredebesluitlir’ cu a ricibi e siguiente peticion 
pa tene un Referendum bou di e empleadonan di e empresa menciona 
aki bou. 


Nomber peticionario: Sindicatonan Trahadonan di Aruba (STA) 


Nomber empresa: “ASAP Services.” 


Ta pidi atencion ariba e posibilidad pa sindicatonan interesa pa dentro 
di 14 dia despues di publicacion di e anuncio aki, trece nan deseo pa 
participa na dicho Referendum na conocemento di Mediador. 


Oranjestad, 10 december 2014 


Mediador di Gobiemo 
Anselmo Pontilius 


CLASIFICADO 


SANADOR SPIRITUAL 

Internacional y Clarividente 
From Africa Mr. Mane 

Specialista den tur problema 
efectivo. Trece bek sernan keri, 
exito den negoshi, kita mala suerte 
y magia preto. Ta resolve 
problemanan financiero, yuda 
pasa rijbewijs, ta yuda cu dificultad 
sexual y mucho mas. 

Resultadonan rapido, garantiza. 
Pa mas info. yama 565-8369 

_211033 


ATENCION ARUBA 

Ayacas autenticas y dushi pa Fl. 5 
so y tambe e autentico y dushi pan 
dejamon pa Fl. 35 so. 

Hasi bo pedido awe mes. 

Yama 746-4541 /565-4799 

211039 


ORANJESTAD - Ayera 
mainta tur cliente di 
SVGA a participa na un 


otro dia di celebracion di 
nan 50 aña di existencia, 
cu un fietstocht /cami- 
nata. 

Di momento cu e fietstocht/ 
caminata a sali, henter e 
famia di SVGA a disfruta y 
lo sigui disfruta di e siman di 
celebracion grandi aki. 
Henter e siman aki tin ac- 
tividadnan programa pa cel- 
ebra 50 aña di e fundacion. E 
fundacion ta un di esunnan 
di mas bieu cu tin na Aruba, 
su nacemento tabata pa nece- 
sidad. Necesidad pa atende 
nos ciudadanonan special.Q 


0 

ANUNCIO - BLBA/195/14 

Mediador di Gobierno na Amba ta anuncia a base di articulo 15, inciso 1 di 
“Arbeidsbesluit III” cu e referendum menciona aki bao, tabata tin e siguiente 
resultado: 

Fecha referendum : Diamars, 9 di december 

2014 

Nomber EMPRESA : “Hertz Car Rental” 


Cantidad empleado cu derecho di voto : 49 

Voto valido : 35 

Na fabor di STA : 33 

Na fabor di Ningun bond 2 

Voto blanco : 1 

Voto invalido : 0 


Resultado di referendum : STA a haya e mayoria 

Aruba, 10 di december 2014 

Mediado di Gobiemo 
Anselmo Pontiluis 


















Cas a kima 
na Zeewijk 

SAN NICOLAS - Di- avisa polis y a manda un 
aranson mainta, banda di unidad di bombero di San 
llor, centro di alarma a Nicolas pa un cas cu ta na 



candela. a drenta accion di biaha, pa eronan a traha pa domina e 

combati e candela. Despues candela. 

Truck di brandweer ayega di di un rato, un di dos truck 

biaha, caminda e miembro- a yega na e sitio, pa asisti e Tambe Elmar a yega na e cas 
nan di cuerpo di bombero prome. Pa 45 minuut bomb- pa kita coriente.Q 


Paseo di Libertad 





ORANJESTAD - Ayera tardi a tuma 
luga, pa di dos aña, e Paseo di Libertad. 
A organisa esaki en conexion cu dia in- 
ternacional di e Declaracion Universal 
di Derechonan Humano, cual ta wordo 
celebra dia 10 di december. 

E prome Paseo di Libertad a tuma luga aña 


pasa, cual e Comision Derechonan Humano 
Aruba a organisa, pa conmemora e di 65 aña 
di Declaracion Universal di Derechonan Hu- 
mano. 

E aña aki a organisa e Paseo cu cooperacion 
di ALFA, y e idea ta pa organis’e tur aña cu 
un instancia cu ta promove Derechonan Hu- 
mano. Q 



ellow Bar & Restaurant 


Barcadera 10 Tel: (297) 585-6408 

Nos ta situa Barcadera net otro banda di Veld Duracell 

Awe Diahuebs 11 dec nos tin Dushi 
cumindanan crioyo. 




A-r A 

|if f 4' m -i 


Y soppinan,special Bami Goreng cu sate y pinda saus cu 
aros,batata,banana,y salada, 

Tambe tin mocha di pisca fresco, 


Diabierna 5pm-7pm happy hour, 

9pm apetishon e fiesta ta start Sali cu Baila Dushi cu Badu, 


Diasabra ta dia di saca wayaba cu e 
soppinan 

5pm-6pm happy hour, 

Diadomingo ta dia di famia y cos crioyo 

llam Dushi BBQ y 4pm e fiesta ta start Sali cu 

Caha Di Orgel El Diamante, 

Y Los Amigales 
Be Young @ Young Fellow, 

PASA LAGA BO AVISO Dl LOKE BO KIEB BENDE 
HUUB, ETC NA OFICINA Dl BON DIA ABUBA 
WESTSTBAAT #22 OF MANDA BO AVISO VIA 
EMAIL NA: micliael.arends@cspnv.com 



PERSONAIGRATIS MAX 20 

7ITTITTTTTT 

- TA ACEPTA AVISO FOR 

■1 lifliliMABBiIiliTCl 


TA BENDE 

GANGA-GANGA-GANGA 
Ta bende gordura ora bo 
cumpra 3 saco di 50 Ibs na 
Afl. 9 bo ta haya 4 saco y ora 
bo cumpra 9 bo ta haya 12 
saco di gorduro. 

Pa mas informacion 
Tel: 564-4456 


TA HUUR 

Apartment na Sabana Basora 
semi muebla pa 1 of 2 
persona max no kids or pets. 
Coriente apart plus 
1 luna borg. 

Pa mas infomacion 
Tel: 594-9069-569-0125 


SERVICIO 

PUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 


SERVIGIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm 

Tel: 593-7784 


TA BENDE 

Un cashi paña di 3 porta pa 
Afl. 300,- y un stoel recliner 
pa Afl. 600,- 

Tel: 568-3185 


SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 


TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 


TA BENDE 

Un frigidaire marca Magic- 
Chef 21cu.ft. pa mas 
informacion 

Tel: 583-7357 - 5604573 


TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 


TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 


TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 


SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 


TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 
Tel: 563-7049 


TA BENDE 

Un Suzuki Swift VVT 2009, 
std, cu airco den bon 
condicion. Pa mas 
informacion 

Tel: 594-1015 


TA BENDE 

Suzuki Esteem 2004, 
Afl. 1.500 (as is where is). 
Pa mas informacion 

Tel: 641-4612 


TA BENDE 

Ayaca di calidad Afl. 6,50 pa 
un. Cu pica y sin pica. 
Haci bo pedido na 

Tel: 594-2852 


TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090 / 583-7381 


SERVIGIO 

PUBLICO 

Nos ta fura turtipo di 
muebles y nos lo laga 
nan manera nobo back. 

Tel: 5621199/5921252. 


SERVICIO 

PUBLICO 

Ta duna credit di 10 luna. 
Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 


TA BENDE 

Un UV light clarifiers 
filter NOBO! 

Ta mata algi y bacteria. 
Bon pa purifika awa di kas 
y/of Vis pond. 

Prijs Awg. 325 o.b.o. 
Tel: 7321104 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon queen 
size. Tel: 569-0125 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Tel: 594-9069 


PROBECHA 

Cargamento nobo a yega cu 
prijs special na Leonisa na 
Piedra Plat 50-C Dialuna pa 
diabierna 9.00'or pa 18.00'or 
Diasabra 10.00'or pa 14.00'or 
Tel: 587-0725 
Cel: 592-2308 


TA BENDE 

Pa mucha, hopi sorto di coi 
hunga, buki, y muchu mas. 
Nobo y uza, bon pa créche. Y 
tin pa give away. 

Tel: 7350737 


TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 
Pa mas informacion 
Tel: 732-1104 


SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 
Tel: 564-3588 


SERVICIO 

PUBLICO 

Pa hasi cas limpi y pa 
strika pa mitar dia. 
Pa mas informacion 

Tel:743-5966 


TA BENDE 

BBQ Griir'made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- Tel: 593-8182 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


SERVIGIO 

PUBLICO 

Pa tur servicio di airco, • 
Instala • service • reparacion 
• Trouble shooting • Duct 
work y hopi mas. Bubali #20 
Pa mas informacion 
Tel: 587-1472 


TA BENDE 

Riba GANGA un cama di 
baby den bon estado marca 
Legacy. Pa mas informacion 

Tel: 561-4519 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


TA BENDE 

Caribbean Spiny Lobsters na 
prijs di wholesale. 

Live lobsters, Whole 
Lobsters, Lobster Tails 
Jumbo Shrimps head on 
Weekly deliveries 
Tel: 562-5859 


TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 


SERVICIO 

PUBLICO 

Señora Peruana ta ofrece pa 
hasi cas limpi of pa strika 
paña. Pa mas informacion 

Tel: 567-0479 


Invitacion pa atende e reunion general di participante di APFA 


ORANJESTAD - Sticht- 
ing Algemeen Pensioen- 
fonds Aruba (APFA) tin 
e obligacion pa mantene 
tur participante y pensio- 
nado informa riba e asun- 
tonan financiero y e desa- 
royonan cu a tuma luga 
durante di aña. 

Pa e motibo aki APFA ta in- 
vita su participantenan y su 
pensionadonan na un re- 
union general di 


participante, cual lo tuma 
luga dialuna, dia 15 di de- 
cember 2014 di 7:00 pm te 
8:30 pm na Cas di 
Cultura. 

Registracion pa e evento aki 
ta cuminsa 6:30 p.m. y ta pidi 
tur participante y pensionado 
pa bini tempran y pa trece un 
ID valido. E reunion general 
aki ta solamente pa e partici- 
pantenan y e pensionadonan 
di APFA.Q 




























































“Cerca Dios si mi alma ta na paz, ta di dj’e mi salbacion ta 
bini” Ps 62:1 

Cu inmenso tristeza na nos curazon, pero agradecido 
pa tur loke e la hasi y nifica pa nos, nos ta participa 
fayecimento di 

mi esposo, nos tata, welo y bisawelo stima: 



Angel Solognier 

Mihor conoci como: “Buchi” 

Na nomber di su: 

Esposa: 

Leoncita “Oncha” Solognier-Koolman 
Yiunan di curason: 

Albertico “Tico” Loopstok y esposa Lourdes 
Angeline “Gina” Loopstok y Pedro 
Erwin Loopstok y famia 
Aldrick “Charro” Loopstok y Marianela 
Shantal De Cuba y famia, Ariel Beltre 
Mario Dirksz y famia 
Jessysay Werleman 

Nieta (o)nan: Andrina y Kendrick, Denise, Theondrick, 
Andrew y Herlin, Sherwin y Daniela, Joanda y Lendy, 
Shermeline y Sheila Kock, Joally y Nathanael, Kimberley, 
Keighley, Rayvon, Rayvienne, JorrickyJuliene, Shamiley, 
Clayton, Krissi-ann, Jolaine y Randon 
Bisanieta (o)nan: Joslenne, Gillione, Janaily, Rayshiline, 
Jaythan, Raynier, Raxiene, Xylon, Exialeen 
Rumannan: 

Sra. Ofelia y Anselmo Tromp y famia 
Sra. Viuda Josefa y fPedro De Mey-Solognier y famia 
fSra. Precilia y fHenry Croes-Solognier y famia 
fHose Solognier 

Sra Aida yJossy Werleman-Solognier y famia 

Sr. Reynaldo Solognier 

Sra. Rita y Henry Trimon-Solognier y famia 

Sra. Maria y Ronny Maduro-Solognier y famia 

Swa: 

Sr. Olindo y Dora Koolman-Croes y famia 
Cuña: 

Sra. Emelina “Mina” y fRaymundo “Ray” Loopstok- 
Koolman 

Amigonan di cas: Ergibio Gomes y famia, Karel y famia, 
Lai Koolman, Alfredo Thiel, Efe de Cuba, Pedro Gomes, 
Tico Briesen, Marjorie Pierre y famia 
Ayudante di cas: 

Rosa Garcia y Silvia 

Sobrina y sobrinonan, prima y primonan, comer y comp- 
ernanm ihanan 

Demas famia: Solognier, Koolman, Loopstok, Erasmus, 
Tromp, de Mey, Croes, Werleman, Trimon, Maduro, 
Boekhoudt, Kelly, Lacle, de Cuba, Briesen, Geerman, 
Noguera, Loefstop, Gomes, Danjo, Smith, Kock, Curiel, 
Richardson, Nicolaas, Dijkhoff, Holmond, Angela, Ar- 
ends, Lampe, van der Linden 

Na Bonaire y Corsow famia: Statie, Boezem, Solognier 
Ta invita tur amigo, bisiña y conocirnan pa asisti na e acto 
di entiero cual lo tuma lugar dialuna 15 di december 2014 
na misa Imaculada Concepcion pa 4’or di atardi, despues 
lo Sali pa Santana catolico Pastor de Vries na Sta. Cruz. E 
restonan mortal di nos defunto stima lo ta reposa for di 
2’or di merdia den misa. 

Adres pa condolencia: Aurora Luneral Home, diasabra 13 
di december 2014 di 7’or pa 9’or di anochi. 

Disculpa nos si nos por a lubida un of otro famia den nos 
tristeza. 

Gradicimento/Invitacion 
Den nomber di su esposo 
Marco, su yuinan, nieto y 
nietanan y demas famia. 
Ta gradici tur persona cu 
a mustra nan atenshon na 
nos esposa, mama y wela 
Sra 



Seferina y 
su famia 
Donata - v/d 
Biezen. 

Un danki especial ta bay 
na su Dr Cayama, na e 
personal di Dr Horacio 
Óduber Hospital, na Wit 
Gele Kruis , na Sr Etty 
Toppenberg, na Pastor 
Toti pa su bunita palabra 
y consuelo. 

Su sobrina Maria, na 
Norma, na Aurora 
Luneral Home pa nan 
bunita trabow y aten- 
shon. 

Na su bisiñanan, amis- 
tadnan y conocirnan. 
Danki, hopi danki di 
curazon pa e atenshon y 
pa a stima nos mama y 
esposa Seferina. 



Departamento di Salud Publico 

Cu inmenso tristesa 
Ta participa fayecimento di 



Sr. Marcelino "Bubu" Kock 


Tata di nos colega Charles "Chayo" Kock di Departamento di 
Salud Publico, G.K.M.B. 

Cu Dios consola y duna forsa na 
Charles y demas famia na e momentonan dificil aki. 

Cu Sr. Marcelino "Bubu" sosega na paz. 


In Memory of our dear Milton 

“ The Lord is my shepherd; I shall not want. 

He makes me to lie down in green pastures. 

He leads me beside the still waters. He restores my soul; He leads me 
in rightpaths for his name's sake. ” Ps. 23:l y 2,3 

With deep sympathy we announce the death of our son, brother, nephew, 
cousin and friend: 



Milton Harvey Henriquez 
Sunrise: September 8 th , 1966 
Sunset: November 18 th , 2014 
Funeral took place on November 25 th , 2014 

The compassion, love, support, sympathy and prayers during this very 
difficult time have been of enormous comfort to us. We are immensely 
grateful to God for Milton who with all his love, kindness and patience 
always was there for everyone, to be always a very cherished part of our 
lives and in our hearts. Special thanks to Dominee Dekker of the 
Protestantse Gemeente Piedra Plat, Pastor Stanislaw, Pastor Wieslaw of 
the Pro Catedral San Francisco di Asis, the Parokia Sta. Ana and the 
Olive Tree Funeral Home. 


Alavez nos ta extende un 
invitashon pa tres Santo 
Sacrificio di Misa, na 
Misa Santa Filomena na 
Paradera : 

Diamars 9 december pa 

7:00 pm 

Diahuebs 11 december 
pa 7:00 pm 

Diabierna 12 december 
pa 7:00 pm 


Masses that will take place at the following Churches in December 
Sta. Ana every day at 6:00 pm 

Pro Cathedral San Francisco di Asis Sundays at 10:00 am, Monday 8:45 
am, 

Tuesday 12:00 noon, Wednesday and Saturday 7:00 pm Days of Aurora 
5:00 am and January l st , 2015 10:00 pm 

Your presence are highly appreciated. We are most grateful and blessed 
to count each and every one of you as very dear to us. 

In the name of Father: fMilton “Mitch” H. Henriquez (Aug. 24, 2014) 
Mother: Miriam Henriquez-Bruin 
Brother: Dwight Henriquez 
Aunts, uncles, cousins 

Cu profundo dolor den nos curazon nos ta 
anuncia Fayecimento di : 

Esposo, Tata, Welo, Ruman: 



Cesar Enrique 
De Leon Eizaga 

^30-10-1950 - f05-12-2014 


Na nomber : 

Di su Esposa : Carmen Ras De Leon 
Di su Yuinan : 

Zulmira De Leon y Manoj Sabnani 
Arcelys De Leon y David Larez 
Marcos y Lina De Leon Medina 
Alexander Hassel 

Nietonan: 

Sahil, Sneha, Suraj Sabnani 

Evander, Joshua Larez 

Kevin, Nicolaas, Alejandra, Melani De Leon 

Manera yui: 

Ciro y Rocio Ras Y yuinan 
Darly y Ryan Werleman y yuinan 

Su ruman na Aruba: 

Blanca Margaritha (Margo) De Leon vd Ochoa 

Su rumannan na Venezuela; 
fArmando y JVirginia De Leon y fam 
Ligia y JModesto Vasques De Leon y fam 
Carmen y Victor Zerpa y fam 
Hector y Mercedes De Leon y fam 
Lesbia y Alfredo Limongsi y fam 
Rafael Y Marisol De Leon y fam 
Raymundo De Leon 

Sumira De Leon y Cipriano Arana y fam. 

Su cunanan y swanan na Aruba; 

Maria y Miguel Werleman y fam 
Ignacio y Filomena Ras y fam 
Pedro y Carmen Ras y fam 
Eusebio y Fransisca Ras 
Jlsidro Ras 

Juan y Gloria Ras y fam 
Rufino Ras y Fam 

Manera Mama: Catrin Hernandez 

Di su yiunan, Sobrinonan y Sobrinanan, 
Comernan y Compernan, Ihanan y demas fa- 
milia: 

De Leon, Ras, Sabnani, Larez, Medina, Has- 
sell, Werleman, Jacobs, Mercado, Morales, 
Kelly, Vrolijk, Maduro, Geerman, Nunez, 
Becera, Ramchandani, Hernandez. 

Na Venezuela: 

De Leon, Vasques, Eizaga, Ochoa, Zerpa, Li- 
mongi, Arana, Hinojosa. 

Y coleganan di Doushar N.V 
YFamia di Sams N.V 
YVGT Aruba 

Acto di entiero ta tumalugar diahuebs 11 di 
December 2014 di 2’or pa 4’or di atardi na 
misa Immaculada Concepcion, despues lo Sali 
pa Santana catolico na St. Cruz. 

Adres pa condolencia: Aurora Funeral Home, 
diaranson 10 di December 2014 di 7’or di 9’or 
di anochi. 

Nos ta pidi disculpa si por a lubida algun per- 
sona 


“ The Lord is my shepherd; I shall not want. 
He maketh me to lie down in green pastures. 
He leadeth me beside the still waters. ” 

Ps. 23:1,2 

With immense sorrow and pain in our heart, 
but according to God’s will, we announce the 
death of our beloved: 



Winston Creighton 

Sunrise: January 19th, 1946 in Aruba 
Sunset: December lst, 2014 in Holland 

Left to mourn are his: 

Mother: JMarion Creighton 
wife: Violet Creighton 
children: 

Reginald & Victoria Creighton 
Raymond & Cynthia Creighton 

grandchildren: Reginald Creighton 
Taylor Creighton 
Remington Creighton 
Raymond Creighton 
Raygwan Creighton 
Rayshaid Richardson 
Rayvaughn Creighton 
Rayanna Creighton 
Brooklyn Hall 

Grear grand daughter: Isabel Hicks 

Brothers & sisters: JCecille Richards 

Flora Gill and family 
Yvonne Creighton and family 
George Creighton and family 

Inlaws: JBernadine Maria and family 
JEthel Leonard and family 
fjoe Leonard and family 
Elaine (Linchi) Brown and family 
Sonny & Patsy Leonard 
Janet & Watty Heyliger and family 
Susan Leonard & Waldo and family 
Rose &Jack Abdall-Khallag and family 
Lilly Leonard and family 
Lucion Leonard and family 

Close friends: Franky Arnell, Marjorie Hodge, 
Roland Wilson, Roderick Wrighton, Eduardo 
Royer, Hendrick Helmen, Henry Richardson 
and other friends to numerous too mention 
nieces, nephews, cousins, neighbors, friends, 
acquaintances. 

families: Creighton, Leonard, Heyliger, Ma- 
ria, Westerborg, Winklaar, Richards, Franken, 
Abdall-Khallag, Stuart, Snijders, Webb 

The funeral will take place on Saturday De- 
cember 13th, at 11 o’clock leaving the Olive 
Tree Funeral Home to the Central cemetery 
in Sabana Basora. The late Winston will be 
laid out from 9 o’clock in the morning in the 
Olive Tree Funeral Home in San Nicolaas. 

Condolence address: 

the Olive Tree Funeral Home in San Nicolas 
Friday December 12th, from 7 to 9 pm 

Dress code: Casual 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu inmenso dolor na nos curason, pero conforme cu 
boluntad di Dios, nos ta anuncia fayecimento di 



Marcelino Kock 

Mihor conoci como “Bubu of PaBubu” 
^20-04-1934 f09-12-2014 


Na nomber di su 

Yiunan: Maritsa Kock & yiunan 

Charles “Chayo” & Marie Kock y yiunan 
Joycelyn & Derwin Mathilda y yiunan 


Nieta y Nieto stimá: 

Christine Kock & Rignald Croes, 

Justin Kock 
Nieta y Nietonan: 

Francine, Marck, Brandon, Darenska y Terrence 


Bisanieto y Bisanietanan: Jeankendrick y Jaleah 


Suegro: Francis Erasmus 

Tanta Grandi: Annette Maduro y famia 


Su compañeronan di San Pedro de Verona Paviljoen 


Demas famia: Kock, Koolman, Erasmus, Mathilda, Madu- 
ro, Croes, Lampe, Krozendijk. 


Ta invita pa asisiti na e acto di entiero cual lo tuma lugar 
diahuebs 11 di december 2014 na Aurora Funeral Home di 
9’or pa ll’or di mainta, despues lo sali pa Santana Central 
na Sabana Basora. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu inmenso dolor na nos curason, pero conforme cu 
boluntad di Dios, nos ta anuncia fayecimento di 



Ingrid Patricia Vrolijk 

★06-04-1960 flO-12-2014 

Ta invita pa e acto di despedida cu lo tuma lugar diasabra 
13 di december 2014 na misa Cristo Rey na Brazil di l’or 
pa 3’or di atardi. 

Adres pa condolencia: Aurora Funeral Home diabierna 12 
di December 2014 for di 7’or pa 9’or di anochi. 

Hues Sur Africano ta aproba apelacion Pistorius 



JOHANNESBURG (AP) — Oscar Pistorius 
un bes mas ta enfrenta posibilidad pa wordo 
condena pa asesinato, despues cu un Hues 
Sur Africano a dicta diaranson cu fiscal por 
apela contra Pistorius su condena di carga 
menor di homicidio. 

E caso lo bay corte supremo di apelacion, cu lo re- 
pasa e huicio pa asesinato di Pistorius, kende a tira 
su amiga Reeva Steenkamp fatalmente riba Valen- 
tine’s Day aña pasa. 

Hues Thokozile Masipa, kende a sentencia Pis- 
torius na cinco aña di prizon, a confirma cu fiscal 
mayor, Gerrie Nel a bin cu preguntanan legitimo 
cu mester wordo studia pa corte di apelacion. 

“Nos a tuma nota di e descubrimento y nos ta re- 
speta e decision,” famia di Pistorius a bisa den un 
declaracion. 

Pistorius ta enfrenta un minimo di 15 aña den pri- 
zon, si corte di apelacion revoca e condenacion di 
homicidio y eleva esaki na condenacion pa ases- 



inato. Bou di e sentencia actual Pistorius por sali 
for di prizon y wordo poni bou di aresto na cas 
despues di a sirbi 10 luna of 1/6 parti di su senten- 
cia. 

Nathi Mncube, vocero di fiscal, ta bisa cu e ta spera 
cu e apelacion lo wordo acelera pero ta bisa cu e 
proceso por ta uno largo. “Nos ta contento,” Mc- 
cube a bisa prensa. 

E aprobacion pa apela a representa un victoria pa 
fiscalnan Sur Africano cu tabata desapunta cu Pis- 
torius no a wordo sentencia pa asesinato. 

Un otro decepcion pa e estado ta e caso di e ne- 
goshante Britanico, Shrien Dewani kende a ban- 
dona Sur Africa depues di a keda liber di cualkier 
carga di asesina su mesun casa durante nan luna de 
miel na Cape Town na 2010. 

Corte di apelacion tin panelnan di 3 pa 5 Hues y 
no ta topa bek te cu 15 di februari, segun e web- 
site di corte, cu ta basa na ciudad di Sur Africa, 


Bloemfontein. Decisionnan ta basa riba mayoria di 
e Huesnan. 

“Testigonan no ta aparece den corte, y partidonan 
no tin mester ta presente na e audicion di un apela- 
cion. Un huicio por escrito ta loke usualmente ta 
wordo duna no mucho tempo despues di e argu- 
mento,” e website ta indica. 

Durante argumentacion di e apelacion, fiscal a bisa 
Hues Masipa no a interpreta e principio legal cor- 
ectamente. Bou di e principio, un persona mester 
wordo haya culpabel di asesinato si el a premira e 
posibilidad cu un persona por fayece a causa di su 
accionnan, pero toch a continua cu su accionnan. 

Ora cu el a aproba e apelacion contra su propio ve- 
redicto, Masipa a rechasa e argumento di e fiscal 
pa apela e sentencia di culpabilidad di homicidio. 
Fiscalnan a bisa cu e tabata demasiado leve. 

Den caso cu corte di apelacion haya Pistorius cul- 
pabel, e sentencia lo wordo aumenta automatica- 
mente pa iguala e severidad di e crimen. 

Pistorius a bisa cu el a kere cu tabata tin un intruso 
den su cas ora cu el a mata Steenkamp, sinembargo 
fiscalnan ta kere cu el a mata su amiga despues di 
un argumento. 

Pistorius su pianan a wordo amputa ora e tabata tin 
11 luna di bida pa motibo cu el a nace sin e weso- 
nan ‘fibula’ pa motibo di un defecto. Sinembargo, 
el a lanta ta practica deporte cu protesis. E imagen 
di Pistorius participando den caredanan Olimpico 
na London tabata un di e imagennan mas inspira- 
tivo di e weganan di 2012.Q 


Ucraino buscado di asilo mester sali di Sint Eustatius 



ORANJESTAD - E dos na luna di mei a keda 
hombernan Ucraino cu pega na Sint Eustatius 


mester bandona e isla den 
cuater siman. Asina Servi- 
cio di Emigracion y Natu- 
ralisacion (IND) a dicidi. 
Esaki, segun e medio Ret 
Karibense. 

Taras Vakarchuk di 26 aña y 
Vladimir Makarenko di 25 
aña a sali for di Ucraina pa 
un vacacion riba un barco 
di bela den Caribe. E com- 
pañeronan di biahe, despues 
di un conflicto cu e capitan, 
a keda atras na Sint Eustatius 
y via embahada Ucraino na 
Washington nan a tende cu 
lucha a estaya den e region 
cu nan ta bisa cu nan ta bini 
di dje. Djey nan a pidi asilo 
politico. 


Alto funcionarionan di Nacionnan Uni ta 


GENEVA (AP) — Tur 
alto funcionario di Mer- 
ca cu a autorisa tortura 
manera hogamento den 
awa, como parti di ex 
presidente George W. 
Bush su politica di siguri- 
dad nacional mester wor- 
do condena, alto funcio- 
nario di Nacionnan Uni a 
bisa diaranson. 

No ta cla con esaki lo tuma 
luga mirando cu departa- 
mento di husticia a nenga 
ehecuta huicio y Merca no ta 
un miembro di Corte di Cri- 


men Internacional. 

Zeid Raad al-Hussein, alto 
comisario di Nacionnan Uni 
pa derechonan humano a 
bisa ‘claramente’ bou leynan 
internacional cu Merca, cu 
ta ratifica Nacionnan Uni su 
conferencia contra tortura na 
1994, awo tin un obligacion 
pa percura cu esunnan re- 
sponsabel, wordo responsa- 
bilisa. 

Secretario general di NU, 
Ban Ki-moon ta spera cu e 
rapport emiti tocante e tac- 


ticanan cruel ta inicio di un 
proceso di huicio pasobra 
“prohibicion contra tortura 
ta absoluto,” Ban su vocero 
a bisa. 

Ben Emmerson, Nacionann 
Uni su ‘special rapporteur 
on counterterrorism and hu- 
man rights,’ a bisa cu e rap- 
port ta mustra cu tabata tin 
un politica orchestra na nivel 
halto den administracion di 
Bush cu a permiti crimen 
sistematico y violacionnan di 
leynan internacional di dere- 
chonan humano. 


Secretario di estado di Sigur- 
idad y Husticia, Fred Teeven 
a rechasa nan peticion, pa- 
sobra el a haya e situacion 
na Ucraina sufisientemente 
sigur. E Ucrainonan a obheta 
y cu un procedura hudicial a 
forsa cu nan por a warda e 
resultado di nan apelacion na 
Sint Eustatius. Awor atrobe 
IND a rechasa e peticion 
pa un permiso di estadia pa 
tempo defmi, pasobra no ta 
considera e dos homber nan 
como refugiado. 

IND ta bisa cu segun e ul- 
timo noticianan ainda tin lu- 
cha entre separatista y eher- 
cito Ucraino den e region di 
Donetsk, pero cu sobra di e 


pais ta sigur. E personanan 
concerni sin problema por 
biaha drenta nan pais y keda 
eynan. 

Persecucion 

Segun IND na ningun mo- 
mento ta trata di miedo 
hustifica di persecucion. E 
buscadonan di asilo a trece 
dilanti cu na ora cu nan yega 
nan pais ehercito lo mobilisa 
nan. E dos homber nan no 
a sali nan pais pa motibo di 
opheshon contra servicio 
militar of bandona nan pais 
sino pa vacacion, asina IND 
ta bisa. 

Makatenko a laga sa caba cu e 
lo apelaQ 


demanda huicio pa tortura 






Segun director ehecutivo, cucion legal, tortura lo per- 
Kenneth Roth, “a menos cu manece un opcion pa futuro 
e proceso aki guia na perse- presidente nan.”Q 

Mas di 3000 migrante a muri e aña aki purbando di yega Europa cu boto 




Segun agencia di refugio 
di Nacionnan Uni (NU) 
mas di 3000 migrante a 
muri e aña aki, na mo- 
mento cu nan tabata trata 
pa yega Europa cu boto. 

Diaranson e agencia a anun- 
cia cu 3,419 a perde den lama 
Mediterraneo. Algun a hoga, 
manera tabata e caso di nan 
traficantenan rabia cu a zink 
nan boto cu proposito na 
september, segun esunnan 
cu a sobrevivi. E homber, 
muhe y muchanan a nenga 
di bay riba un boto chikito, di 
cual nan tabata sigur cu no lo 
wanta nan y cu no tabata den 
bon condicion. Nan a pidi pa 
wordo hiba bek pa e waf for 
di unda nan a sali na Egipto, 
pero traficantenan a zink nan 
boto y a hari mientras nan ta- 
bata mira e boto zink. 
Peligernan di lama no ta pre- 


vem esunnan cu ta core pa 
un bida di miseria, manera 
deramamento di sanger den 
guera cu ta hiba grupo di 
hendenan den asilo. 

Mas di 207.000 hende a crusa 
e Mediterraneo ilegalmente 
pa Europa e aña aki - casi 3 
bes e cantidad mas halto di 
70.000 na aña 2011, e agencia 
a duna di conoce. Cu ta 60% 
di e 348.000 migrante di boto 


mundial e aña aki. 

“E cifranan sinembargo no 
ta exacto, mirando cu varios 
boto no ta keda detecta. Eu- 
ropa, enfrentando conflicto 
na su banda Sur (Libya), este 
(Ukraina) y sur este (Siria/ 
Irak) tin e cifra mas halto den 
yegadanan via lama,” United 
Nations High Commission- 
er for Refugees (UNHCR) 
a bisa. 

Luganan di guera 

Casi 50% ta bin for di luga- 
nan di guera manera Siria y 
Eritrea unda tin dictadura na 
mando pa mas cu 20 aña y 
unda Human Rights Watch 
(URW) ta bisa cu hobennan 
ta forsa pa drenta servicio 
militar hopi biaha similar na 
sclavitud. 

Gobierno Italiano a guia un 
operacion di buskeda den 
awanan Mediterriano - yama 
Nostrum of‘Our Sea’ - res- 


catando miles di migrante. 
No obstante hopi suplica, el 
a termina e operacion na Oc- 
tober. 

Horn of Africa (peninsula 
noord oost di Africa) a mira 
82.680 hende crusa, princi- 
palmente di Ethiopia y So- 
malia bayendo Yemen y otro 
paisnan den medio oriente. 


Y Asia, casi 54.000 hende a 
subi lama, mayoria ta bin di 
Bangladesh y Myanmar, cru- 
sando e bahia di Bengal. 

Luna pasa 24 hende a muri 
despues cu un boto cu tabata 
tin 43 migrante a zink banda 
di Istanbul, Turkia. Nuebe 
di e pasaheronan tabata tin 
paspoortnan Afghanistan.Q 



Times Magazine 

Personanan cu ta combati Ebola: ‘Persona di Aña 2014’ 

NEWYORK (AP) — Dokternan, 
nursenan y otronan cu ta traha 
pa combati e malesa di Ebola, a 
wordo nombra Time’s 2014 Per- 
son of the Year, e revista a anun- 
cia diaranson. 

Nominadonan a inclui Ferguson, 
Missouri, manifestantenan; Presi- 
dente di Rusia Vladimir Putin; Go- 
bierno Regional Kurdo Presidente 
Massoud Barzani; y Jack Ma, e fun- 
dador di comercio electronico gigan- 
te Alibaba, basa na China. 


Den e articulo riba Time su website, 
Editor Nancy Gibbs a duna elogio 
“Esunnan den campo, forsanan spe- 
cial di ‘Doctors Without Borders/ 
Médecins Sans Frontiéres’ (MSF), 
Cristiannan cu ta traha den cuido 
medico di ‘Samaritan's Purse’ y hopi 
otronan rond mundo cu a lucha hun- 
to cu dokternan local y nurse nan, 
chauffeurnan di ambulance y ekip- 
onan di entiero.” 

Gibbs a añadi cu dokter y nursenan 
mes tambe a wordo afecta pa e male- 
sa. 

“E resto di mundo ta drumi anochi, 
pa motibo cu un grupo di hende ta- 
bata dispuesto pa para y bringa,” el a 
skirbi. “Pa actonan incansabel di cu- 
rashi y misericordia, pa lanta defensa, 
pa tuma riesgo, pa persisti, pa sacri- 
fica y salba, esunnan cu ta labora pa 
combati Ebola ta Time su Personahe 
di Aña 2014.” 

Antoine Petibon, cu ta encabesa e 
programa internacional, French Red 
Cross, cu ta activo den esfuersonan 
anti-Ebola den e pais Franses Guinea 
a yam’e, “un gran reconocimento pa 
tur e hendenan aki cu ta laborando 
tras di cortina.” 

“Si e ta yuda nos destrui e epidemia 


mas lihe, ta mas miho,” Petibon a 
añadi. 

Alcansa na Nairobi, Birte Hald, cu 
ta encabes e operacion di emergen- 
cia pa ‘International Federation of 
Red Cross y Red Crescent Societies, 
a yama e escogencia di e revista bon 
bini, pero haci uzo di e oportunidad 
pa enfatisa ken e ta kere merece e 
honor y credito. 

“Mi ta kere cu esunnan cu mester 
wordo premia ta esunnan cu den 


prome linea den e campo di bataya, 
esunnan cu ta haciendo tur loke ta 
peligroso,” Hald a bisa. “Hendenan 
manera ami mes, nos ta traha duro 
pero nos no ta core riesgo. Hendenan 
haciendo e entieronan sigur y digno, 
e buscamento di contacto y transpor- 
tacion di esunnan cu ta malo, labo- 
rando den centronan di tratamento 
- esaki ta e hendenan cu merece nos 
elogio y respet.” 

Aña pasa, Papa Fransisco tabata Time 
Magazine su ‘Personahe di Aña.’Q 

















Aprobacion 
unanime 

Lesa pagina B5 



Makiyahe di 
fiesta 

Lesa pagina B20 



Hurricanes campeon categoria 5/6 aña 



Hurricanes Mario Sport Shop 5/6 aña a bay cu e titulo maximo den e campeonato di baseball di liga menor. Ainda falta e otro categorianan pa fmalisa. Hur- 
ricanes a enfrenta Marlins Hawaiian Punch y ta triunfa riba nan. 

Lesa pagina B4 


Delegacion di tennis di mesa lo competi na Puerto Rico 


Den dianan nos dilanti un 
delegacion di Aruba den e de- 
porte di tennis di mesa lo ta 
competi den e torneo interna- 
cional “9th Pre-Cadet Table 
Tennis Championship” esaki 
di 16 - 22 di december na e ciu- 
dad di Salinas, Puerto Rico. 

Ta gradici Lotto, e Loteria di Aru- 
ba pa medio di Comision di Sub- 
sidio cu a subsidia e biahe di nos 


atletanan hoben den e deporte di 
tennis di mesa. 

Aruba su delegacion lo consisti di 
e hungadonan den e categorianan 
di pre-cadet U-ll y U-13. E hun- 
gadonan cu lo representa Aruba 
ta Chung Ching Ho, Jonathan 
Parades, Sjoerd Geurtsen, Joshua 
Paredes, Robert Dirksen y Jeandry 
Mathilda. 

Lotto ta kere fielmente den sos- 


tene nos hoben atletanan den 
evento of torneonan deportivo 
local y den exterior. Cumprando 
weganan di Lotto, e Loteria di 
Aruba bo ta contribui na deporte 
riba nos isla. Meta di e fundacion 
ta pa organisa loteria, cambia bida 
di su hungadonan y na mes mo- 
mento inverti den deporte local 
pa medio di donacionnan na e 
comision di subsidio. 

PANORAMA SOCIAL 



Michael SalacLin: 

“Famia no tin palabra pa expresa gratitud” 



Famia Saladin, special- 
mente e yiunan di dr. Ar- 
turo Saladin, a keda hopi 
emociona y contento 
pa e reconocimento cu 
Gabinete Mike Eman II a 
duna na e specialista aki 
cu a dedica gran parti di 
su bida na pashentnan di 
Aruba. Dialuna atardi ta- 
batin e ceremonia di inau- 
gura e borchi riba e caya 
cu ta hiba e nomber Caya 
dr. Arturo Saladin. Esaki 
ta e caya cu ta conduci 
pa SETAR, cu lo bay uza 
e nomber aki como nan 
adres di awo en adelante. 

Michael Saladin, yiu homber 
di Dr. Saladin, a hiba pal- 
abra den nomber di famia y 
a cuminsa pa bisa cu sigur e 
decision aki M ta un tremendo 
honor y orguyo pa famia di 
acepta e elogio na nomber di 
mi y mi rumannan muhe. M 
Yiu di dr. Saladin (d.f.m.) 
a papia yena di emocion y a 
bisa cu e no tin palabra pa ex- 
presa e gratitud pa Gobierno 
di scoge un caya asina impor- 
tante, caya di telecomunica- 
cion nacional. 

E1 a expresa cu no solamente 
e yiunan ta gradicido na Go- 
bierno pero tambe e ruman- 
nan. M E no t’ey mas, pero cu 
un caya asina, e lo keda sem- 
per den nos memoria," Mi- 
chael Saladin a duna di con- 
oce. 

Varios palabra Michael Sala- 


din a uza pa expresa con con- 
tento famia a keda cu e de- 
cision pa pone un caya riba 
nomber di dr. Arturo Saladin. 
M E ta un sentimento di or- 
guyo, di un honor, e ta difi- 
cil pa splica den poco palabra 
loke ta sinti na momento cu 
e borchi a wordo devela. E ta 
bay ta un nomber hopi men- 
ciona den futuro, mirando 
cu tur corespondencia di SE- 
TAR lo pone nan adres como 
Caya dr. Arturo Saladin. 
Tambe el a contento cu hopi 
biaha e ta topa cu ciudadan- 
onan cu te ainda ta recorda 
su tata, y e motibo principal 
ta cu e tabata wordo recorda 
como un persona cu ta gusta 
haci joke y un persona hopi 
positivo. Hasta durante oran- 
an di trabou e tabata uza joke, 
pa kita nerviosismo cerca su 
pashentnan. M Nan ta bisa cu e 
tabata un persona humilde, di 
pueblo, un hende di tur hen- 


de. E f ey pa yuda tur hende, 
hasta den carnaval of den Li- 
ons Club. M 

Pero tambe tabata un per- 
sona hopi innovativo den su 
trabou aki na Aruba. E tabata 
haci circuncision, locual no 
tabata wordo haci. E1 a inven- 
ta un M instrumento M special pa 
haci esaki, cu no ta laga marca 
atras. Un di su admiradonan 
pa esaki ta dr. Peterson. Tam- 
be dr. Saladin tabata experi- 
menta pa mehora medicina, 
kende tambe tabata kere den 
remedi of solucionnan natu- 
ral. Y un persona cu semper 
tabata purba hinca positivo 
den e pashentnan prome cu e 
bay pa un operacion. 

Den su tempo e dokter a 
cuminsa traha un boto "pero 
cu nunca a yega den lama. 
Nos tabata haci joke cu awa 
mester yobe pa e boto bay 
awa." E tabata disfruta di su 
tata den e tempo liber cu e 


tabatin pa nan y a siña nan cu 
regalo no tabata tur cos, pero 
cariño y e tempo cu ta dedica 
na su famia. Inclusivo amigo- 
nan di Michael tabata admira 
con e tabata anda cu nan. 

Na fmal di su carera, e ta 
corda, el a yuda tambe den 
maneho di dr. Horacio Odu- 
ber Hospital cu hopi dedica- 
cion como director medico. 
Dr. Fernando Maximo Ar- 
turo Saladin 

E caya a keda dedica na e 
ciudadano aki kende, segun 
director di DOW ing. Mar- 
lon Croes a splica durante 
su discurso dialuna atardi, a 
yega Aruba cu apenas 4 aña. 
Henter su estudio basico el a 
haci na Aruba, St. Dominicus 
College y De La Salle College 
y despues a sigui e su estudio 
pre-med, na Notre Dame na 
Merca, y su specialisacion na 
St. Louis University, unda cu 
el a casa prome cu el a bolbe 
Aruba.November ultimo ta 
haci 12 aña cu dr. Saladin 
a bay descansa y a laga atras 
cuater yiu Shelly, Michael , 
Marcia y Monica. Michael 
Saladin ta un persona hopi 
conoci den comunidad y a 
representa e famia di dr. Sala- 
din e atardi aki. 

Dr. Saladin a traha 32 aña 
como specialista na hospital y 
dos aña como director med- 
ico di dr. Horacio Oduber 
Hospital. Ademas di dokter, 
e tabata hopi activo social- 
mente den comunidad, den 



entre otro carnaval y como 
miembro di Aruba Lions 
Club. M Na november 2002 
dr. Saladin a bay descansa. 
Awe nos ta duna su nomber 
un reconocimento pa e bon 
trabou cu dr. Arturo Saladin 
a haci. 

Prome Minister Eman taba- 
tin hopi elogio pa e special- 
ista aki cu a dedica su bida na 
pashentnan. M E tabata bon 
conoci tanto como e dokter 
prominente cu e tabata, pero 
tambe como un bon hende 
cu a dedica gran parti di su 
bida na yuda hende, y a pone 
su curason den su trabou. Su 
trabou y dedicacion a resulta 
den un salud publico mas 
miho pa Aruba. Y awe nos 
tin e chens di honra," Prome 
Minister Eman yen di or- 
guyo a comenta e atardi di e 
ceremonia.Q 


Advertorial 

Ecotech atendiendo cantidad di 
aplicacion pa servicio 



“E famia di EcoTech ta 
kere den un Aruba limpi”, 
asina Ramoncito Croes, 
Assistant Managing Di- 
rector di e compania a 
subraya. u Asina simpel”. 
Cu tin un demanda den 
comunidad pa un servi- 
cio sigur di recogemento 
di desperdicio ta bisto, 
mirando e aplicacionnan 
record drentando a base 
diario na e oficinanan di 
Ecotech. 

E compania a cuminsa 15 aña 
pasa cu servicio di recoge des- 
perdicio na casnan y negoshi. 
Ta separa e desperdicio den 
diferente categoria, manera 
carton, papel, aluminium, 
material di construccion (be- 
ton), etc. y esakinan ta sea 
wordo recicla na Aruba mes 
of exporta pa reciclahe na 


companianan den exterior. 
Pero awor, siguiente tecno- 
logia moderno, EcoGas a 
bira un realidad, den cual e 
compania ta traha gas cu tur 
locual no por recicla. EcoGas 
ta den un fase di prueba, pa 
asina bay den ful produccion 
den e proximo lunanan. Cli- 
entenan di EcoTech ta sigura 
cu nan desperdicio di cas y/ 
of negoshi no ta yega riba un 
sero di sushi, pero ta wordo 
deshaci di dje na un forma re- 
sponsabel. 

Cu e celebracion di nan di 
tres lustro, EcoTech a dicidi 
cu ta tempo pa lansa un prijs 
special riba mercado pa tur 
cliente residencia cu ta desea 
un servicio cu nan por de- 
pende riba dje, na un bon pri- 
js y, ademas, cu un toter mas 
grandi. Ramoncito Croes a 


splica cu a cuminsa 15 aña 
pasa cobrando 45 florin y cu 
tempo a baha e prijs pa 33 flo- 
rin y awo ta lansa e campaña 
nobo aki, unda cu tur cliente 
cu un contract residencia lo 
ricibi e servicio profesional 
di custumber pa unicamente 
Afl. 25,00 pa luna. 

Como un balor of mas bien 
un regalo di fin di aña, tur 
cliente cu firma un contract 
nobo cu EcoTech ta ricibi e 
resto di e luna di december 
gratis! Esaki ta un forma pa 
EcoTech expresa e aprecio 
pa nan clientenan existente, 
pero tambe pa tur cliente 
nobo cu ta desea di firma un 
contract nobo. 

E toter pa uzo di cas di 
EcoTech ta 50% mas grandi 
cu esunnan tradicional di 


otro compama. 

E ta carga 95 galon di des- 
perdicio y clientenan por de- 
posita tur tipo di desperdicio 
manera taki, yerba, etc. den 
e toter. Adicional na e toter, 
EcoTech tin servicio pa haci 
septic tankbashi. Tur servicio 
ta obtenibel a base di contract 
of a base di servicio pa oca- 
sion. Clientenan por solicita 
servicio adicional manera 
toternan pa fiesta, container 
pa tira desperdicio ora di haci 
cura limpi na cas of pa con- 


struccion y haci. 

“EcoTech sin duda ta bo 
miho escogencia”, asina Ra- 
moncito Croes a enfatisa. Ta 
hopi obvio cu, e 15 añanan 
di experiencia den e ramo di 
recoge desperdicio na cas y 
negoshi, e preparacion di ma- 
terialnan pa reciclahe y awo 
cu nan mesun planta pa re- 
ciclahe EcoGas, cu e compa- 
nia EcoTech ta walk the talk 
riba tereno di cuido di nos 
medio ambiente. □ 

Ultimo car wash di Brazil Taekwondo 



SAN NICOLAS - Diado- 
mingo dia 8 di december 
tabata e ultimo car wash 
na Centro di Bario Brazil 
cu Brazil Taekwondo a 
organisa pa recauda fon- 
do pa e biahe pa Surinam 
dia 27 di februari 2015. 

Tur atleta cu kier biaha cu 
Brazil Taekwondo Stichting 
sa bende carchi di car wash. 
Brazil Taekwondo Stichting 
a organisa e ultimo car wash 
aki pa e atletanan cu kier bay 
Surinam. E team di TK5 cu a 
perde na Corsou kier nan re- 
vancha na Surinam y a bende 
nan carchinan di car wash pa 
asina confirma nan biahe. 
Hopi a kere cu e car wash lo 
no bay door debi na e tempo 
cu tabata na awa, pero asina 
mes e tempo no a spanta e 
team di Brazil Taekwondo 
Stichting. Mainta trempan 
Opa a papia cu Papa Dios 
pa asina tur cos bay bon. No 


por papia cu a laba hopi auto, 
pero si a bende hopi carchi 
di car wash. Diahuebs dia 10 
di december lo confirma tur 
esunnan cu ta bay Surinam 
pa asina cuminsa cu e plan di 
Surinam. Awor cu e car wash 
ta tras di lomba lo cuminsa 
prepara Centro di Bario Bra- 
zil pa e Cena di Pasco di di- 
asabra awor 13 di December 
y ta mustra di bira un anochi 


inolvidabel pa prensa y pa e 
atleta di aña 2014. 

Brazil Taekwondo Sticht- 
ing kier a gradici e pueblo di 
Aruba cu semper ta coopera 
cu e actividadnan di Brazil 
Taekwondo Stichting duran- 
te di aña 2014. E siguiente car 
wash di Brazil Taekwondo 
Stichting ta dia 29 di maart 
2015.□ 



Atletanan di Special Olympics Aruba ta regresa cu medaya 



ORANJESTAD - Durante 
fin di siman pasa un del- 
egacion di Special Olym- 
pics Aruba a competi con- 
tra atletanan di Corsou y 
Boneiro na e competencia 
di landamento Open Wa- 
ter Curaçao 2014. 

E atletanan a bolbe Aruba tri- 
unfante, cu diferente medaya 


y sonrisanan grandi riba nan 
cara. Digicel, como un part- 
ner fiel di Special Olympics 
Aruba ta felicita tur atleta cu 
a participa na Corsou y ta “do 
the victory cheer” entusias- 
ma hunto cu nan. 

E evento “Open Water Cu- 
racao 2014” a inclui diferente 
actividad. Diasabra mainta 


nan a participa na vanos tayer 
dibertido y interesante, in- 
cluyendo e topiconan manera 
na mesa, conducta social, etc. 

Diasabra atardi e atletanan 
a haci nan prome “test” den 
lama na Mambo Beach y aki 
a midi nan velocidad pa e 
distancia di 250 meter y 500 
meter. 

Diadomingo mainta a tuma 
luga e apertura di e evento, 
unda cu e atleta di Aruba, 
Darlene Gomez tabatin e 
honor pa landa cu e flambeu 


den lama y pasa esaki pa un 
atleta di Boneiro. Tambe ta- 
batin un desfile di tur e del- 
egacionnan. 

Despues di e apertura a tuma 
luga e competencia mes y e 
“ora di berdad,” unda cu e 
atletanan di Aruba a sali tri- 
unfante for di awa, como ga- 
nadonan di diferente medaya: 
Ilich Djaoen (9 aña) a gana 
medaya di oro pa e distancia 
250 meter y den e competen- 
cia di 500 meter Siglayne de 
Graf (15 aña) a gana medaya 
di plata y Darlene Gomez (16 


aña) y Gionrick Webb (12 
aña) a gana medaya di oro. 

E competencia mes tabata 
yen di ambiente como cu 
tabatin hopi Arubano na 
Corsou y famia di e atleta- 
nan tambe tabata presente y 
a forma un seccion di apoyo 
fabuloso. 

Tres di e atletanan ta alumno 
di Emmaschool, kende ta- 
bata compaña pa director di 
e scol, sra. Joycelin Oduber y 
a representa nan scol digna- 
mente. 

E landadonan di Aruba tam- 
be a conta cu apoyo grandi 
di e coredonan di Aruba cu 
a bay Corsou pa competi den 
e KLM marathon cu tabatin 
como “start” y “fmal” Mam- 
bo Beach. 

Special Olympics Aruba 
ta gradici nan amigonan y 
sponsornan, esta Digicel y 
Comision Subsidio Aruba, 
nan coach y boluntarionan, 
sin lubida tur nan fanati- 
conan, pa a haci nan partici- 
pacion na e competencia na 
Corsou posibel y exitoso.Q 


Rotary Funrun/walk 5KM 
diadomingo awo 

ORANJESTAD - Diadomingo awor 14 di decem- 
ber lo tin e Rotary 5km Funrun/walk, esaki lo start 
na Parkeerplaats di Alhambra Casino pa 5:00pm 

Pa inscripcion, esaki ta diadomingo mes prome cu e start 
cu ta for di 3:30pm. E prome 150 cu inscribi lo ricibi un 
T-shirt. Costo pa esaki lo ta Awg. 5,- 
Na fmal lo tin medaya pa e prome 3 coredonan femenino 
y masculino y prome 3 participante femenino y mascu- 
lino. 

Tambe lo tin premionan na final. Ruta lo ta: Start na 
Alhambra sigui direccion Eagle Beach, yega na Phoenix 
unda lo tin e post di awa y bin bek Eagle rumbo Alham- 
bra. Arruwac y Rotary ta invita tur coredo/persona cu ta 
cana pa bin join na e ultimo 5km run/walk pa aña 2014.Q 

Baseball liga ABBA categoria 5-6 aña Hurricanes campeon 


ORANJESTAD - Diado- 
mingo ultimo tabata tin e 
wega di baseball categoria 
5/6 pa Aruba haya sa ken 
lo titula campeon. E wega 
final tabata entre Marlins 
Hawaiian Punch y Hurri- 
canes Mario Sport Shop. 
E wega tabata uno basta 
preta. 

Den di 6 inning e chikito nan 
di Hurricanes a logra hinca 2 
careda y asina empata e wega 
na 12-12, pero Marlins tabata 
home team y tabata na turno 
pa bat. Hurricanes a logra di 
saca 3 out sin cu Marlins por 
a hinca careda. Pa motibo di 
empate mester a bay pa e di 7 
inning, unda cu Hurricanes 
a logra hinca 6 careda y bay 
ariba cu e score dil8-12. 

Tabata turno di Marlins pa 
bat, aki Hurricanes a logra 
saca 3 out sin cu Marlins por 
a anota ningun careda. Asina 
Hurricanes ta logra titula 
campeon di ABBA categoria 
5/6. Ta di remarca cu Hur- 
ricanes Mario Sport Shop a 
hunga 18 wega y a gana tur 
18. Y asina ta titula campeon 
invicto. Masha pabien na tur 
e muchanan cu a participa pa 
haci baseball di Aruba mas 
grandi, danki na tur coach 
y mayor. Nan a hunga 18 
wega y gana tur e 18 wega- 
nan, unda cu nan tin gana pa 
knockout cu un diferencia di 
10 careda. □ 


“■« ' > 


Guiapa fanaticonan 


Lingo e basico di baseball 




Bon Dia Aruba ta bin cu e nificacion di e palabranan 
cu ta wordo uza den baseball. Esaki ta pa yuda e fanati- 
conan mas riba e comprondemento di terminologia di 
baseball. 

Fireman ta significa: un pitcher cu ta cera of pitcher di relevo 
den ultimo inning cu tin pa paga e candela; 

Fungo ta significa: un bala cu ta dal un hungado durante prac- 
tica. Usualmente ta wordo bati pa un coach uzando un “bat 
fungo,” cu ta mas largo y fmi cu bat normal; 

Gopher ball ta significa: un bon bala pa dal home run, manera 
den “bay pe.” 

Heat ta significa: un bon fastball. Tambe “heater.”Q 

Aprobacion unanimamente di 40 recomendacion di Agenda Olimpico 2020 



LAUSANNE, Suisa - 
“Agenda Olimpico 2020 
ta manera un puzzel,” 
e president di Comite 
Olimpico Internacional 
(COI) Thomas Bach a 
bisa. “Awo cu tin aproba 
tur 40 recomendacion bo 
por mira e potret comple- 
to. Ta un potret di pro- 
greso. Ta un potret cu ta 
sigura e unico di Weganan 
Olimpico. Ta un potret 
cu ta promove e balornan 
Olimpico. Y ta un potret 
di e forsa di deporte den 
sociedad.” 

E debate y votacion riba 
Agenda Olimpico 2020 ta- 
bata riba schedule e ultimo 
dos dianan, pero asina tabata 
e apoyo di e 20+20 recomen- 
dacion - cu 83 intervencion 
den total - cu e proceso ta in- 
clui riba e prome dia. 

Cada recomendacion, vota 
individual, a ricibi completo 
e apoyo di 96 miembro di 


COI cu tabata presente. No 
tabata tin votonan contra y no 
abstencion. Como un show 
adicional di union pa Agenda 
Olimpico 2020, e miembro- 
nan a duna nan apoyo una- 
nime pa henter e set di re- 
comendacion den un “bloc 
vote” na fmal di e reunion. 

President Bach, kende a ini- 
cia e Agenda Olimpico 2020 
discusion 1 aña y mey pasa, a 
duna danki na e Sesion di cua 
a wordo describi como un 
“dia hopi importante y posi- 
tivo pa COI y e Movecion 
Olimpico.” 


“E speed di cua e Agenda 
Olimpico 2020 a wordo 
aproba a mustra un apoyo 
grandi y determinacion di e 


miembronan pa pone esaki 
pasa,” president Bach a bisa 
durante e conferencia di 
prensa despues di e reunion. 


“E tabata hopi, un sorpre- 
sa positivo. Pero e ta sigui 
despues di 1 aña di discu- 
sion constructivo. Algun di 
e recomendacion no tabata 
facil pa cierto miembro por 
acepta. Algun tabata carga 
speransa pa no bin cu reco- 
mendacion of diferente reco- 
mendacion riba un problema 
specifico. Asina ta e tabata 
bon y independiente di nan 
interes individual, nan tabata 
determina pa haci e Agenda 
Olimpico 2020 un exito. 
Hablando di e miembronan, 
mi tin un sentimento grandi 
di respet pa nan .”Q 



Resultado di weganan di 
baseball Venezolano 



CARACAS, Venezuela - E 
weganan di Liga Venezo- 
lano Baseball Profesional 
(LVBP) a continua cu 
diferente. Durante e we- 
ganan aki por a mira con 
esakinan tabata termina 
basta pega of cu un dife- 
rencia grandi. 

Caribes de Anzoategui a gana 
Navegantes del Magallanes 
den un wega cu tabata preta. 
E wega a termina cu score di 
8-7. Caribes a dal 13 hit y a 
comete 3 eror, mientras cu 
Navegantes ta dal 12 hit y ta 
comete 1 eror. Pitcher ga- 
nado tabata Pedro Rodriguez 
(1-0) y Rommie Lewis (0-1) 
a bay cas cu e derota. 

Bravos de Margarita a perde 


contra di Tigres de Aragua, 
wega cu a termina 8-5. Bra- 
vos ta logra conecta 8 hit y ta 
haci 1 eror, mientras cu Ti- 
gres ta dal 11 hit pero no ta 
comete eror durante e wega. 
Doug Mathis (3-1) ta bay 


cu e victoria y Carlos Mon- 
asterios (1-5) ta bay cas cu e 
derota. 

Aguilas del Zulia ta perde 
10-2 contra di Tiburones de 
La Guaira. Tiburones ta bati 
14 hit y no ta comete ningun 
eror durante e wega, mien- 
tras cu Aguilas ta dal 7 hit y ta 
comete 1 eror. Pitcher gana- 
do tabata Juan Gonzalez (1- 
1) y Roy Merrit (0-1) a bay 
cas cu e derota. 

Awe nochi pa 7:30 e wega- 
nan di baseball Venezolano ta 
continua cu diferente compe- 
tencia. Aguilas del Zulia lo ta 
enfrentando Navegantes del 
Magallanes, Caribes de An- 
zoategui contra di Tiburones 
de La Guaira, e ultimo wega 
ta entre Bravos de Margarita 
y Cardenales de Lara. □ 

Accidente pa falta di preferencia 





di e T-weg pa subi caminda. 

Aki un Hyundai blanco di 
pest control biniendo di 
noord bay zuid a dal un brake 
pa evita e accident. 

Pero asina mes e Hyundai 
ta dal e auto na banda robes. 
Tanto e mama y e yiu den e 
Sentra a resulta levemente 
herida y a wordo transporta 
pa hospital.Q 


BOEGOEROEI - Diaran- 
son alrededor di 7’or di 
mainta poco panort di 
Fermins bar na Boego- 
eroei a sucede un acciden- 
te di auto basta fuerte cu 
resultado di dos persona 
levemente herida. 

Falta di duna preferencia a 
hunga un rol ora cu un seño- 
ra den un Nissan Sentra a sali 





Homber ta bira malo 
tras di stuur 

PARADERA - Diamars algo pasa di ll’or di mainta, 
ta drenta un informacion cu tin un auto, Nissan Sen- 
tra Blanco, ta coriendo hopi malo, ta zwaai riba ca- 
minda, di e rotonde di Paradera bayendo direccion 
Piedra Plat. 

Mesora un patruya di polis a bay den direccion di Paradera 
y un poco pariba di Oficina auxilia di Gobierno di Paradera 
nan ta bin topa cu e auto para. Di biaha polis ta acerca e 
chauffeur, polis ta bin compronde cu e chauffeur a bira 
malo tras di stuur. 

E agente policial ta pidi mesora pa un ambulance na e sitio. 
Na yegada di ambulance, e personalnan medico a trata e 
cabayero na e sitio. Aparentemente e chauffeur ta diabetico 
y su sucu a baha. □ 


Advertorial 

Hopi a probecha di e locura na Boolchand’s 


Boolchand’s tawata tin 
algun dia sumamente exi- 
toso caminda hopi ta es- 
unnan cu a bin shop y a 
probecha di e ofertanan. 

A celebra Black Friday y 
despues Saturday sigui pa cel- 
ebracion di Sinterklaas. Sea a 
cumpra algo pa nan mes of 
pa nan ser keri, pa tur tawata 
tin algo. Cu cada compra haci 
di Afl 50.00 a ricibi un cou- 
pon pa asina participa na e 
gran campaña di fm di aña cu 
yama Shop y Gana. 
Clientenan a expresa di a 


keda contento cu e diferente 
ofertanan obtenibel na Bool- 
chand’s. M 

Nos di Boolchand’s ta suma- 
mente contento cu e reac- 
cion cu nos ta ricibiendo pa 
cu nos campaña di Shop y 
Gana M ,Eslaine Croes market- 
ing manager di Boolchand’s 
ta bisa. M Hopi hende ya caba 
a pasa bishita nos e ultimo di- 
anan y a sali contento cu nan 
regalo pa nan ser keri. M 

Gerente di Boolchand’s ta 
preparando pa e dushi tem- 
porada di fin di aña unda cu 


sin falta lo tin diferente ac- 
tividadnan atrobe pa su clien- 
tenan. Keda pendiente! 

Cu e campaña di fin di 
aña‘Shop y Gana’ botin chens 
di gana un gift certificate na 
un balor di AWG.2500,-cu 
por wordo uza den Bool- 
chands of D’Orlahn. 

Like e paginanan y keda bo 
bon informanawww.face- 
book.com/pandora-store- 
aruba, www.facebook.com/ 
boolchandsdorlahn y www. 
facebook.com/BoolchandsA- 
ruba. Q 

Kico por a pasa cu Sr. Rock? 


ORANJESTAD —Awe did 11 di decemberta 5 aña (prome lustro) cu e ciudadano Lawrence (Elic) A. Rock di 

82 aña a disparce cu ningun rastro y nunca e caso a wordo 
resolvi. 

Aki ta resalta: 

1. Un pensionado cu riba e diabierne ey a caba cobra 
su pensioen cu guia di su cuidador, 

2. Ta wordo poni riba bus rumbo pa cas, 

Por ultimo ta ser mira na pia den vecindario di Juana 
Morto complex y Centro di Bario Lago Heights, 

3. Un anciano cu tabata cana poco poco y cu nunca lo 
haci un hende daño, al contrario un persona semper 
alegre. 

Preguntanan di Sr. Rock su sernan keri y di Fundacion 
Alzheimer Aruba desde 2009 ta keda: 

Kico por a pasa despues cu Sr. Rock a baha fo'i bus 
e diabierne merdia ey?? 

"Con por ta cu un anciano por disparce y nunca 
mas wordo encontra riba un isla chikito manera Aruba? 
Preguntanan cu podise nunca mas lo haya un contesta y cu 
ta causa hopi duda/incertidumbre y dolor cerca sernan keri 
ya cu cada aña cu pasa e chens ta bira mas grandi cu Sr. Rock lo no ta na bida mas y e chens pa por 
despedi di su restonan ta bira imposibel. 

Sr. Rock NO ta e unico anciano cu a disparce di tal forma misterioso na Aruba. 

Aki ta sigui algun tips pa comunidad, specialmente den temporadanan di fiesta ora mayoria hende ta 
preocupa cu hopi cos pareu. Ta conoci cu den e dianan di fiesta tin e tendencia di no tin e atencion di 
custumber riba esnan vulnerabel (mucha chikito, anciano, persona cu trastorno mental, etc.) cu 
consecuencianan fatal of menos favorabel. Esaki tambe ta conta pa siguridad den cas, specialmente ora 
cu ladronnan sa cu tin placa of pertenencia valioso den e vivienda of ta mira cu e pensionado a sali di 
banco. 

Un plan di accion sigur lo ta na su luga prome cu algo pasa. E plan di accion ta encera entre otro: tin un 
potret recien (cada 3 luna), paña usa di e persona den un saco di plastic bon seya, un sistema di l-phone 
cu mapa, un alarma na tur salida di e vivienda, un cacho getrain special pa compaña y guia. 

Na tur famia cu a perde un ser keri misteriosamente y na esnan di Famia Rock, ta bay un deseo di hopi 
forsa. 

Pa mas informacion riba e Plan di acción, tuma contacto cu Fundacion Alzheimer Aruba na tel: 280 8416. 


MISSING: 



Advertorial 

Cumpra bo auto nobo y Garage Cordia ta 
regala bo un Pasco feliz 



Pa celebra 50 aña di existen- 
cia Garage Cordia ta lansa un 
tremendo campaña unda cu e 
compra di bo auto nobo Ga- 
rage Cordia ta regala bo, bo 
Pasco completo. 

E campaña aki ta encera cu bo lo 
haya tur loke cu bo mester pa cel- 
ebra bo Pasco. Ademas e opcion pa 
mantencion gratis di bo auto di 3 
te cu 5 aña. 

Garage Cordia tin descuento hopi 
atractivo. Ademas di esey si bo 
cumpra bo auto awo bo tin e opor- 
tunidad y paga te despues di Sema- 
na Santa. Simplemente increibel! 
Garage Cordia ta famoso pa su 
modelonan Toyota RAV4, Toyota 
Yaris, Toyota Corolla y e modelo 
Hybrid nan. Pasa den e showroom 
di Garage Cordia awe mes y scoge 
esun di bo. 

Cuminsa 2015 cu bo auto nobis, 
nobis. Probecha e oportunidad 
unico aki cu solamente Garage 
Cordia ta brinda bo pa bo pasa un 
dushi temporada di fin di aña y un 
bon comienso di 2015. □ 

Destruccion di auto 

San Nicolas- Central ta manda patruya di San Nicolas na un 
cas pa motibo di destruccion di un auto. 

Polis ta papia cu e señora di inicial J. J . ta declara cu desconoci 
a destrui su auto. 

Tambe polis a papia cu un señora di inicial F. Cu tambe tabata 
na e sitio. F ta declara cu tambe su auto a wordo destrui pa 
desconoci. Su auto no tabata tin number. □ 

Ladronicia na Colegio 
San Augustin 

Central ta dirigi patruya di San Nicolas na Colegio San Au- 
gustin pa un ladronicia. 

Na e sitio polis ta papia cu e trahado di den e Cantina cu su 
inicial ta S.. S ta declara cu desconoci a destrui e plywood cu 
tin como funcion cera e bentana di e Cantina. E bentana a 
wordo forsa pa por a drenta paden. Eadron a horta 8 boter di 
ace vitamine drink. S a bay controla rond y a haya e boternan 
na e edificio bieu di e scol den reparacion. Dos boter tabata 
bashi y e otro seis boter tabata intacto. Recherche a wordo 
poni na altura. Q 

Safe a somenta 

Noord- Central ta dirigi patruya di Noord pa Catiri pa un 
kiebro na un cas. 

Na e sitio polis ta papia cu e homber di inicial E. E ta de- 
clara cu desconoci a saca algun shutter di e bentana pa drenta 
paden. E homber a declara cu e y su mama a sali y a laga e cas 
atras intacto y bon na yabi. 

Despues cu nan a bolbe cas nan a constata cu e bentana falta 
algun shutter. 

Despues E a ripara cu nan a horta e safe cu tabata tin 3000 flo- 
rin y un holoshi di oro na balor di 4000 florin den dje. E safe 
ta di colo berde y tabata pega cu schroef riba vloer. Recherche 
a wordo poni na altura. Q 

FORTALEZA 
PA FAMIA 


Un feliz diahuebs, den 
compania, di bo Famia, 
esey ta nos deseo, pa 
henter Aruba. Na prome 
luga nos kier invita bo pa 
dos dia di Bendicion den 
Caya Grandi dilanti di 
Bon Bini Bazaar cual lo 
ta dia 19 y 20 di december 
2014 for di lOam -8pm.Cu 
e miho deseonan pa Pasco 
y Aña Nobo 2015, peticion 
di oracion, presentacion 
y benta di nos CD/DVD 
y Manual di Union pa 
Famia. Nos ta spera bo. 

Prome pregunta pa awe; Abo 
ta balora bo Famia? Bo sa 
cu locual cu bo tin, ta locual 
hopi hende ta desea, pero nan 
no tin, bo sa cu bo yiunan ta 
e miho muchanan cu tin riba 
mundo, bo sa cu bo esposa 
, of esposo ta di gran balor. 
Tin un dicho ta bisa cu hen- 
de no ta balora algo te ora cu 
e perde, y esey no mester ta 
asina. Bo Famia y bo yiunan 


ta esunnan cu mester ta mas 
importante pa bo, despues di 
Dios. Tur cos ta cuminsa den 
Famia, prome Dios , na di 2 
luga Famia, despues negoshi, 
trabao, ministerio, hobby, 
auto, cas, etc., etc. Hende 
mester siña balora su Famia, 
y mas cu esey cuida, y ta pro- 
teha su Famia. 

Tin hopi cos ta sosode cual nos 
ta sconde tras di un smoesje, 
of excuus, masha conoci ora 
ta trata di muchanan cu tin 
mal comportacion, nos ta bisa 
cu nan ta comporta malo, pa- 
sobra nan Mayornan tur dos 
ta traha y no tin tempo pa 
wak pa e muchanan, awor 
kico ta mas importante, bo 
yiunan of bo trabao, bo por 
reacciona bisando, si mi no 
tin trabao, mi no por cria mi 
yiunan, Lubidando cu com- 
portacion di bo yiunan, por 
pone bo perde bo trabao. Den 
ki forma? Na mal comporta- 
cion por pone bo den un ski- 
na ferfelo cu bo no por traha, 
of bo tin cu kita for di trabao, 
pasobra bo presencia nan cas 
ta altamente necesario. Pero 
con esey por sosode? 

Esey ta sosode ora nos bando- 
na e parti humano di Famia, 
bay concentra riba e parti 
material, den cual esposo y 


esposa ta bisa cu nan dos ta 
bay traha pa yuda otro y asi- 
na trece mas pa e muchanan 
, pero e amor tambe cu e 
muchanan mester ta bay tra- 
bao, hunto cu e mayornan 
, y e muchanan ta keda sin 
ningun cuido di parti di nan 
mayornan. Muchanan cu ta 
keda cerca wela, tanta, primo, 
prima, bisiña, tio, amigo, 
amiga,pa asina nan mayor- 
nan por bay traha, ta lanta sin 
amor pa nan mayornan. Pero 
ta core un peligro grandi, di 
wordo Viola, Abusa, maltrata, 
Manipula, Menasa,y hasta 
siña ,Bebe y Droga, tambe 
wordo contamina cu palabra 
malo. 

Mayornan tur dos por traha, 


pero mester tin un balansa 
den Famia, caminda nan ta 
pone tempo pa nan yiunan. 
Placa ta importante, pero 
Placa no ta mas importante cu 
hende, pasobra perdida di un 
yiu of yiunan NO por wordo 
reemplasa cu placa. Tin hopi 
mucha cu ta cay cera, no sola- 
mente pa nan propio falta, 
pero tambe pa mayornan cu 
no tabatin tempo, pa scucha 
locual nan ta pasa aden. Tin 
muchanan ta wordo Viola 
of Abusa, door di mayornan 
nunca no a suplicanan, locual 
ningun hende no tin mag di 
haci cu nan. Y algo masha 
importante siña bo yiu papia 
tur locual e A mira y tende 
durante dia na e luga cu bo a 


lag’e. 

Esaki ta algo cu por salba un 
mucha su dignidad, su Bida, 
y mas cu tur evita cu e ta 
cay den un trauma pa sem- 
per. Bo esposo, bo esposa, y 
bo yiunan tin mas balor cu 
oro of diamanta, nan tin mas 
balor cu bo negoshi, nan ta 
bal mas cu bo posesion den 
comunidad, bo gremio, bo 
doctorado,pasobra ora algo 
no ta bon cu ta dificil cu abo 
por ta trankil. Ta dificil cu bo 
por tin paz ora bo cas ta na 
candela di problema, frustra- 
cion, bicio, division,y por ul- 
timo divorcio. Den e dianan 
di fiesta cu ta na caminda aki, 
laga cada un di nos. pone un 
tiki atencion na nos cas, paso- 
bra esun cu ta trata su Famia 
bon, ta un persona bendi- 
ciona, E Homber cu ta trata 
su esposa bon, su oracion lo 
no tin strobacion, y mescos 
e Muhe cu ta trata su esposo 
bon tampoco lo tin strobac- 
ion den su oracion, nan tur 
dos su oracion ta yega cielo. 
Mayornan cu ta trata nan yi- 
unan bon ta hende bendicio- 
na, pasobra nan no ta ocasiona 
problema den nan crecemen- 
to, y ta lanta muchanan cu ta 
un bendicion pa nan mes y pa 
comunidad. horebrhema@ 
gmail.com. Q 


Advertorial 

Aruba su prome miyonario di Fun Miles ta conoci 



ORANJESTAD - Fun 
Miles a celebra e climax 
di ‘Fun Miles Millionaire’, 
su campaña di mas grandi 
te cu awor, cu un ceremo- 
nia di premio na House of 
Mosaic. E feliz ganado ta 
Rolando Maduro, kende a 
wordo scogi. 

Pa medio di un rifa digital 
realisa pa notario Chatlein 
na e oficina principal di Fun 
Miles mas tempran den dia. 
E ganado a ricibi un cheque 
na balor di 1,000,000 Fun 
Miles, cu a haci e ganado 
Aruba su prome Fun Miles 
Millionaire. E evento a nifica 
alabes despedida oficial di 
Kim Fundashian, cu tawata 
cara di e campaña asina tanto 
comenta. Desde luna di april 
te december, Tun Miles 
Millionaire’ realmente a crea 
un buzz den e comunidad di 
Fun Miles na Aruba. Alabes 
e campaña a aumenta e can- 
tidad di transaccion y a per- 
cura pa un esfera exitante na 
companianan partner di Fun 
Miles y riba media social. 

Simplemente haciendo uzo 


di nan carchi di Fun Miles, 
cumprado tabata tin opor- 
tunidad pa gana e premio 
grandi di 1,000,000 Fun 
Miles. Hendenan cu carchi 
di Fun Miles tawata sa cu 
ganando e cantidad sin prec- 
edente aki lo haci posibel cu 
realmente nan lo por biba 
manera un miyonario. E ga- 
nador lo por haci viahenan 
luhoso, lo por remodela cas, 
haci hopi compras y disfruta 
di hopi cos mas cu Fun Miles 
su partnernan ta ofrece. E 
partnernan di Fun Miles ta 
entre e empresanan mas gus- 
ta riba nos isla. E campaña a 
percura pa un interes hopi 
halto cerca e miles di hende 
cu tin un carchi di Fun Miles. 
Algun a hasta core tras di e 
Fun Miles team durante di 
e sub-campaña di bumper 
sticker loque a haci posibel 
cu nan por a gana mas punto 
cantando e cancion tema di e 
campaña. Otro actividadnan 
na Fun partners, manera e 
game ‘stump’ na Kooyman 
tambe a lanta hopi interes. 

Gradecimento na Kim 
Fundashian 


Kim Fundashian 
tawata e vocero hot 
di e campaña fun 
aki. 

Henter aña el a 
mustra Aruba con 
fabuloso ta ora bo 
ta un Fun Miles 
Millionaire como 
un embahador om- 
nipresente di Fun 
Miles y su part- 
nernan. Unda cu 
Kim Fundashian a 
presenta (manera 
por ehempel na e 
di dos edicion di 
Fun Expo) tawata 
momentonan fun, 
caminda a duna 
premio y e mundo 
di glamour a biba. 

Fun Miles ta gradi- 
ci Kim (cu a wordo 
protagonisa asina bon pa e 
modelo Pierangely Wever) 
pa su dedicasion y su rol es- 
encial pa haci e campaña aki 
briya den su totalidad. 

Fun Miles ta Caribe su pro- 
grama mas grandi di lealtad 
di cliente desde 1998. Cu 
mas cu 150.000 miembro 


riba cinco isla, Fun Miles 
a bira parti di comunidad. 
Danki na un cantidad remar- 
cabel di partner cu ta varia for 
di banco te cu aerolinea y di 
restaurantnan te cu pomp- 
nan di gasolin. Por spaar Fun 
Miles na mas di 150 localidad 
na Aruba, Boneiro, Corsou, 
St. Maarten y St. Eustatius, y 
por cambia Fun Miles pa un 


cantidad grandi di producto 
y servicio. Fun Miles semper 
ta centro di atencion danki na 
partnernan atractivo, even- 
tonan special, y campañan- 
an innovativo manera Tun 
Miles Millionaire’. 

Mas informacion yama tel. 
588 9947 of bishita fun- 
miles.net of facebook.com/ 
funmiles.Q 

Dr. Carlos Viana 

Lana di cacho 


E dia nan di fiesta ta den 
porta caba y pa hopi di nos 
esey kiermen fiesta nan cu 
hopi alcohol. Bebe alco- 
hol den moderacion por 
ta fun y social, pero, alco- 
hol ta saludabel? Un estu- 
dio Danes a descubri cu ” 
bebedonan di biña tin un 
mortandad hopi mas abou 
di malesa nan manera 
condicion nan coronario 
di curason y cancer cu 
bebedonan di otro cosnan 
cu no ta biña. Bebedonan 
di Cerbes y otro tipo di al- 
cohol ta disfruta di bene- 
ficionan hopi menos ben- 
eficio. 

Esaki ta bon noticia pa algun 
hende; bebe cu bendicion di 
dokter! Pero warda; si bo no 
ta un bebedo y si bo no ta su- 
fri di malesa di higra, gastri- 
tis, of presion di sanger halto, 
no ta un bon idea pa cuminsa 
bebe alcohol pa beneficionan 
di salud. Aunke si bo ta gosa 
di un drinks ocasionalmente 
y bo salud pa otro banda ta 
bon, bay bek ariba y lesa e 
prome paragraf. Bebemento 
den moderacion ta e yabi. E 
beneficio nan ta solamente 
efectivo si bo ta mantene bo 
mes na e para metronan. Pa 
e traha, bo di e bon manera , 
e consumo di alcohol mester 
wordo parti over di henter e 
siman, e bebemento excesivo 
manera den un fiesta mester 
wordo evita. 

Di acuerdo cu e Asocia- 
cion Americano di Curason 
(AHA), moderacion ta wordo 
defmi na 2 drinks pa dia si bo 
ta un hende homber di 65 aña 
of mas jong, of 1 drink si bo 
ta hende muhe of un hende 
homber di 66 aña bay ariba. 
1 drink kiermen 12oz di cer- 
bes, 4oz di biña, 1.5oz di al- 
cohol di 80 proof, of loz di 
alcohol 100 proof. 


Desafortunadamente, pa 
hopi hende, pasa un bon 
tempo kiermen haci tur cos 
den exceso cu ta inclui exag- 
era e consumo di alcohol y 
sufri e consecuencia cu e ex- 
ceso aki ta provoca , un way- 
aba. Un wayaba ta e resultado 
di e combinacion di toxicidad 
di alcohol, deshidratacion y e 
eliminacion di vitamina A, B, 
C causa pa e metabolisacion 
di alcohol den bo sistema. E 
sintoma nan ta usualmente 
boca seco, nausea, cansancio, 
dreymento di cabes y dolor di 
cabes. 

Traves di tempo tawata tin 
hopi remedi popular cu ta ser 
recomenda pa wayaba. Algun 
di e cura nan aki ta bay cu e 
brinda ”pa e lana di e cacho 
cu a morde mi!” E principio 
homeopatico di tal para cual 
ta un conseho cu a wordo 
duna literalmente di tempo 
antiguo. Si un cacho morde 
bo, pone un lana di e cacho 
ey den e herida” esaki a wor- 
do destorciona pa implica cu 
bebe mas alcohol ta yuda kita 
e wayaba. 

Aparte di e efecto nan ob- 
vio, durante un wayaba bo 
ta sufriendo di un overdosis 
modera di un droga antid- 
represivo, bo nervio nan ta 
reaccionando y abo a flush 
vitamina y nutriente nan afo 
di bo sistema causando un 
shock cu bo curpa ta tratando 
di drecha. Esaki ta emotivo 
pa cual e sintoma nan hopi 
biaha ta inclui desorientacion 
y temblamento. 

Alcohol ta drenta den e cel y 
ta ser reduci den un toxina. 
Bo higra ta converti e toxina 
aki den amonia y acido ace- 
tico, cu ta un non toxic y por 
wordo uza door di bo curpa 
pa produci energia. Por cier- 
to, e otro nomber pa acido 
acetico ta vinager! Den un 
wayaba e amonia ta wordo 


metabolizador di e cerebro 
cu tin un capacidad limita pa 
saca e exceso di amonia cu ta 
drenta. 

Pa boso nan cu realmente ta 
fiesta di mas y ta inclui co- 
caina e noticia ta bira pio. 
Alcohol y cocaina ta forma 
un byproduct den bo curpa 
yama cocaetilene. Uzadonan 
sa cu concentracion mas hal- 
to di alcohol ta hiba na nivel 
nan mas halto di cocaina den 
sanger. Aunke nivelnan halto 
di alcohol ta haci e metabo- 
lismo di cocaina mas poco 
poco. E metabolisacion poco 
poco aki di e cocaina por ta e 
splicacion di e sentimento re- 
alisa di euforia ora e combina- 
cion di e droga nan aki ta ser 
uza. Desafortunadamente, e 
riesgo di morto abrupto di un 
atake di curason ta ser incre- 
menta grandemente. 

Asina kico un persona cu ta 
bay un fiesta mester haci? E 
miho conseho ta bebe alco- 
hol DEN MODERACION 
evitando bebemento exce- 
sivo, y bebe biña cora den 
preferencia riba otro tipo di 
bebida nan alcoholico. No ta 
necesario pa tin un bebida al- 
coholico den bo man henter 
e fiesta. Nos ta disfruta un 
glas di awa mineral cu gas cu 
lamunchi entre glas di biña 
ora bo ta socialisando. Sem- 
per come algo prome of du- 
rante cu bo ta bebe alcohol. Si 
bo a bebe un cantidad grandi 
di alcohol, bebe hopi awa 
despues. Esaki lo evita e des- 
hidratacion. En bes di bebe 
koffie e mainta siguiente, un 
desayuno cu ta consisti di 
carbohidrato nan compleho, 
un cereal di grano henter di 
acuerdo cu bo metabolico, un 
glas di juice di fruta fresco, y 
un kopie di te berde lo trece 
e nivel nan di glucose bek na 
unda e ta aceptabel y lo yuda 
hidrata bo curpa. 



Kico bono mester haci ta! 
No bay bebe mas alcohol pa 
purba neutralisa bo wayaba. 
Bloody mary's lo haci bo 
progresivo mas malo mien- 
tras bo ta bebe mas di nan e 
ta haci e proceso di sanacion 
di bo curpa hopi mas poco 
poco. No bay perde bo tem- 
po cu aspirin ya cu esaki lo 
destrui bo higra si e ta wordo 
combina cu alcohol. Aspirin 
por causa morto subdito na 
cualkier momento. E morto 
nan dor di aspirin ta asina 
prevalente na Merca cu hopi 
morto causa door di inges- 
tion di aspirin na Merca ta 
wordo cataloga di morto nat- 
ural. Alcohol ta daña e higra; 
y aspirina ta daña e higra; 
pero si bo combina nan dos 
, e efecto ta hopi pio. 

E suplemento natural mas 
importante pa un wayaba ta 
awa mineral cu ta yuda hi- 
drata e curpa. Suplemento 
nan natural cu ta yuda neu- 
tralisa e producto nan deriva 
di alcohol y ta protege e cel- 
nan contra dañonan ocasio- 
na door di alcohol ta inclui 
vitamina C, B Coomplex, 
Acido Folico, e amino acido 
nan SAMe y gluthotione, vi- 
tamina E, y selenium. Nos ta 
gusta tuma extra vitamina C 
y Bcomplex cul liter di awa 
riba anochi nan di festividad. 
Si mas ayudo ta necesario, 
nos ta provee e servicio di 
colon Hidro terap y den nos 
clinica cu ta yuda flush tur e 
toxina nan afo y ta hidrata e 
curpa rapidamente. 

Get the point! E dia nan di 


fiesta mester ser celebra re- 
conectando cu famia y amigo 
nan den un manera festivo. 
Den tempo nan antiguo, ora 
bo pone ”e lana di e cacho cu 
a morde bo den e herida” no 
ta yuda bo preveni e infec- 
cion. Nada a ser bisa acerca 
di e cacho si e la morde bo un 
di dos biaha ora bo a purba 
di ranca e lana for di dje; cual 
lo ta seguramente locual ta 
bay pasa si bo purba cura bo 
wayaba cu mas alcohol. Si e 
festividad nan a bin bek pa 
morde bo, of bo ta buscando 
un manera mas saludabel pa 
celebra, nos ta habri durante 
henter e temporada pa yuda 
bo. Salud, Santé, Cheers, Na 
bo Salud! 

CARLOS VTANA, Ph. D. is 
an Oriental Medical Doctor 
(O.M.D.) having studied in 
Shanghai, China; a Board 
Cert. Clinical Nutritionist 
(C.C.N.), a fellow mem- 
ber of the Board Certified 
Association of Addiction 
Professionals (C.Ad.), the 
Chairperson of the Latin 
American Committee of 
the International Academy 
of Oral Medicine and Toxi- 
cology (IAOMT), a Reju- 
venating Cell Therapist and 
specializes in Anti-Aging 
Medicine, has a weekly radio 
program, writes and lectures 
extensively. For informa- 
tion: VIANA NATURAL 
HEALING CENTER NV, 
Kibaima 7, Aruba, TEL: 585- 
1270 FAX: 585-4789, Web 
Sight: www.vianaheal.com 
GIVE THE GIFT OF 
HEALTH THIS HOLIDAY 
SEASON! *Gift Certificates 
& Health Products Avail- 
able * Dr. Viana’s BOOK: 
Prescriptions from Paradise, 
Introduction to Biocompat- 
ible Medicine - Available at 
local Bookstores, Hotel Gift 
shops and Boticas. Signed 
copies at Viana Healing Cen- 
ter, EBook Holiday Special 
at www.amazon.com, check 
for Events at: facebook.com/ 
vianahealingcenter.Q 

PANORAMA 


EPB Oranjestad a tene celebracion di Fin di Aña 



ORANJESTAD - EPB 
Oranjestad a tene su cena 
di Fin di Aña pa alumno 
y maestronan na Radis- 
son Hotel dialuna dia 8 di 
december cu a pasa den 
un sala masha bunita mes 
decora. 

Alumno y docentenan a yega 
hunto pa comparti un mo- 
mento special y bunita. E 
tema di e cena tabata PAS. 
Sinta hunto y come hunto 
den e tema di Pas ta uni nos. 
EPB Oranjestad ta consciente 


cu no ta tur hende ta celebra 
Pasco manera nos conoce 
tradicionalmente na Aruba. 
Mester tin respet pa otronan 
cu tin diferente creencia. 

Prome cu comemento, e 
mainta a cuminsa cu un pre- 
sentacion di alumnonan. 
Maestro di Ceremonia tabata 
Joel Kelly, kende pa su prome 
biaha a haci un bon trabao. 
Sra. Joan Palm, director su- 
plente, a habri e mainta cu 
palabranan dirigi na e cel- 
ebracion di Pas. 





E banda di EPB Oranjestad 
a percura pa diferente can- 
cionnan di Pasco. E banda di 
EPB Oranjestad tabata bao 
direccion di Meneer Rene 
Arends. Su musico y cantan- 
tenan tabata: Autneil Barett, 
Esdras Heredia, Roseson 
Charles y Bernice Etienne. 
Un Poesia na Papiamento 
cu a papia di e nificacion di 
Pasco a wordo interpreta 
pa Royslene Winterdaal y 
Franchesca Carrasco di S34. 

Juffrouw Vanesse Boekhoudt 
a recita un poesia na Ingles: 
Christmas Time is Here. 

Bao direccion di Juffrouw 
Ana Kock de Andrade, 
muchanan di Sll y S38 a pre- 
senta un baile riba e cancion 
Jingle Bells. E participan- 
tenan tabata Claricel Wolff, 
Rikkienne Nelson, Marie 
Cius, Nicole Castillo, Grece- 
line Figueroa, Shante Mathil- 
da, Clarinel Jones y Malbin 
Gomez. 

Unit Manager, Sra. Artania 
Tromp y Unit Coordina- 
tor di Startjaar Sra Shirley 


Wever a presenta un sorpresa 
pa e muchanan di Startjaar. 
Alumnonan cu e miho rap- 
port di e diferente nivelnan 
a ricibi un premio. Nan ta- 
bata: Zoe Zievinger, Claricel 
Wolff y Greceline Figaroa, 
kende tambe tabatin sero ab- 
sentismo y sero te laat. Hopi 
pabien na tur e muchanan 
aki. 

Pa decora e stage tabatin 
hopi caha lora den papel di 
regalo. Joshwin Irausquin, 


Leevon Schenker, Franch- 
esca Carrasco y Royslene 
Winterdaal a yuda lora tur e 
cahanan. Danki muchanan. 

E cena di Pasco a bay den 
masha bon ambiente mes. 
E muchanan a comporta nan 
mes ehemplar manera sem- 
per y e cuminda tabata fantas- 
tico. Di parti di EPB Oran- 
jestad, nos ta desea pueblo 
di Aruba un feliz dianan di 
fiesta y tur bon deseo pa e aña 
nobo.Q 


Gobierno di Aruba: 

“President Bill Clinton 
a invita Prome Minister 
Mike Eman” 



Binticinco aña despues 
di e prome ‘Summit of 
Americas’, ex Presidente 
di Merca Bill Clinton 
ta invitando lidernan di 
gobiernonan, di comer- 
cio, filantropia, sociedad 
civil y universidadnan pa 
bin hunto pa hiba comb- 
ersacion riba e siguiente 
binti añanan y nos ‘shared 
future” den un evento di 
nivel halto yama “The Fu- 


ture of the Americas.” 

Lidernan cu Prome Minis- 
ter Eman lo topa na e top aki 
ta inclui: President di Co- 
lombia Juan Manuel Santos, 
Gobernador di Puerto Rico 
Alejandro Garcia Padilla y 
Presidente di e Inter-Amer- 
ican Development Bank Luis 
Alberto Moreno. 

Segun President Clinton, La- 
tino America y e region Cari- 


bense ta creciendo den forma 
rapido durante e siguiente 20 
añanan y ta na nos pa duna 
forma na e crecemento aki 
pa sigura cu prosperidad ta 


inclui den e crecemento aki 
y cu mas tanto miembronan 
di famianan den e paisnan 
aki tin acceso na educacion, 
empleo, cuido medico, en- 


ergia confiabel y duradero y 
otro necesidadnan cu ta vital. 
Clinton a agrega “Nos mes- 
ter percura pa oportunidad ta 
alcansa tur hende”. 

E evento prestigioso aki ta 
wordo teni na University 
of Miami y lo duna e varios 
lidernan oportunidad pa par- 
ticipa na serienan di discusi- 
onnan di mesa rondo cu tin 
como topico energia/infra- 
structura/medio ambiente, 
agricultura, nutricion, male- 
sanan cronico, educacion 
primario, training vocacio- 
nal, Small-Medium Enter- 
prises, reinforsamento di e 
hende muhe den sociedad y 
IT connectivity. 

Continua riba Pagina 11 























Proyecto SEYO ta conta cu sosten completo di artesanonan local 


Diamars anochi Minister 
di Cultura Otmar Oduber 
hunto cu SEYO y Funda- 
cion Crafts a duna un pre- 
sentacion na artesanonan 
local basa riba e tienda di 
artesania, como tambe a 
papia di e carnet di SEYO 
y e rekisitonan di esaki. 

E interes bou di e artesanon- 
an tabata halto y a duna tur 
indicacion di ta para tras di e 
ideanan presenta. 

Minister Oduber a bisa cu 
a presenta tambe e plan- 


Diamars atardi Minister Ot- 
mar Oduber conhuntamente 
cu Directora di ATA Ronella 
Tjin Asjoe-Croes y Director 
di Departamento di Cultura 
Siegfried Dumfries tabata 
presente na Studio O pa haya 
e presentacion y reuni riba e 


nan pa futuro como tambe a 
combersa riba tur plannan na 
momento cu el a asumi re- 
sponsabilidad pa ta e minister 
encarga cu cultura. 

A base di e presentacionnan 
di esunnan encarga Minister 
di Cultura a sostene y a brasa 
e idea aki sigur mirando e in- 
fluencia positivo cu e por tin 
riba e experiencia di e turista 
na Aruba. A amplia esaki y a 
percura pa hunto cu Depar- 
tamento di Cultura y Ofi- 
cina di Turismo , hunto cu e 
presupuesto pa loke ta trata e 


prome dos obranan di arte 
publico cu lo wordo realisa 
den cuadro di duna cultura e 
posicion cu e merece na nos 
isla y tambe sigui crea e siner- 
gia entre cultura, comunidad 
y turismo. 

E prome obra di arte ta di nos 


Tourism Product Enhance- 
ment Fund, pa por sigura cu 
na januari / februari e fun- 
dacion aki lo wordo lanta, e 
mandatario a bisa. 

Minister Oduber a splica cu 
lo bay brinda tur e sosten 
tambe na e artesanonan lo- 
cal cu promocion via Aruba. 
com. Traves di e diferente 
presupuestonan cu a wordo 
prepara, ATA a amplia su 
mes tambe den dje pa por 
brinda sosten entre otro na 
proyectonan asina. 

‘Mi ta hopi satisfecho y hopi 


artista Osaira Muyale cu tin 
e nomber di Paardenbaai. E 
obra aki ta conta henter e his- 
toria di e yegada di cabaynan 
Europeo na nos isla. E 
proyecto den fase 1 ta encera 
diferente cabay den ruta di 
centro di ciudad den Oran- 


contento cu e trabounan cu 
a wordo haci cu sigur tabata 
necesario.’ 

Manera e mandatario a bisa, 
antes tabatin e turista cu ta 
cumpra e productonan cu ta 
wordo traha tur parti di mun- 
do cu ta bin Aruba. Awendia 
e turista cu ta bishita Aruba 
kier e producto local , e pro- 
ducto traha pa artesanonan 
local. Nan kier e experien- 
cia local y esaki tambe ta bay 
bira parti di e experiencia na 
San Nicolas manera a wordo 
treci dilanti anteriormente. 


jestad, yegando na 8 en total. 
Di e forma aki ta honra nos 
historia y tambe nos cultura 
unda na diferente parti di 
centro di ciudad lo por admi- 
ra esakinan. Den e siguiente 
fase lo sigui cu e otro obranan 
di arte cu ta den cuadro di e 


San Nicolas lo haya tambe su 
tienda di artesania local com- 
bina cu un “atelier”, unda 
artesanonan lo bay traha 
hunto y yuda asina bende 
nan producto, creando asina 
aki un experiencia unico pe 
turista. 

Pa loke ta trata e tienda den 
Oranjestad e mandatario a 
indica di ta premira pa habri 
e tienda aki, cu lo bay show- 
case e artesanianan aki na 
Playa, den e periodo di maart 
pa april 2015.Q 


mesun proyecto aki. 

E di dos obra di arte ta di e 
artista local Ryan Oduber. 
Ta trata di obranan cu ta vi- 
sualisa e arte y pasatempo di 
hunga domino den bario, 
cual ta un tradicion di nos 
isla. Diferente pieza di e 
wega di domino manera ta 
e piedranan, e mesa y stoel 
lo wordo visualisa. E obra di 
arte publico aki lo bay den e 
area di San Nicolas, esaki den 
cuadro di haci di San Nicolas 
e capital cultural di nos isla. 
Den e diferente area di San 
Nicolas y rotondenan lo bin 
cu diferente pieza di arte vi- 
sualisando e pasatempo aki 
na nos isla. 

Minister Otmar Oduber ta 
sumamente contento y or- 
guyoso di por inicia e proyec- 
to di obranan di arte publico 
na beneficio di nos isla y spe- 
cialmente di nos artistanan 
local cu tin asina hopi talento 
y awor tur hende lo por bay 
disfruta di nan. Q 


“ E dos artistanan cu lo inicia cu e proyecto 
di obranan di arte publico” 



Gobierno 
di Aruba 

Continuacion di Pagina 10 

Prome Minister Eman tin e 
tarea pa comparti su pensa- 
mento specificamente riba e 
topico energia/infrastructura 
y medio ambiente - tur ta ar- 
eanan na unda Aruba a haci 
progreso dramatico y ta wor- 


do reconoce como un lider 
den e region. Pa e vision pa 
conecta desaroyo economico 
na prosperidad sostenibel 
Aruba y Prome Minister 
Mike Eman ta hayando ma- 
sha hopi aprecio, elogio y sos- 
ten di organisacionnan mun- 
dialmente reconoci manera 
UN, UNDP, UNIDO, the 
World Bank y NGO’s in- 
ternacional manera Carbon 
War Room di Sir Richard 
Branson, US braintrust den 


tecnologia Rocky Mountain 
Institute, Harvard Universi- 
ty, Colombia University, TU 
Delft di Hulanda y e instituto 
di estudio di ciencia aplica- 
bel mas grandi na Hulanda, 
TNO. 

Den luz di e plataforma nobo 
pa cual Eman ta invita el a 
bisa lo siguiente “Mi ta sinti 
mi mes honra di ta un invi- 
tado di President Clinton 
pa comparti experiencianan 


y vision di Aruba pa loke ta 
prosperidad sostenibel cu nos 
coleganan den region. Mi ta 
comparti su pensamento pa 
haci nos famianan mas fuerte 
y ofrece oportunidad na tur 
hende. 

President Clinton su vision 
ta hopi similar na e vision di 
Aruba pa sigura cu bienestar 
economico ta bay man den 
man cu bienestar social. Mi 
ta tambe ansioso pa tende di 


e idea y preocupacionnan di 
e otronan pa loke ta futuro di 
nos region. 

” Tur e lidernan lo join otro 
den e palabranan di Presi- 
dent Clinton : 'Pa pensa 
riba formanan con nan por 
haci mas pa profundisa nos 
relacionnan y crea mas crece- 
mento equitativo” y “pa haci 
e siguiente 20 añanan miho 
ainda cu ultimo 20 añanan”. 
□ 

Xiomara Ruiz-Maduro (MEP): 

Na 2010 y 2013IMF no tabata importante pa AVP 
y awe kier uza esey como salbabida 



Nos a tuma nota di un 
comunicado di prensa di 
sr Baba Herde den cual 
e ta tilda MEP di ta de- 
sacredita IMF y di ta bisa 
ta ken IMF ta pa tuma 
luga di CFT di Hulanda. 
Asina aki atrobe sr.Herde 
ta recori na mentira y ta 
purba bruha tera pa por 
sconde AVP su propio 
berdad. 

Ta notabel cu awor cu AVP 
tin presion di Hulanda pa su- 
pervision fmanciero door di 
CFT diripiente IMF a haya 
un baloragrega pa AVP. Esaki 
ta remarcabel ya cu na 2010 
y 2013 IMF no tabata impor- 
tante pa AVP y awe kier uza 
como salbabida pa keda na 
poder. 

Na 2010 caba IMF a adverti 
Gabinete Eman cu e ‘move’ 
di corta den BBO lo causa un 
desaster y p’esey a conseha pa 
traha riba un belasting indi- 
recto nobo pa reemplasa e 


BBO. Como cu lo dura dos 
aña pa hinca un belasting asi- 
na den otro y como cu 2013 
ta aña di eleccion Gabinete 
Eman no a haci nada. 

Ta di con sr Herde y e Frac- 
cion di AVP no a duna im- 
portancia na e recomenda- 
cion aki di IMF? Dicon awe 
si recomendacion di IMF ta 


bon y na 2010 si IMF no ta- 
bata bon? 

Na 2013 IMF a traha un rap- 
port fatal contra e goberna- 
cion di Gabinete Eman. E 
rapport a keda cla najuni 2013 
pero como cu ta aña di elecci- 
on Gabinete Eman a sconde e 
rapport te ora cu bou presion 
di oposicion y Hulanda nan a 


publica na augustus 2013. Ta 
dicon e tempo ey sr. Herde y 
e Fraccion di AVP a consenti 
pa Gabinete Eman sconde e 
rapport di IMF pa Pueblo? 
Acaso e tempo ey e informa- 
cion di IMF no tabata bon? 
E tempo ey AVP a bisa cu e 
recomendacionnan di IMF 
ta djis un conseho y no mes- 
ter tuma nan, ya cu Paisnan 
cu a tuma conseho di IMF 
no a bay bon. Ta dicon awe 
si conseho di IMF ta asina 
imperativo pa AVP? 

Tur esaki ta pasobra awe 
Gabinete Eman ta bou pre- 
sion enorme di Hulanda pa 
haci e supervision fmanciero 
door di CFT. Specialmente 
despues cu Minister Eman 
mes a firma pa supervision 
di CFT na 2013 den e Pro- 
tocol di Diahuebs Santo y 
cu ex Minister Yrausquin a 
firma ‘sin obhecion’ pa tur e 
condicionnan di Conseho di 
Minister di Reino na febru- 
ari 2014. Pero como cu AVP 


awe no por bende e realidad 
aki cu Pueblo, awor kier uza 
IMF y su consehonan pa un 
fiscal council como salbabida 
pa no perde cara politico y pa 
keda na poder. 

Esaki ta e berdad cu sr. Herde 
y e Fraccion di AVP no por 
bisa y na luga di esaki ta pur- 
ba bruha tera y tilda MEP di 
ta desacredita IMF pa tapa e 
barbaridad di su propio par- 
tido. 

Pueblo di Aruba lo tabata 
mas beneficia si sr. Herde y 
Fraccion di AVP por a asumi 
nan responsabilidad di por ta 
mas sincero y stop cu tanto 
mal informacion, bruha- 
mento di tera y mentira den 
direccion di nos Pueblo. 

Ta bisto cu na 2010 y 2013 
IMF no tabata importante pa 
AVP pero awe kier uza esey 
como salbabida pa scapa cara 
politico y sconde e berdad pa 
asina por keda na mando. Q 


Candelario A. S. D. - Booshi - Wever (UPP) 

E pueblo Arubano tin sed y Mike ta duna pueblo 
un boter di awa sin awa aden 


Awor cu nos yegando fin 
di aña, ta bon pa haci un 
analisis di e situacion en 
general aki na Aruba, y 
kico gobierno a haci cu 
esaki. For di fin di aña 
2009, nos por a tuma nota 
cu Gabinete Eman 1 a 
haci tur nan esfuerso pa 
desacredita e gobernacion 
anterior cu storianan cu te 
cu dia di awe no tin fin di 
yega na un final. 

En bes di a sigui cu e maneho 
di austeridad cu ex- minister 
Swaen tabata hiba percuran- 
do cu e cota di debe a keda 
dentro di e norma di 40% di 
nos GDP y un deficit di 3%, 
na fin di 2009 a cuminsa cu 
un maneho di Sinterklaas y di 
malgastamento di placa, co- 
mosifuera Aruba ta un pais cu 
rikesanan natural inmenso. A 
yena Aruba cu klinkers, a re- 
gala Valero miyones, a habri 
porta pa tur clase di hende, 
sin ningun tipo di screen- 
mento, a percura pa Valero 
a cera su portanan, tabata 
cera contractonan sin ningun 
clase di destaho publico, djis 
pa complace cu fmanciad- 


onan di nan campaña miyo- 
nario, y tur esaki acompaña 
cu un hincamento den debe 
di nos Pais nunca bisto den 
historia. A redobla e debe den 
un periodo record di 4 aña. 
Tur esaki cu ayudo di gre- 
mionan comercial y sindical 
y tambe organonan oficial. 
Y particularmente e prensa 
comprometi. 

Ningun, pero ningun di e 
proyectonan of e regalonan 
aki, no tabata tin un efecto 
positivo pa nos desaroyo so- 
cioeconomico, al contrario. 
Nos pueblo na 2014 y 2015 
tin cu hala faha mara pa por 
sobrevivi despues cu awor 
Mike E. a habri porta pa CFT 
bin dicta ki medida mester 
ser tuma aki na Aruba. Mike 
E. a haci nos pueblo mas po- 
ber, el a percura pa no tin tra- 
bou pa nos yiunan di tera, el 
a percura pa No tin placa pa 
nos grandinan, el a percura 
pa mayornan mester bay paga 
extra pa educacion di nan yi- 
unan, a percura pa corta den 
e pakete di AZV, el a percura 
pa nos yiunan di tera mester 
traha te na un edad di 65 aña, 


a hisa e prima di AZV, a au- 
menta BBO pa paga mafioso- 
nan di Miami, el a percura pa 
aumenta e tarifa di coriente 
cu 15%, etc. etc. 

Ora cu e invitadonan di Mike 
E. (CFT) a impone e me- 
didanan cu ta asotando nos 
pueblo, cu ayudo y aprobac- 
ion di Mike E. y su gang, nos 
a kere cu Mike E. lo a siña su 
les di mal gastamento di placa 
y lo stop cu esaki, pero nos ta 
riparando cu Mike E. ta sigui 
cu su maneho di crea un isla 
di fantasia “Emanlandia”!! 

Ta sigui pinta cosnan manera 
cu nos no tin debenan cu lo 
horca nos y hiba nos den un 
abismo, cu lo hiba nos den un 
situacion pio cu Grecia, Italia, 
Portugal y Spaña hunto. 

Mike E. por haci esaki paso- 
bra e tin un gran mayoria di 
prensa ta sigui su tras ciega- 
mente mescos tabata e caso 
tempo di Hitler, Papa Doc 
of Idi Amin, y nan cada un 
sin excepcion ta ricibi fabor- 
nan for di Mike E. E prensa 
comprometi aki ta percura 
pa pueblo no ta wordo bon 
informa, al contrario nan ta 


percura pa pueblo ta keda ig- 
nora e realidad. Gobierno ta 
suta e pueblo cu medidanan 
sin misericordia pa sigui yena 
saco di mafiosonan y esunnan 
cu a fmancia nan campaña, y 
sigui paga e mesun prensa, y 
e prensa comprometi aki ta 
bisa cu ta pa inversion esaki 
ta. E prensa aki sa hopi bon 
cu tanten cu nan por keda 
percura pa e pueblo keda ig- 
norante pa e realidad, nan por 
keda probecha, y e gobierno 
di Mike E. por sigui manip- 
ula e pueblo. No ta pornada 
e gobierno aki NO ta inverti 
den educacion, pasobra Mike 
E. sa cu educacion ta e vacuna 
contra ignorancia. 

Ignorancia ta mata un pueb- 
lo, ta p’esey mester mata e 
ignorancia. A bira tempo pa 
nos cuminsa grita y sapatia; 
si nos no haci esaki e prensa 
comprometi lo bay bisa cu 
nos pueblo merece loke nos 
ta hayando y nan lo haci tur 
loke ta na nan alcance pa 
pueblo stima esunnan cu ta 
masacrando nos cu medida, y 
odia esunnan cu ta lucha con- 
tra e abusado aki. Nos mester 


lucha contra e gobierno y e 
podernan cu ta masacrando 
nos pueblo. Esun cu lucha 
tin e chens di por perde, pero 
esun cu NO lucha, ya caba a 
perde. E unico manera cu e 
gobierno aki y nan defensor- 
nan por subi nos cabes, ta si 
nos dobla nos lomba. P’esey 
e lucha mester ta firme y cu 
determinacion. 

Pa motibo di e maneho finan- 
ciero desastroso di Mike E. 
desde fin di 2009, e pueblo tin 
un sed enorme y loke Mike 
E. ta ofrece na e pueblo ta un 
boter di awa bashi (EMAN- 
LANDIA). Y e prensa y e 
gremionan ta bisa e pueblo pa 
bati man pa Mike E. pasobra 
por lo menos Mike E. a duna 
e pueblo un boter. E tipo di 
manipulacion aki nos mester 
caba. Corda cu ta Dios so ta 
pordona, ignorancia NO. Ta 
p’esey e lucha no mester ta 
contra Mike E. y su gang so, 
pero tambe contra tur esun- 
nan cu ta manipula hunto cu 
e gobierno aki. Manera tin un 
dicho ta bisa: “Un pueblo ig- 
norante ta instrumento ciego 
di su propio destruccion”!Q 

Prome Minister: 


Hulanda y Aruba a yega na acuerdo riba cooperacion 

cu Cft pa presupuesto 2015 


Gobierno di Aruba a haci 
un peticion na Colegio 
di supervision financiero 
(Cft) pa un rapport di ex- 
perto riba e proyecto di 
ley di presupuesto 2015, 
como tambe cambionan 


riba esaki. E Colegio ta di 
acuerdo cu e peticion aki 
y a pidi Conseho di Minis- 
ter di Reino pa su consen- 
timento. 


sigui pa un areglo structural 
aceptabel pa ambos gobierno. 
Despues di e reforma di 2014 
y e añanan siguiente, Gobi- 
erno di Aruba a presenta un 
cuadro pa diferente aña pa 
yega na un deficit di 0.5% na 


E procedura aki lo wordo 

Jeffrey Kelly(AVP): 

Comision di Enseñansa di Parlatino 
a reuni na Panama 


2017 cu perspectivanan eco- 
nomico positivo. 

Gobierno di Hulanda y di 
Aruba a palabra tambe cu den 
corto tempo lo drenta den 
deliberacion cu otro pa hunto 


busca e forma mas adecua pa 
formalisa e cooperacion entre 
Conseho di Minister di Re- 
ino y e Colegio di supervision 
fmanciero pa den futuro.Q 


Durante e dianan 3 pa 6 
di December e comision 
di Enseñansa a reuni na 
Panama pa trata diferente 
topico riba e tereno di 
Enseñansa. Parlamentar- 
io Kelly tabatin e honor di 
ta presente na e reunion- 
nan aki caminda cu a in- 
tercambia opinionnan cu 
representantenan di vari- 
os pais Latino Americano. 

Temanan 

Un di e prome temanan 
cu a trata tabata“pedagogia 
hospitalaria”cu ta duna espa- 
cio pa muchanan hospitalisa 
pa tempo largo pa motibo di 
un malesa of un limitacion 
fisico por haya educacion. 
Aki ta trata di facilidadnan 


special cu ta wordo instala 
den parti di un hospital cu 
ta wordo adapta pa asina por 
brinda enseñansa na tur mu- 
cha. A vota riba e ley aki cu 
lo permiti pa esaki bira algo 
obligatorio y den e mesun 
reunion a logra pasa e ley aki 
unanimamente. 

Un tema hopi interesante cu 
tambe a trata durante e re- 
union ta esun di reconoce- 
mento di diploma den pais- 
nan den region. Den paisnan 
Latino Americano tambe ta 
existi discrepancia ora ta trata 
reconocemento di diploma 
di otro. Nan a propone pa 
Ministerionan di relacionnan 
exterior trata esaki. Nos por 
corda cu e siman aki ainda 

nos a trata y aproba den Par- 
lamento e ley di “BIG”. Du- 
rante e reunion den Parla- 
mento fraccion di AVP a bin 
cu un amienda caminda ta 
pidi Minister di Salud pa en- 
trega un relato na Parlamento 
6 luna despues cu e ley aki 
pasa pa splica con a aplica 
esaki y despues lo entrega un 
relato similar un bes pa aña 
pa vigila e proceso. 

Den “comision de hoben- 
nan” a reuni cu represent- 
antenan di varios pais. Loke 
a impresiona ta ora cu stu- 
diantenan di varios Uni- 
versidad di Panama cu ta 
studiando“ciencia politica” a 
trece temanan interesante di- 
lanti. A papia di diferencian- 
an social di hobennan, di em- 
baraso hubenil y educacion 
sexual. A papia di “salud” y 


con pa prepara hobennan pa 
duna otro hobennan infor- 
macion di con pa cuida nan 
curpa. Proposicionnan a bin 
dilanti pa bin cu normanan 
y proyectonan pa percura pa 
hobennan haya oportunidad 
pa gosa di un bon educacion. 
Segun nan ta splica, pa mo- 
tibo cu hobennan no ta bon 
educa,consecuentemente un 
gran cantidad ta bira victima 
di adiccion, ta drenta mundo 
di criminalidad y ta sali na es- 
tado na un edad hopi jong. 

Violencia domestico tambe 
ta un tema cu a combersa 
riba dje. Nan a propone pa 
bin cu mas ley pa duna forsa 
na Ministerionan di educa- 
cion y asuntonan social y di 
salud pa duna educacion na 
un manera preventivo y me- 
hora e accesibilidad di infor- 



macion. Na e paisnan akinan 
no tin loke na Aruba nos ta 
yama “telefon pa hubentud”, 
caminda hobennan por yama 
anonimo pa conta nan prob- 
lemanan y ricibi conseho. 
Confidencia ora ta trata vic- 
timanan di entre otro abuso 
sexual y abuso emocional ta 
esencial. 

Conclusion ta cu mester 
siña papia sin miedo di e 
temanan aki pa asina educa 
pueblo y specialmente nos 
hobennan.Q 


Minister Otmar Oduber 

CBS y CBA ta comproba resultado 
positivo di turismo Aruba 


Minister Otmar Oduber 
a indica cu e É Statistical 
Yearbook’ di CBS y e rap- 
port di Banco Central ta 
comproba e resultadonan 
positivo di turismo di 
Aruba. Manera Minister 
di Turismo a bisa, ambos 
rapport a concentra riba 
e calidad di turista cu ta 
bishitando Aruba. 

Den e Statistical Yearbook 
por mira 3 diferente categoria 
pa cu entradanan pa hogar pa 
bishitante, unda e mas halto 
a aumenta pa loke ta trata da- 
tabase di 2013 , caminda tur 
e 3 categorianan riba lOOmil; 
e categoria di 134 mil, e cat- 
egoria di 179 mil y e categoria 
mas halto cu 179 mil, ta duna 
guia riba e calidad di e tipo di 
turista cu ta bin Aruba. Tur e 
tres categorianan aki consec- 
utivamente a crece compara 
cu e aña anterior, di un 21.7% 


pa 25% , di 11.6% pa 15.9% 
y 12.5% pa 14.1% cu ta mus- 
tra un shift hopi cla pa Aruba 
riba e calidad di turista cu tin 
un entrada di mas di 100 mil 
cu ta bishita na e momenton- 
an aki, e mandatario a splica. 

Banda di e statistical yearbook 
CBS a saca tambe e ‘tourist 
profile’ di 2013, cu ta enfoca 
riba e aspecto di turismo pa 
loke ta trata e total ‘tourism 
expenditure in Aruba’. Esaki 
a aumenta cu 13.8% compara 
cu e aña anterior y e ‘estima- 
do total tourism expenditure’ 
incluyendo pafo di Aruba y 
paden a crece cu 8.2% com- 
para cu e aña anterior. Esaki 
ta un refleho naturalmente di 
e trabounan cu a wordo haci 
den industria di turismo. 

Den su totalidad e calcula- 
cionnan ta indica un crece- 
mento drastico den e calidad 


di turista. 

Esaki ta demostra cu e meta 
cu a wordo poni aña pasa 
tin su frutanan, unda na un 
forma hopi cla por mira un 
crecemento riba 60% di e cat- 
egoria di esunnan cu tin un 
entrada di 100 mil bay ariba. 
Si tuma nota riba e rapport 
di CBA pa aña 2014 banda 
di e crecemento por mira 
loke e turista ta laga atras na 
placa den nos economia. E 
‘tourism receipt pa loke ta e 
prome kwartaal di 2013 a sig- 
nifica un entrada di 774.8 mi- 
yon den economia di Aruba y 
2014 a conta cu un aumento 
di 4.3% te na 808.1 miyon. 
\Esaki ta sigur un elogio gran- 
di pa e maneho di e industria 
di turismo. 

Minister Oduber a indica cu 
2014 lo no ta diferente y ta 
mustra ya caba cu lo continua 
den e mes un tendencia cu 
2013.□ 

Edwin ( Din ’ Domacasse: 

“Naturalesa mester di un defensor” 



■ s 


KRALENDIJK - Un lider 
nobo ta sali, un partido 
nobo ta lanta, hopi hende 
ta sostene e partido aki, 
diferente area di interes 
ta bay haya atencion, y 
naturalmente naturalesa 
tambe mester di su defen- 
sor. 

Pa sigura cu tin balans den e 
partido y cu e parti di natu- 


ralesa ta haya e atencion nec- 
esario, Edwin ‘Din’ Doma- 
cassé, a join, e partido aki, 
Partido Movemento di Pueb- 
lo Boneriano, MPB, bou di 
direccion di Elvis Tjin Asjoe. 
Domacassé ta lider di bario di 
Playa Pabou pa MPB. 

Domacassé cu a lanta den e 
bario di Playa Pabou, a bay 
scol na Boneiro y a sigui 
‘Zeevaartschool’ despues na 
Corsou. 

Bek na Boneiro, el a traha na 
un centro di buceo pa por 
lo menos 7 aña na Flamingo 
Beach Hotel, pa despues bay 
traha na Stinapa caminda e 
ta emplea pa 20 aña caba. Na 
Stinapa el a coy hopi exper- 
encia, sigui diferente curso y 


eynan su amor pa naturalesa a 
sigui crece. Cu e experencia, 
capacidad y amor aki, Doma- 
cassé ke contribui cu conseho 
y accion na e partido y na bi- 
enestar di Boneiro. 

Riba e importancia di natura- 
lesa, Domacassé a bisa: “80% 
di nos comunidad ta biba di 
naturalesa, sea directamente 
of indirectamente. Esaki ta 
nifica cu pa Boneiro natura- 
lesa ta hopi importante y nos 
tin cu mantene esaki.” 

Partido nobo 

MPB ta un partido nobo y 
esey ta un di e motibonan 
pa cua Domacassé a join e 
partido aki. E ta splica: “Den 
un partido nobo bo tin mas 
chens cu loke bo ta bisa ta 


haya acogida. Den un partido 
existente ta loke tin caba, ta 
sigui haci. Den un partido 
nobo bo por bin cu bo idean- 
an, anto nan ta bon bini. Den 
partido cu t’ey caba ta difi- 
cil pa bo bin cu bo ideanan 
nobo. Ta mescos cu e jingle 
di MPB ta bisa ‘y ama e cos_ 
nan bieu ayo, anto esunnan 
nobo bon bini’. Pe motibo ey 
mi a join MPB.” 

Cursonan 

E cursonan cu MPB ta duna 
ta hopi importante, segun 
Domacassé. Esaki pasobra 
mas curso bo sigui, mas bo ta 
siña y mas bo por papia despu- 
es riba un topico. “Siguiendo 
curso, bo ta informa bo mes 
moda bo por opina mañan cu 
Dios ke den comunidad. Den 


un caso asina bo no tin nodi 
di bay puntra otro, y bo mes 
por contesta preguntanan cu 
nan haci bo riba cierto topi- 
co.” 

Segun Domacassé, el a par- 
ticipa na e curso di historia 
cu Bói Antoin a duna. Riba 
esaki e ta bisa: “Mi haya hopi 
importante pa sa di historia 
di Boneiro. Si bo sa esaki, 
ningun hende no por bisa bo 
nada con Boneiro tabata y ta 
awor aki.” Generalmente, 
Domacassé ta haya cu tur 
hende cu ta biba na Boneiro 
mester tin e oportunidad 
pa desaroya nan mes di tal 
manera cu nan por cria nan 
famia na un manera sano i re- 
sponsabel. E ta sigur cu MPB 
ta e partido pa yuda realisa e 
meta aki. □ 



Ta bay aumento diferente tarifa 
na aeropuerto Flamingo 


KRALENDIJK - Informa- 
cionnan cu nos ta dispone 
didje ta indica cu entran- 
te januari 2015, e compa- 
nia cu ta opera aeropuer- 
to Flamingo, BIA N.V. lo 
bay na aumenta diferente 
tarifa pa su servicionan y 
facilidadnan na aeropuer- 
to. Esaki sin duda lo tin su 
consecuencianan cu por 
premira desde awor. 

Ta conoci cu e compania 
BIA N.V. ta pa basta aña caba 
ta nabegando den un defi- 
cit basta preocupante. No 
obstante esaki, por mira cu 
diferente aspectonan cu e in- 
tencion di a trece mas placa 
den caha di e compania, no 
a duna fruta desea of ta ban- 
donando e barco. Por mira 
entre otro e servicio di cum- 
inda di Goddard cu na maart 
2015 lo bandona Boneiro. 
Fuera di esaki por bisa cu no 
tin suficiente vuelonan cu ta 
trece placa den caha, compara 
cu tempo cu entre otro KLM 
tabatin cuater (4) vuelo diario 
pa y for di Boneiro. 


E hunta di comisario nobo 
cu a tuma e timon pa atende 
cu e compania a realisa cu e 
deficit di e compania no por 
keda drecha prome cu aña 
2018. Y tumando nota di e 
loke nan ta yega nos a base di 
informacionnan di aumento 
di diferente tarifa pa aero- 
puerto Flamingo, por conclui 
cu ta a base di esaki e hunta 
di comisario nobo ke drecha 
e compania aki. 

Entre otro nos a tuma nota 
cu ta bay na aumenta e prijs 
di huur di localidadnan di 
aeropuerto cu 1.5%. Tambe 
nos a tuma nota di un de- 
claracion di e director di In- 
sel Air traves di un programa 
na Tele Corsou, caminda el 
a bisa cu Boneiro ta bay au- 
menta su tarifa di impuesto 
di biahe cu ta bira 45 dollar. 
Esaki ta nifica cu e prijs di un 
pasashi pa biaha for di Bonei- 
ro ta bay mucho mas caro pa 
salida. Esaki lo tin su impacto 
hopi ferfelo pa hendenan cu 
ke bishita Corsou, caminda 


recientemente nos a relata 
declaracionnan di nos lec- 
tornan cu a comenta un prijs 
di pasashi cu Insel Air di 190 
dollar, sin conta e impuesto 
di aeropuerto di Corsou 
aden. Entrante januari 2015 
esaki lo bay bira mucho mas 
caro y cu e consecuencia cu 
hopi hende lo no por biaha 
mas. 

Hunta di comisario a haci 
un mal trabou den e tipo di 
accionnan aki, ya cu nan ta 
sali di punto di bista cu tur 
hende por core aumenta en- 
trada na momento cu nan ta 
den deficit, sin tene cuenta e 
consecuencianan negativo pa 
nan mes tambe cu e accion 
aki. 

Tur esaki, en bes di sali un 
busca vuelonan pa yega Bo- 
neiro y baha nan gastonan y 
haci nan empleadonan mas 
eficiente den nan prestacion. 
Y hustamente e areanan aki 
ta keda intacto y ta busca e 
manera mas facil cu ta esun 
cu por mata e galiña. Tempo 
lo ta e miho maestro. □ 


Southpier Cruise 
Terminal na prueba 



KRALENDIJK - Cu bishita di e barco crucero Ex- 
plorer of the seas di Royal Caribbean Cruise Lines 
(RCCL) dialuna ultimo na Boneiro y mara na e waf 
di zuid, e Southpier Cruise Terminal a cuminsa 
pone e construccion na prueba. 

Turistanan crucero por a cuminsa bandona e wafy uzan- 
do e edificio cu algun di su negoshinan habri. E movecion 
tabata di aprecia y maske ta trata di un area di comercio 
chikito, e calidad ta hopi halto compara cu diferente otro 
islanan den bisindario. 

Ta spera cu pa januari 2015, tur e negoshinan den e cen- 
tro comercial aki lo ta habri di manera cu lo haci e apertura 
oficial.Q 

Insiguridad riba carni liber di dioxine 

Consumo di carni di porco bou 
di presion den dianan di fiesta 



WILLEMSTAD - E in- 
siguridad encuanto ta cua 
ta e carni di porco local 
of importa ta pone pre- 
sion grandi riba e con- 
sumo di carni di porco, 
hustamente den e dianan 
di fiesta di fin di aña cu e 
consumo dje carni aki ta 
grandi. 

Gobierno di Corsou mien- 
trastanto a tuma e medida cu 
pa combati dioxine den e car- 
ni di porco local, door di soya 
e cuero dje porco. Dioxine ta 
un producto cu ta acumula su 
mes den vet di e bestia. Esey 
ta pone, cu ta desconseha tur 
hende cu ta gusta come vet, 
pa no haci mas por lo pronto. 

E medida pa deshaci dje carni 
di porco local, a surgi despues 
cu testnan den exterior a indi- 
ca, cu e carni di porco di Cor- 
sou ta contamina cu Dioxine, 


cu ta algo cu por ocasiona 
cancer cerca hende. Banda 
di e soyamento, e criadonan 
di porco lo haya instruccion 
riba e tep di cuminda y tambe 
e forma di alimenta e por- 
conan na Corsou. 

Minister Ben Whiteman 
a splica, cu Dioxine ta un 
nomber pa resumi e diferente 
producto di ‘afval’. White- 
man: “E no ta bon pa salud di 
hende si uz’e regularmente.” 

E mandatario a menciona, cu 
probablemente e forma cu 
ta cria e porconan den sen- 
tido cu nan ta custumbra di 
come sushi y productonan 
di benta afo y specialmente 
come abou den tera, ta origen 
dje dioxine cerca porconan 
local. Tin diferente origen di 
dioxine y den e caso dje situ- 
acion na Corsou, probable- 
mente ta, pasobra e porconan 
ta come for di suela y ta biba 


den situacionnan antihigieni- 
co y den lodo. 

Miembro di Staten Omayra 
Leeflang kier sa, con gobi- 
erno tin pensa pa proteha 
pueblo contra carni di porco 
contamina cu dioxina. E ta 
referi na e informacion cu 
gobierno mes a duna siman 
pasa. 

E informacion ta splica kico 
ta dioxina; con peligroso di- 
oxina ta; cu hende no tin mag 
di come cuminda cu dioxina; 
con bin e porconan a keda 
contamina cu dioxina; con 
ta bay cambia e matansa di 
porco na abattoir; cu ta bay 
splica criadonan di porco cu 
no mester laga porco come 
for di den tera. 

“Lastimamente mi no a mira 
niun caminda den e comuni- 
cado con gobierno (minister 


Whiteman), ta bay proteha 
pueblo contra carni contam- 
ina cu dioxina. Esaki ta exact- 
amente e mesun forma de- 
sastroso di procede cu a uza 
cu Chinkungunya. Ta ora e 
malesa a bira un epidemia a 
cuminsa actua,” asina e parla- 
mentario ta bisa. 

Pa evita cu un biaha mas lo 
bay actua ora e contamina- 
cion bira un epidemia, e par- 
lamentario a haci e siguiente 
preguntanan. 


1. Pueblo di Corsou por sigui 
come carni di porco local sin 
temor pa contaminacion cu 
dioxina? 

2. Minister por garantisa cu 
tur carni porco di Corsou cu 
ta na benta ta liber di dioxina? 

3. Cua ta e sintomanan di 
contaminacion cu dioxina 
cerca hende? 

4. Kico un persona mester 
haci dado caso el a keda con- 
tamina cu dioxina? 

Te aki e preguntanan di e 
parlamentario Leeflang. Q 


Cambionan den ABB pa dunadonan 
di servicio den tres sector 


Servicio di Impuesto Hu- 
landes Caribense kier 
trece na bo atencion cu pa 
empresarionan cu ta duna 
servicio den e siguiente 
sectornan lo tin cambio 
di ley den ABB entrante 
prome di januari 2015. 

E servicionan ta: 


E servicionan di telecomu- 
nicacion; 2. servicionan di 
radio- y television; 3. servi- 
cionan electronico. 

Actualmente ta existi e posi- 
bilidad pa transportacion in- 
version di ABB di e consum- 
ido, e regla di transportacion 
inversion aki no ta valido mas 


entrante prome di januari 
2015 pa e servicionan ariba 
menciona. 

Desde prome di januari 2015 
e dunadonan di servicio cu ta 
presta servicio na clientenan 
local y/of den exterior tambe 
mester cobra y paga ABB. Si 
e dunado di servicio ta establ- 



ece/biba den Hulanda Cari- 
bense, e mester cobra su cli- 
entenan e ABB. Si e dunado 
di servicio no ta establece/ 
biba den Hulanda Caribense, 
e no mester cobra su clien- 
tenan e ABB. 


eijkiáien&i 
Caiibisth Ncderhnd 


Servicio di Impuesto ta con- 
seha dunadonan di servicio 
den e tres sectornan ariba 
menciona pa nan busca 
bon informacion si even- 
tualmente mester paga be- 
lasting pafo di Hulanda 
Caribense. □ 



Polis ta pidi cautela ora 
ta bay ATM den fin di aña 


WILLEMSTAD - Polis ta 
pidi tur hende pa tin cau- 
tela ora ta bay mashinnan 
di placa (ATM) fin di aña. 

Polis ta bisa, cu nos ta acer- 
cando temporada di fiesta di 
fm di aña. Temporada den 
cua tin hopi traficacion di 
hende riba caya y mas cir- 
culacion di cen cu normal. 
Malhechornan tambe ta mas 
activo y ta probechando di e 
oportunidad pa comete nan 
actonan criminal. 

Cuerpo Policial tin e respon- 
sabilidad, pa haci cada ciu- 
dadano consciente cu e tam- 
be tin e obligacion di percura 
pa su mes proteccion. 

Cu cierto regularidad, De- 
partamento di Comunica- 


cion y Prevencion di Cuerpo 
Policial lo duna algun tip, pa 
yuda halsa e calidad di sigu- 
ridad y evita asina cu mas 
ciudadano ta bira victima na 
man di e antisocialnan aki. 

Na momento cu bo ta haci 
uzo di un bancomatico: 

Na momento cu bo ta bay un 
bancomatico, di cua bo por 
haci transaccion sinta den 
auto (drive thru), lock tur bo 
portanan di auto y tene tur 
bentana cera, cu excepcion di 
esun caminda abo ta sinta. 
Laga e motor di bo auto cendi 
pa si bo mester ranca bay di 
biaha y haci uzo di bo spiel- 
nan constantemente pa evita 
cu bo ta haya bo cu sorpresa. 
Evita di uza bancomatico den 
oranan di anochi y sigur na 


sitionan aleha of cu no tin su- 
ficiente iluminacion. 

Prome di acerca un banco- 
matico, pone bo carchi cla y 
memorisa bo number di in- 
formacion personal (PIN) 
en bes di skirbi esaki riba un 
papel. 

No benta e recibo cu bo saca 
for di e mashin afo. Crimi- 
nalnan por sa cuanto cen bo a 
lanta of cuanto cen bo tin riba 
bo cuenta. 

Despues cu bo bandona un 
bancomatico, sea alerta y sig- 
ura bo mes cu bo no ta wordo 
persigui door di un vehiculo 
of personanan na pia, asina 
Polis ta bisa indicando cu 
cada hende mester asumi nan 
responsabilidad ora ta trata di 
e tipo di actividadnan aki. Q 

Guide the Easter Bunny through the imaze 1 o find Ihe Easter Eggs 



train bo mente 


Bon bini na Sudoku Bon Dia. Riba e pagina aki nos ta brinda 
bo tur dia tres sudoku den e siguiente secuencia, Facil, Me- 
dio y Dificil. 

Pa resolve bo ta pone number den cada cuadra di tal forma 
cu cada rij crusa of bay abou tin e number un solo biaha. 
Tambe den cada cuadra chikito compara cu esun mas grandi 
tambe tin e numbernan 1 te cu 9. E number tampoco no por 
ripiti den e cuadra chikito. Trahando cu e numbernan cu tin 
poni caba ta yuda bo yega na e solucion.Q 

NA WARDA 

, Oranjestad 

Dr. Yagua-Fingal 


911 



POLIS 

POLIS 

ORANJESTAD 
NOORD 
STA. CRUZ 
SAVANETA 
SAN NICOLAS 
BRANDWEER 
BRANDWEER 
POLIS TIPLINE 
HOSPITAL 
AMBULANCE 
SAN NICOLAS 
AMBULANCE 


4 ^ 

100 

581- 1100 

582- 4000 
587-0009 
585-4710 
584-7000 
584-5000 
115 

582-1108 
11141 
527-4000 
582-1234 

584-5050 


BOTICA 


Oranjestad: OduberTel: 582-1780 
San Nicolas: Centro MedicoTel: 584-5794 


SERVICES 


INFORMATION 

SETAR 

TAXI 

TAXI-TAS 

PROF. TAXI 

TAXI D.T.S. 

SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP 



December 11 

Adventure of the Seas 
Zuiderdam 


MORTUARIO 

AD Patres 584-2299 

Aurora 588-6699 

Mementomori 583-3358 

Thp Olive Tre^ 584-8«88 

FOUNDATION 
FELLOWSHIP CLINIC 


Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
Teh 582-4433 _ 
Diabetic Foundation 
Arubano 
Teh 583-3808 _ 
Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345/586-6976 

Women in Difficulties 

Foundation 

Tel: 583-5400 


Invitacion pa e nobena 
di Pasco na Koyari 


Grupo di oracion Catol- 
ico “The Voice of Jesus” 
kier anuncia cu nos ta bay 
cuminsa un nobena di 
Pasco na honor di Divino 
Niño Hesus y cu esaki lo 
cuminsa for di dialuna dia 
15 di December y ta ter- 
mina dia 23 di December 
2014 tur dia pa 7.30 di ano- 
chi. 

Esaki lo tuma luga na e tere- 
no bendiciona na Koyari, na 
unda cu Mama Maria ta apa- 
rece tur luna. 

Tur hende ta cordialmente 
invita pa e nobena aki, hende 
grandi y muchanan tur ta 
bonbini. 

Laga nos tur prepara nos mes 
pa e Pasco di Nacemento di 
nos Señor Hesucristo y cu 
nos mester haci obranan cari- 


tativo den advent. 

P’esey nos kier a pidi si cada 
hende por trece algun co- 
mestibel durante di e nobena 
pa 7.30 di anochi pa pone den 
e macutunan y asina riba e 
ultimo dia di nobena nos lo 
entrega algun macutunan di 
comestibel na e famianan cu 
tin mas necesidad. 

Dia 23 di december. nos lo 
bay tin gaita y na fmal di e 
nobena nos lo bay tin un cel- 
ebracion pa un y tur y Santa 
Claus tambe lo ta presente 
pa entrega regalo na tur e 
muchanan. 

P’esey nos ta invita tur hende 
pa asisti sin falta y pa trece 
mas famianan y conoci pa 
bin celebra e nacemento di 
Nos Señor Hesucristo na 
Koyari.Q 



Pan Casino Yena 


Ingredientenan: 


1 Kipashi di largo geslice 
1 ons di ham 
1 ons di keeshimoli 
1 ons di malacof 
1 ons di turkey 
1 ons di worst cora 
1 ons di mortodel 

Tin mester di salad sandwhich spread, mayonaise, 
tartare sauce, salad dressing (roos of oranje), 
mustard, manteca, picante. 2 paki cream cheese 
(8onz), olijfiyena cora, lechuga pa decora e pan, 
foodcolory un tiki lechi pa harbi e creama. 

Corta casca di e pan afo. Hunta cada sneechi cu un 
spread. Den cada laag ta pone un sorto di beleg y pone 
e pannan straight ariba otro. Ta mezcla e cream cheese 
cu e lechi y ultimo ta tapa e pan cu e crema aki. Ta 
decora e pan cu olijfi lugar di flor. Hinka e pan den 
freezer pa '/2 ora of mas. Despues ta slice manera ta 
slice bolo. 

Awe e aliniacion planetario ta pone bo di 
humor pa socialisa. Bo numbernan di awe 
8,13,35 y 42. 


Aries 



Bo naturaleza creativo ta specialmente 
fuerte awe y e temanan referiendo na bal- 
ornan lo drenta den wega. Bo numbernan 
di awe 10, 13, 29 y 38. 



Taui 


Cu e aspecto di wega di awe, bo por ta di 
humor pa cambia un poco di bo bida so- 
cial. Bo numbernan di awe 7, 14,33 y 34. 



Geminis 


Lo cende emocionnan y lo bo descubri 
cu e opinionnan fuerte ta den conflicto 
cu e emocionnan fuerte. Bo number- 
nan di awe 9, 21, 26 y 30. 



Cancer 


Awe bo lo disfruta e lectura y otro for- 
ma di stimulacion mental. Bo number- 
nan di awe 19, 21, 27 y 35. 



Leo 


Sin importa cuanto lo bo disfruta di 
romance, awe lo bo topa cu e cosnan 
aki ta wordo stroba. Bo numbernan di 
awe 4, 12, 22 y 36. 



lfirg 




Scorpio 


Cu e aliniacion planetario di awe lo bo 
purba di duna bo di cuenta di e lengua- 
he cu bo ta uza cu hende. Bo number- 
nan di awe 10, 30, 35 y 46. 


Awe lo bo tin e curason na flor y ki 
iregular ta e curason ey! Tambe lo bo 
bula di un cos na otro y traha pa resolve 
problemanan den cada un di nan. Bo 
numbernan di awe 17, 23, 34 y 42. 


Cu e aspecto di wega di awe, bo energia 
lo ta reparti pa tur caminda. Bo num- 
bernan di awe 16, 25, 32 y 45. 



Sagitario 



Awe lo bo ricibi informacion nobo 
manera e resultado di bo actual es- 
tado mental cu respet na e spiritual. 
Bo numbernan di awe 15, 21, 26 y 30. 

Capricornio 

Awe e aliniacion planetario lo pone 
na un humor generoso y relaha. Lo 
bo ta inspira pa yuda otro. Bo num- 
bernan di awe 2, 27, 37 y 45. 



Aquario 



Pisces 


Ta existi un sentimento dushi y 
confortabel den e dia aki cu lo haci 
e cosnan bay hopi mas facil cu lo 
normal. Bo numbernan di awe 19, 
23, 39 y 46. 

DAO: 


“Danki pa sostene 


Desde dia 20 november ul- 
timo, 25 encuestado a pasa 
den barionan na Aruba na 
adresnan selecciona, pa 
colecta informacion to- 
cante nos Forsa Laboral 
na Aruba. 

Esaki ta di 4 aña consecu- 
tivo cu Departamento di 
Labor y Investigacion con- 


huntamente cu Ministerio di 
Asuntonan Social, Hubentud 
y Labor ta ehecutando e asina 
yama Encuesta Forsa Laboral. 

Un cantidad di 1100 adres, 
selecciona rond di Aruba, via 
un sistema automatico a wor- 
do bishita. 

DAO ta sumamente contento 



Encuesta Forsa Laboral 2014” 


di e participacion y coopera- 
cion ricibi den tur e barionan 
y kier a gradici un y tur cu a 
participa pa haci e Encuesta 
Forsa Laboral aki un exito 
completo. 

Tambe DAO kier a manda 
un palabra di gradicimento pa 
e 25 encuestadonan cu a haci 
esaki posibel. Danki pa e bon 
trabou y pa a forma parti un 


biaha mas di e team di DAO 
LFS 2014. 

Meta di e encuesta ta pa 
midi e desaroyonan recien 
riba mercado laboral. Con- 
ceptonan importante cu lo 
wordo midi pa medio di e 
encuesta ta: indice di desem- 
pleo, tamaño di e poblacion 
laboral, cantidad di poblacion 
buscando trabou y e grado di 


participacion. 

Ta enfatisa cu cada informa- 
cion colecta lo keda anonimo 
y lo ta wordo trata confiden- 
cial. 

Awor e informacion colecta 
lo bay wordo procesa interna- 
mente y den e prome kwarta- 
al di aña 2015 lo publica e 
resultadonan di e encuesta.Q 


Actividad creativo di biblioteca nacional 


Biblioteca Nacional Aru- 
ba ta organisa un atardi 
di actividad pa mucha. 
Un actividad pa siña traha 
diferente obra di man cu 
material recicla. 

Lo tin contamento di storia. 
Animacion e.o. di Pierewi- 
etje, Gaita Talentoso, Lirio 
del Campo y Reina infantil di 
Dande 2014. Grupo Shilea, 
Marcelino Paesch (solista). 


Lo tin Bazaar di 
Pasco cu tent di 
bolo y cos du- 
shi di Pasco y un 
ambiente cu bon 
musica. Un y tur 
ya bon bini pa 
pasa wak diabier- 
na atardi dia 12 di 
December 2014, 
di 6or pa 9or na 
biblioteca na Pla- 
ya. □ 




Laso entre Aruba Boot Camp 
cu Formacion Social! 




Formacion Social ta traha cu 
tur Hoben Masculino cu tin 
18 aña te cu 24 aña. Aruba 
Boot Camp Foundation ta 
traha cu tur Hobennan di 10 
aña te cu 18 aña. E diferen- 
cia cu tin entre Formacion 
Social y Aruba Boot Camp ta 
e edad cu cada grupo di ho- 
ben tin. Nos di Aruba Boot 
Camp ta habri pa traha cu tur 
instancia. 

Nos ta kere cu cada un di nos 


por comparti idea cu otro, 
cada un di nos por duna un 
man na otro y asina brinda 
e Pueblo di Aruba e miho 
cuido pa nos Muchanan. 
Nunca nos no mester mira 
otro como competencia, ni 
tampoco trata di copia otro 
pa mira ken ta of ken por haci 
esey miho. Mayornan no ta 
interesa den ken ta miho. 
Loke cada mayor kier mira ta 
trabounan efectivo tuma luga 
den bida di cada yiu. Q 


Aki por mira un relacion 
cu a cuminsa entre Aruba 
Boot Camp y Formacion 
Social di Gobierno. Aruba 
Boot Camp ta un Funda- 
cion Priva y Formacion 
Social ta cay bou di Go- 
bierno. Pero nos di Aruba 
Boot Camp ta kere cu si 
ambos di nos tin como 
meta pa yuda hubentud, 
ta e meta y proposito ta 
pone cu nos por traha 
hunto y crea un laso cu 
otro. 


Cine pa mucha di scol 
preparatorio, hunto 
cu nan mayor 


Anochi di cine ta sigui dia- 
huebs dia 11 di december 
na Centro di bario Brazil 
desde 6’or te cu 8’or pm. 

Tarcisius Kleuter school 
hunto cu chikitinnan te cu 
6 aña hunto cu nan mayor 


ta keda cordialmente invita. 
Pa otro aña centro di Bario 
Brazil lo continua cu cine 
ariba tur diahuebs y tambe 
na mesun momento e may- 
ornan tambe por participa na 
diferente tipo di curso Nos ta 
topa na anochi di cine. Q 

PANORAMA SOCIAL 



Honor na miembronan di personal 


Elogio un biaha mas ta- 
bata na su luga na Playa 
Linda Beach Resort na 
momento cu e compania 
a rindi homenahe na em- 
pleadonan leal pa hopi 
aña. 

Un celebracion recien teni na 
Blossoms restaurant a duna 
oportunidad pa reconoce seis 
empleado cu a conmemora 


un cantidad di aña trahando 
na e compania. 

Di e hubilarionan, ningun 
a celebra menos cu 10 aña 
di labor. Aunke e no por a 
atende e actividad, atencion 
special a wordo duna na Pa- 
tria Almanzar kende, despues 
di yega 25 aña di servicio, ta 
sigui ta un parti integral di e 
departamento domestico . E 


departamentonan di manten- 
cion tambe tabata tin motibo 
pa celebra. 

Como hubilario a inclui co- 
lega Santo Rodriquez, cu 15 
aña, y cada un cu 10 aña: Rob- 
ert Tuc’ Broekman, Nigaima 
Ascension y Pedro Partidas 
Zavala, y Clement Lampe 
Un dushi cuminda cu a duna 
su satisfaccion yena cu comb- 



ersacion ameno y dibertido, a 
prepara e caminda pa e cer- 
emonia di premiacion, unda 
Gerente General Steven 
Marra, Director di Opera- 
cion Peter van Grinsven y 
HR Manager Sulaika Kelly a 
felicita e personal. 

Cada empleado cu a con- 
memora un aniversario a 
ricibi un cuadra di potret cu 
un toke personal y e tradicio- 
nal envelop.Q 



Diabierna ultimo 100 persona a 
topa otro un biaha mas na Kick 
Cultural di Scol di Arte. 

Na cora cu blanco, cu muts di 
Santa Claus tira ariba cabes y pia 


abao nos a pasa zuiver! 

Nos a canta cu coro La Escala y May- 
belline, a baila cu Diana, a hunga we- 
ganan cu Olivia, a baila dushi ariba 


musica di Eddy y nos a come hunto 
ayakita di Shi Preke. Y uni cu mannan 
teni nos a canta hunto “Mare tur dia 
por ta pasco”. 

Ariba e Dande di Sodo y Cuero y 


zonido di pagara y batata tur hende a 
desea otro feliz dianan di fiesta y un 
bon cambio! Hopi dushi mes mes!!! 
Shonnan corda nos cantica “La vida es 
una”!!! Y sigui gosa bida den 2015!! Q 

Sparkle: ta briya cu bo makiyahe di fiesta 


Pasarela, personahe famo- 
so y firma a bay di acuerdo 
pa briyo inunda nos mi- 
rada. Nos ta presenta bo 
un tendencia di makiyahe 
masha festivo y lo haci 
nos briya cu luz propio. 

Cu ayudo di expertonan di 
Makeup For Ever, nos ta 
splica bo tur e stapnan cu bo 
mester sigui pa haya e ten- 
dencia aki den makiyahe di 
fiesta y adapta esey na bo gus- 
to: masha exagera y dibertido 


o mas elegante y chic. 

Ainda bo no tin bo kit di pur- 
purina pa e temporada aki? 
Nos ta recomenda bo tambe 
e miho productonan di beye- 
sa pa bo makiyahe di fiesta 
ta un exito rotundo. Tuma 
nota: 

- Bo mester e hermentnan 

basico: khol, delineador, 

mascarada y sombra base. 

- Cuminsa pone “smokey 


eyes” den bo colo faborito 
y despues bo ta pone e toke 
briyante. 

- Si bo kier pa bo mirada ta 
e centro di e fiesta gamble pa 
e cabey di wowo falso di fan- 
tasia of mas simpel. Y si di lo 
contrario bo ta busca manera 
di impresiona pero de forma 
sutil, bo aliado lo ta un mas- 
carada cu ta haci bo cabey 
di wowo mas largo te den 
infmito. □ 



Bo ta uza bril? Mira e tipnan aki pa makiya sin problema 



Pa e damanan cu ta uza 
bril, e rutina di makiya ta 
un poco diferente na esun 
cu no ta uza bril. Pero esa- 
ki no mester ta un impedi- 
mento pa luci drecha. 

Akinan nos ta presenta bo al- 
gun tip pa logra un makiyahe 
perfecto: 

Cabey di wowo: E prome 
cos ta competi cu e tamaño di 
e bril. Bo por aplica diferente 
capa di mascarada pa obtene 
un toke fmal cu ta resalta mas. 

Corector: Bril por crea e ilu- 
sion di wowo hincha, asina ta 
cu ta importante pa bo aplica 
un corector den e area inferi- 
or di wowonan . Bo por bus- 
ca producto cu tono di peach, 
pasobra cu e colo oraño ta 
contra aresta e tono blauw di 
wowonan hincha. 

Delineador: Ta recomenda- 
bel cu e diki di e delineado 
bo scoge dependiendo di e 
tamaño di e bril pa e parti di e 


makiyahe aki keda visibel. 

Labial: Defmitivamente bo 
wowonan no ta e miho luga 
pa bo haci experimento cu 
colonan briyante. Mantene 
un palet de tononan neutral 
na bo wowonan y probecha 
di bo lipnan pa probecha di 
duna un toke di color na bo 
makiyahe. 

Wenkbrauw: Bo wenk- 
brauw ta e cuadro di bo cara. 
Ta importante pa bo tin nan 
bon delinea, pena y makiya. 
Principalmente, si bo ta uza 
bril, pasobra e acesorio aki ta 
converti den un punto vital 
di enfoke. 

Sombra: Uzando bril ta haci 
cu bo wowonan ta parce mas 
chikito cu realmente nan ta 
y ora bo haci uzo di sombra 
mucho scur e efecto ta du- 
plica. Pa tal motibo nos ta 
recomenda bo pa mantene e 
tononan denter di e serie di e 
color di koffie. □ 
























